life mission - CBI enquiry | ലൈഫ് മിഷനിലെ സിബിഐ അന്വേഷണം മുഖ്യമന്ത്രിക്ക് നേരെ തിരിയുമെന്ന് സർക്കാറിന്റെ കണക്കുകൂട്ടൽ; എഫ്‌ഐആർ റദ്ദാക്കാൻ ആവശ്യപ്പെട്ടു നൽകിയ ഹർജിയിൽ വാദിക്കാൻ വക്കീൽ എത്തുക സുപ്രീംകോടതിയിൽ നിന്നും; പെരിയ കേസിന് പിന്നാലെ സിബിഐ അന്വേഷണം തടയാൻ ഖജനാവിൽ നിന്നും ലക്ഷങ്ങൾ പൊടിക്കാൻ നീക്കം; വിദേശസഹായം വാങ്ങാൻ കമ്പനികൾക്ക് വിലക്കില്ലെന്ന് വിശദീകരിച്ചു സർക്കാർ; സിബിഐയുടെ എഫ്‌ഐആർ നിയമവിരുദ്ധമെന്നും വാദം - MarunadanMalayalee.com\nOctober 01, 202008:14 AM IST Permalink\nതിരുവനന്തപുരം: ലൈഫ് മിഷൻ പദ്ധതിയിലെ സിബിഐ അന്വേഷണം മുറുകവേ ഏറ്റവും പ്രതിസന്ധിയിൽ ആകാൻ പോകുന്നത് മുഖ്യമന്ത്രി പിണറായി വിജയനാണ്. അതുകൊണ്ട് തന്നെ അന്വേഷണത്തിന് തടയിടാൻ ഉറപ്പിച്ചു കൊണ്ടു തന്നെയാണ് സർക്കാർ നീക്കം. ഇതിനായി ഹൈക്കോടതിയിൽ നൽകിയ കേസിൽ സുപ്രീംകോടതിയിൽ നിന്നും അഭിഭാഷകനാണ് എത്തുക. മുതിർന്ന അഭിഭാഷകൻ കെ വി വിശ്വനാഥൻ സർക്കാറിന് വേണ്ടി കേസിൽ ഹാജരാകും. ഡൽഹിയിൽ നിന്നും വീഡിയോ കോൺഫറൻസ് വഴിയാകും അദ്ദേഹം കേസു വാദിക്കുക. നേരത്തെ പെരിയ കേസിലെ സിബിഐ അന്വേഷണത്തെ തടയാൻ വേണ്ടി സംസ്ഥാന സർക്കാർ ലക്ഷങ്ങൾ ഖജനാവിൽ നിന്നും പൊടിച്ചിരുന്നു. ഇതിന് പിന്നാലെയാണ് ഇപ്പോൾ വീണ്ടും സുപ്രീംകോടതി അഭിഭാഷകനെ എത്തിച്ചു ലക്ഷങ്ങൾ ധൂർത്തടിക്കാൻ ഒരുങ്ങുന്നതും.\nഅതേസമയം വടക്കാഞ്ചേരി ലൈഫ് പദ്ധതിയിൽ വിദേശ സഹായം വാങ്ങുന്നതിനു യാതൊരു വിലക്കുമില്ലെന്നാണ് സർക്കാറിന്റെ വാദം. അത്തരം വിലക്കുള്ള കമ്പനികളല്ല യൂണിടാക്കും സെയ്ൻ വെഞ്ച്വേഴ്‌സും എന്ന വാദവുമായാകും ലൈഫ് മിഷൻ ഇടപാടിലെ സിബിഐ അന്വേഷണത്തെ സർക്കാർ എതിർക്കുക. അവർ വിദേശസഹായം വാങ്ങിയെന്നു കരുതിയാൽ തന്നെ നിയമപ്രകാരം കുറ്റമല്ല. ബിസിനസിന്റെ ഭാഗമായി സാധന സാമഗ്രികൾ, സേവനങ്ങൾ തുടങ്ങിയവയ്ക്കു വിദേശത്തു നിന്നു ഫീസായോ, ചെലവായോ പണം സ്വീകരിക്കാം. അതിനാൽ ലൈഫ് മിഷൻ ഇടപാട് വിദേശസംഭാവനാ നിയന്ത്രണ നിയമത്തിനു കീഴിൽ വരില്ലെന്നാണു സർക്കാർ നിലപാട്.\nസിബിഐയുടെ എഫ്‌ഐആർ നിയമവിരുദ്ധവും നിയമത്തിന്റെ ദുരുപയോഗവുമാണെന്നു സർക്കാർ പറയുന്നു. അനിൽ അക്കരയുടെ പരാതി രാഷ്ട്രീയപ്രേരിതം. പ്രാഥമിക അന്വേഷണം പോലും നടത്താതെ എഫ്‌ഐആർ രജിസ്റ്റർ ചെയ്തതിൽ ദുരുദ്ദേശ്യം വ്യക്തമെന്നും വാദമുണ്ട്. സംസ്ഥാന പൊലീസിനെ മാറ്റിനിർത്തി പ്രത്യേക ഏജൻസി അന്വേഷിക്കണമെന്നു വിജ്ഞാപനമിറക്കാൻ കേന്ദ്ര സർക്കാരിന് അധികാരമില്ല. സർക്കാരോ ലൈഫ് മിഷനോ വിദേശ സംഭാവന സ്വീകരിച്ചിട്ടില്ല. നിർമ്മാണ കരാർ യൂണിടാക് കമ്പനിയും യുഎഇ കോൺസൽ ജനറലും തമ്മിലാണ്. യൂണിടാക്കിനെയും സെയിൻ വെഞ്ച്വേഴ്‌സിനെയും തിരഞ്ഞെടുത്തതു സ്‌പോൺസറാണ്. ഇതിൽ സംസ്ഥാനത്തിനോ ലൈഫ് മിഷനോ പങ്കില്ലെന്ന വാദവും ഉന്നയിക്കും.\nഅതിനിടെ സിബിഐക്കെതിരായ ഓർഡിനൻസ് നീക്കം പാളിയതോടെ ചൊവ്വാഴ്ച ചീഫ് സെക്രട്ടറിയെ ഒഴിവാക്കി മുഖ്യമന്ത്രിയുടെയും മന്ത്രിമാരുടെയും യോഗം ചേർന്നിരുന്നു. നിയമോപദേശം തേടിയ ശേഷമാണ് ഹൈക്കോടതിയിൽ ഹർജി സമർപ്പിച്ചിരിക്കുന്നത്. ചട്ടം കാറ്റിൽ പറത്തിയാണു സിബിഐ കേസെടുത്തതെന്ന് ഇന്നലെ മന്ത്രിസഭാ യോഗത്തിൽ മുഖ്യമന്ത്രി പറഞ്ഞത്. ഹർജി നൽകാനാണു നിയമോപദേശമെന്നും അറിയിച്ചു. ഇതു മന്ത്രിമാർ ശരിവച്ചു. തൊട്ടുപിന്നാലെ യു.വി.ജോസ് ഹൈക്കോടതിയിൽ ഹർജി സമർപ്പിച്ചു.\nയു.വി.ജോസ് സിബിഐയ്ക്ക് നൽകിയ മൊഴിയിൽ പറഞ്ഞത് മുകളിൽ നിന്നുള്ള നിർദ്ദേശം അനുസരിച്ചാണ് പദ്ധതികൾ നടപ്പിലാക്കിയത്. സിഇഒ എന്ന നിലയിൽ പദ്ധതി നടപ്പിലാക്കുക മാത്രമാണ് ചെയ്തത്. കരാർ എല്ലാം മുകളിൽ നിന്നും വന്നതാണ്. സ്വയം രക്ഷപ്പെടാനുള്ള ശക്തമായ മൊഴികൾ യു.വി.ജോസിന്റെ കയ്യിൽ നിന്നും വന്നപ്പോൾ കൂടുതൽ കുരുക്കിലാകുക ലൈഫ് മിഷനിൽ യു.വി.ജോസിനെ നിയന്ത്രിച്ച മുഖ്യമന്ത്രിയുടെ മുൻ പ്രിൻസിപ്പൽ സെക്രട്ടറി എം.ശിവശങ്കർ തന്നെയാണ്. സിബിഐ വന്നതിനാൽ ശിവശങ്കർ അറസ്റ്റിലാകാനുള്ള സാധ്യതകൾ ഏറെയാണ്. അഴിമതി നിരോധന നിയമപ്രകാരമുള്ള വകുപ്പുകൾ എഫ്ഐആറിൽ ഉൾപ്പെടുത്തിയാൽ ശിവശങ്കറിന്റെ അറസ്റ്റ് വന്നേക്കും.\nഎഫ്സിആർഎ ചട്ടലംഘന പ്രകാരമുള്ള വകുപ്പുകൾ ആണെങ്കിൽ നിയമനടപടികൾ അഭിമുഖീകരിച്ചാൽ മതിയാകും. എഫ്സിആർഎ ചട്ടലംഘനം നടന്നുവെന്ന് സിബിഐ കണ്ടെത്തിയിട്ടുണ്ട്. അത് പ്രകാരമാണ് സിബിഐ എഫ്ഐആർ രജിസ്റ്റർ ചെയതത്. പ്രതിയായി ചേർത്തത് സന്തോഷ് ഈപ്പനെ മാത്രമാണ്. പിസി ആക്റ്റ് കൂടി ഉൾപ്പെടുത്തിയാൽ കൂടുതൽ അറസ്റ്റുകൾക്ക് സാധ്യതയുണ്ട്. ഇത് മനസിലാക്കിയാണ് സിബിഐയുടെ വരവ് സർക്കാരും സിപിഎമ്മും എതിർക്കുന്നത്. ശിവശങ്കറിൽ നിന്നും ലൈഫ് മിഷൻ ചെയർമാനായ മുഖ്യമന്ത്രിയിൽ നിന്നും എത്താനുള്ള സാധ്യതകൾ ഏറെയാണ്. ഇതിനു തടയിടുകയാണ് സർക്കാർ ലക്ഷ്യമിടുന്നത്. സിബിഐ പ്രധാനമായും അന്വേഷിക്കുന്നത് സ്വപ്ന എങ്ങനെ ലൈഫ് മിഷൻ പദ്ധതിയുടെ ഇടനിലക്കാരിയായി എന്ന കാര്യമാണ്. സ്വപ്ന ശിവശങ്കറിൽ മാത്രം ഒതുങ്ങി നിൽക്കുമോ അതോ അതിനും മുകളിലേക്ക് നീങ്ങുമോ എന്നാണ് സിബിഐ നോക്കുന്നത്. ഇത് സർക്കാരും സിപിഎമ്മും ഭയപ്പെടുന്നത്.


ഗാന്ധിവധത്തിന്റെ സാംസ്കാരിക-രാഷ്ട്രീയപശ്ചാത്തലം | Bodhi Commons\n- Sruthi S. Pankaj 30 January 2020\nഗാന്ധിജി ഖിലാഫത്തിനെ അനുകൂലിച്ചു. കലാപസമയത്ത് മുസ്ലീങ്ങളെ രക്ഷിക്കാൻ നിരാഹാരം കിടന്നു. പാകിസ്ഥാന് അമ്പത്തിയഞ്ചു കോടി കൊടുക്കാൻ പറഞ്ഞു. ഇതിൽ പ്രകോപിതനായി ഗോഡ്സേ എന്നൊരു ഹിന്ദുമത ഭ്രാന്തൻ ഗാന്ധിജിയെ കൊന്നു. ഇതാണ് നാം സാമാന്യമായി മനസ്സിലാക്കിവെച്ചിരിക്കുന്ന ചരിത്രം.\nഎന്നാല്, ഗാന്ധിജി ഇന്ത്യയിൽ വന്നിറങ്ങുന്നതിന്റെ മുൻപ് മുതലുള്ള സാംസ്കാരിക-രാഷ്ട്രീയപശ്ചാത്തലം പരിശോധിച്ചാൽ മാത്രമേ ചരിത്രത്തിന്റെ ഈ വിശാലമായ ചിത്രം പൂർണമാവുകയുള്ളൂ. നാം അപ്പോൾ നമ്മൾ ചെന്നു നിൽക്കുന്നത് മറാത്താ സാമ്രാജ്യത്തിലാവും.\nഛത്രപതി ശിവജിയുടെ പൗത്രൻ ഷാഹുവിന്റെ കാലത്താണ് കൊങ്കണ് തീരത്ത് നിന്ന് ഡെക്കാന് പീഠഭൂമിയിലേക്ക് കടന്നു വന്ന ചിത്പവന് ബ്രാഹ്മണനായ ബാലാജി വിശ്വനാഥ് ഭട്ട് മറാത്താ സാമ്രാജ്യത്തിന്റെ പേഷ്വാ ആവുന്നത്. പേഷ്വാ എന്നത് മറാത്താ സാമ്രാജ്യത്തിലെ പ്രധാനമന്ത്രിയ്ക്ക് നൽകിയിരുന്ന പദവിയാണ്. പിന്നിടങ്ങോട്ട് കാണുന്നത് ബാലാജി ബാജിറാവു, ബാജിറാവു രണ്ടാമൻ എന്നീ ചിത്പവനി ബ്രാഹ്മണർ മറാത്താ രാജാക്കൻമാരെ നോക്കുകുത്തികള് ആക്കി മാറ്റിക്കൊണ്ട്, മറാത്താ സാമ്രാജ്യത്തിന്റെ യഥാർത്ഥഭരണാധികാരികൾ ആയി മാറുന്നതാണ്. ചിത്പവന് ബ്രാഹ്മണർ പാരമ്പര്യമായി പുരോഹിതന്മാരും അല്പം വിദ്യാഭ്യാസവുമുള്ളവരായിരുന്നെങ്കിലും ശിവാജിയുടെ കാലം മുതൽ പേഷ്വമാരായിരുന്ന മറാത്താ ദേശസ്ഥബ്രാഹ്മണർ വലിയ ഭൂപ്രഭുക്കന്മാരും ചിത്പവനികളെ കുറഞ്ഞവരായി കണ്ടവരും ആയിരുന്നു.\nഎന്നാൽ ചിത്പവനികൾ പേഷ്വമാരായതോടു കൂടി കരുത്തന്മാരായി മാറുകയും മറാത്താ സാമ്രാജ്യത്തെ തമിഴ്നാടിന്റെ ചില ഭാഗങ്ങൾ തൊട്ട് പാകിസ്ഥാന്റ വടക്കുള്ള ഖൈബർ പാക്തുങ്ങ്ക്വ വരെ വളർത്തി വലുതാക്കുകയും ചെയ്തു. ഒരു ഘട്ടത്തിൽ മറാത്താ സാമ്രാജ്യത്തിലെ ഗുമസ്തന്മാരിൽ അറുപത്തിയേഴു ശതമാനം വരെ, അഞ്ചു ശതമാനം പോലും തികച്ച് ആളില്ലാത്ത ചിത്പവനികൾ ആരുന്നു. ഇത്ര വിശാലമായ ഈ മഹാരാജ്യം സുഗമമായി ഭരിക്കാൻ ചില പ്രവിശ്യകളിൽ ഉള്ള പ്രഭു കുടുംബങ്ങൾക്ക് അർദ്ധ സ്വയംഭരണാവകാശം കൊടുത്തിരുന്നു. ധാറിലെ പവാറുമാർ, ഗ്വാളിയോറിലെ സിന്ധ്യമാർ, ബറോദയിലെ ഗെയ്ക്ക് വാദ്, ഇന്റോറിലെ ഹോൾക്കർമാർ തുടങ്ങിയവർ. പവാറുമാരും സിന്ധ്യമാരും ഒക്കെ ഇന്നും കരുത്തന്മാർ തന്നെ. 1818ലെ ആംഗ്ലോ-മറാത്താ യുദ്ധത്തിൽ (അതിലെ ഒരു യുദ്ധമാണ് ഭീമ-കോറേഗാവ് യുദ്ധം) പരാജയപ്പെട്ടതോടെ ചിത്പവന ബ്രാഹ്മണൻമാരുടെ ഭരണം അവസാനിച്ച് മറാത്താ സാമ്രാജ്യം ബിട്ടിഷ് ആധിപത്യത്തിലായി. അങ്ങിനെ ആദ്യം ചിത്പവന ബ്രാഹ്മണരാൽ അധികാരം നഷ്ടപ്പെട്ട ദേശസ്ഥബ്രാഹ്മണരും അതിനു ശേഷം ബ്രിട്ടിഷുകാരാൽ അധികാരം നഷ്ടപ്പെട്ട ചിത്പവന് ബ്രാഹ്മണരും പകയിൽ കഴിഞ്ഞുകൂടി. 1857ലെ പ്രക്ഷോഭത്തിൽ പ്രധാനിയായ നാനാ സാഹിബ് ചിത്പവന ബ്രാഹ്മണൻ ആയ മറാത്താ പേഷ്വ ആരുന്നു.\nസ്വാതന്ത്ര്യസമരത്തില് മഹാത്മാഗാന്ധിയുടെ പ്രവേശം\nപിന്നീട് ഇന്ത്യൻ നാഷണൽ കോൺഗ്രസ് രൂപീകൃതമായി. അവിടെ തീവ്രവിഭാഗത്തിന്റെ നേതാവായി രാഷ്ട്രീയത്തിൽ മതം വലിച്ചിട്ട് ബാൽ ഗംഗാധർ തിലകും മറുവശത്ത് മിതവാദികളുടെ നേതാവായി ഗോപാലകൃഷ്ണ ഗോഖലെയും. രണ്ടു പേരും ചിത്പവന ബ്രാഹ്മണർ ആരുന്നു എന്ന് പ്രത്യേകം പറയേണ്ടല്ലോ. അങ്ങിനെ വരേണ്യരായ അധികാരവർഗത്തിന്റെ പാരമ്പര്യം പേറുന്ന നേതാക്കൾ ഇന്ത്യൻ സ്വാതന്ത്ര്യസമരത്തിന്റെ നേതൃത്വവും ആയി എന്നെങ്കിലും ബ്രിട്ടിഷുകാർ പോയാൽ നഷ്ടപ്പെട്ട ഭരണം തിരിച്ചുപിടിക്കാം എന്നു കരുതി കഴിയുമ്പോഴാണ് ദക്ഷിണാഫ്രിക്കയിൽ നടത്തിയ ഐതിഹാസികസമരത്തിന്റെ ഊർജവുമായി ഒരു മെലിഞ്ഞ മനുഷ്യൻ 1915ൽ ഇന്ത്യയിൽ കപ്പലിറങ്ങുന്നത്. അതാണ് ചരിത്ര നിമിഷം.\nമഹാത്മാഗാന്ധി 1917ൽ കർഷക സമരമായ ചമ്പാരൺ സമരം ഏറ്റെടുത്തു. അതു കഴിഞ്ഞു 1918ല് അഹമദാബാദിലെ തുണിമിൽ തൊഴിലാളികളുടെ സമരം ഏറ്റെടുത്തു. അക്കാലം വരെയും ഇന്ത്യക്കാർക്ക് ശീലമില്ലാത്ത പരിപാടികളായിരുന്നു അതൊക്കെ. പിന്നാലെ ഖിലാഫത്ത് പ്രസ്ഥാനത്തിനു പിന്തുണ നല്‍കി. അതു കഴിഞ്ഞപ്പോൾ തൊട്ടുകൂടായ്മക്കെതിരെയുള്ള സമരം നടത്തി. മുസ്ലീങ്ങളും ദളിതരും പിന്നോക്കക്കാരും ഒക്കെയുള്ള ഒരു ജനസഞ്ചയത്തിന്റെ സമരമായി ഇന്ത്യൻ സ്വാതന്ത്യസമരം മാറി.\nബ്രിട്ടിഷുകാർ പോയാൽ അധികാരികളാവാം എന്ന വിചാരവുമായി നടന്നവർ അപ്രസക്തമായി. ഇന്ത്യയിൽ എത്തുന്നതിനു മുമ്പ് തന്നെ 1909ലെ മിന്റോ-മോര്‍ലെ പരിഷ്കാരത്തെ തുടർന്നു മുസ്ലിങ്ങൾക്ക് പ്രത്യേക ഇലക്റ്ററേറ്റ് അടക്കം കൊടുക്കാനുള്ള തീരുമാനത്തെ ഗാന്ധി അനുകൂലിച്ചിരുന്നു. എല്ലാ വിഭാഗം മനുഷ്യരും സ്വാതന്ത്ര്യസമരത്തിലണിചേരുവാനായി മുന്നോട്ടുവരികയും ഗാന്ധിജി അവരുടെ നേതാവാവുകയും ചെയ്തു.\nഅതുപോലെ ഇന്ത്യൻ സ്വാതന്ത്ര്യസമരത്തിന് തീ പകർന്നിരുന്ന ഒന്നായിരുന്നു ചിത്പവന ബ്രാഹ്മണൻ കൂടിയായിരുന്ന തിലകന്റെ ഗീതാരഹസ്യം. എന്നാൽ ഗീതയുടെ ഏഴയലത്തു കൂടി പോകാത്ത ഒരു മൂല്യമാണ് ഗാന്ധിജി ഗീതയിൽ കണ്ടെത്തി പ്രചരിപ്പിക്കുന്നത്, അഹിംസ. ഗാന്ധിയെ കൊല്ലാനുള്ള പ്രധാനകാരണത്തിലൊന്നായി ഗോഡ്സേ കോടതിയിൽ പറയുന്ന ഒന്ന് ഹിന്ദു മതത്തെ അഹിംസ പറഞ്ഞു ദുർബലപ്പെടുത്തി എന്നാണ്. വാസ്തവത്തിൽ ചിത്പവനികളും കൂട്ടരും തങ്ങളുടെ രാഷ്ട്രീയശക്തിക്കു വേണ്ടി ഉപയോഗിച്ച ഗീതയെ ഗാന്ധിജി തട്ടികൊണ്ടു പോയി എന്നു പറഞ്ഞാലും അതിശയോക്തിയല്ല.\nപിൽക്കാലത്ത് അംബേദ്കർ ഡ്രാഫ്റ്റ് ചെയ്ത ഹിന്ദു കോഡ് ബിൽ ബ്രാഹ്മണിക്-ഹിന്ദുത്വശക്തികൾ എങ്ങിനെയാണ് നേരിട്ടത് എന്ന് നമുക്കറിയാം. എന്നാൽ ഹിന്ദു കോഡ് ബില്ലിന്റയും ഇന്ത്യൻ ഭരണഘടനയുടെയും ഒക്കെ വേരുകൾ കിടക്കുന്നത് ഗാന്ധിജി 1931ലെ കറാച്ചി കോൺഫറൻസിൽ അവതരിപ്പിച്ച പ്രമേയത്തിലാണ്. ജാതി-മത-ലിംഗ-ഭാഷാഭേദമന്യേ എല്ലാവർക്കും തുല്യാവകാശങ്ങൾ ഉറപ്പു നൽകുന്നതാണ് ആ പ്രമേയം. ബ്രിട്ടനിൽ പോലും വനിതകൾക്ക് വോട്ടില്ലാതിരുന്ന ഒരു കാലത്ത് അവതരിപ്പിച്ച പ്രമേയം ചിത്പവനികളുടെയും ബ്രാഹ്മണരുടെയും പ്രിവിലേജുകൾ അംഗീകരിക്കാത്ത ഒന്നായിരുന്നു.\nചിത്പവന് ബ്രാഹ്മണർ തന്നെയാണ് ഹിന്ദുത്വ കാർഡിറക്കുന്നതും. ചിത്പവന് ബ്രാഹ്മണനായ വി. ഡി. സവർക്കർ ഹിന്ദുമഹാസഭയുണ്ടാക്കി. ഹിന്ദുത്വവാദികൾ ഗാന്ധിയെ ഉന്നം വച്ചു. ഇതിനിടയിൽ ദേശസ്ഥബ്രാഹ്മണനായ ഹെഡ്ഗെവാർ ഹിന്ദുമഹാസഭയുമായി പിരിഞ്ഞ് ഹിന്ദുത്വസംഘടന ആയ ആര്.എസ്.എസ്. ഉണ്ടാക്കിയിരുന്നു. നാഥുറാം ഗോഡ്സേയും, നാരായണ ആപ്തേയും ഒക്കെ ഈ ചിത്പവനരാണ്. പതിനഞ്ചു കൊല്ലത്തിൽ ആറു തവണയാണ് ഗാന്ധിജിയെ കൊല്ലാൻ ഹിന്ദുത്വതീവ്രവാദികൾ ശ്രമിക്കുന്നത് എന്നതു തന്നെ അത് പെട്ടെന്നുള്ള പ്രകോപനമല്ല, ദീർഗ്ഘമായ ഒരു രാഷ്ട്രീയ-സാംസ്കാരികപശ്ചാത്തലം അതിനുണ്ട് എന്നതിന്റെ തെളിവാണ്.


ആരോഗ്യപ്രവർത്തകയുടെ കൊലപാതകം പ്രതിയുമായി തെളിവെടുപ്പ് നടത്തി | Madhyamam\ndate_range 28 July 2021 7:10 AM GMT\nആരോഗ്യപ്രവർത്തകയുടെ കൊലപാതകം പ്രതിയുമായി തെളിവെടുപ്പ് നടത്തി\nതെളിവെടുപ്പിനിടെ പ്രതി രതീഷ് യുവതിയുടെ മുതുകില് ആഞ്ഞ് ചവിട്ടുന്നത് പൊലീസിന് കാണിച്ചുകൊടുക്കുന്നു\nചേര്‍ത്തല: കടക്കരപ്പള്ളിയില് ആരോഗ്യ പ്രവർത്തകയെ ആക്രമിച്ച് ബലാത്സംഗം ചെയ്തു കൊന്ന പ്രതിയെ സംഭവ സ്ഥലത്തെത്തിച്ച് തെളിവെടുത്തു. പ്രതി കടക്കരപ്പള്ളി അഞ്ചാംവാര്‍ഡ് പുത്തന്‍കാട്ടില് രതീഷിനെ (ഉണ്ണി-35) വൻപൊലീസ് സാന്നിധ്യത്തിലാണ് സ്ഥലത്തെത്തിച്ചത്. വീട്ടമ്മമാരടക്കം പ്രദേശവാസികളുടെ പ്രതിഷേധത്തിനിടെ ചൊവ്വാഴ്ച രാവിലെ 11ഓടെയാണ് പ്രതിയെ എത്തിച്ചത്. പൊലീസ് സേനയിലെ ഒരാളെ ഡമ്മിയാക്കി ചെയ്ത് കാണിച്ച് നടത്തിയ തെളിവെടുപ്പിൽ തല ഉയര്‍ത്താതെ രതീഷ് എല്ലാം ചെയ്തും വിവരിച്ചും കാണിച്ചു. ഫോറന്‍സിക്, വിരലടയാള വിദഗ്ധരും എത്തിയിരുന്നു. തങ്കികവലയില്‍നിന്ന് സ്‌കൂട്ടറില് വീട്ടിലെത്തിച്ച് അകത്ത് ഇരുത്തിയശേഷം കൂടെ ജോലി ചെയ്യുന്ന ആളെക്കുറിച്ചു ചോദിച്ചു. തര്‍ക്കമുണ്ടായപ്പോള് മര്‍ദിച്ചു.\nകഴുത്തിന് കുത്തിപ്പിടിച്ച് തല ജനലില് ഇടിപ്പിച്ചു. ബോധരഹിതയായ യുവതിയെ ബലാത്സംഗം ചെയ്തു. കഴുത്തിന് കുത്തിപ്പിടിച്ചും മൂക്കും വായും പൊത്തിപിടിച്ചും ശ്വാസം മുട്ടിച്ചു കൊല്ലുകയായിരുന്നുവെന്ന് പ്രതി വിവരിച്ചു. മരിച്ചെന്നുറപ്പിച്ച ശേഷം മൃതദേഹം മറവു ചെയ്യാന് മുറ്റത്തേക്ക് ഇറക്കാന് തുടങ്ങി. പടിയില് മൃതദേഹം െവച്ചതോടെ കമിഴ്ന്ന് മണ്ണില് വീണു. അപ്പോള് മുതുകില് ആഞ്ഞു ചവിട്ടി. മഴ പൊടിഞ്ഞതിനാല് മറവു ചെയ്യാതെ വലിച്ചിഴച്ച് വീട്ടിലെ മറ്റൊരു മുറിയില് ഉപേക്ഷിച്ച് കടന്നു.\nപ്രതിയുടെ വീട്ടിലെത്തിച്ചത് എന്തിനെന്ന് വീടിനകത്ത് കയറും മുമ്പേ യുവതി ചോദിച്ചിരുന്നു. ഒപ്പം ജോലി ചെയ്യുന്ന ആളെക്കുറിച്ച് സംസാരിക്കാനാണെന്നു പറഞ്ഞാണ് മുറിയിൽ ഇരുത്തിയത്. മരിച്ചശേഷമാണ് യുവതിയുടെ വീട്ടില്‍നിന്ന് പ്രതിയെ വിളിച്ചത്. യുവതി അന്ന് വീട്ടിലേക്ക് വരില്ലെന്ന് മറുപടി നല്‍കി. യുവതിയുടെ ഫോണ് സൈലൻഡ് ആക്കിയിരുന്നു.\nഒപ്പം ജോലി ചെയ്യുന്നയാളെ വിവാഹം കഴിക്കാന് സമ്മതിക്കില്ലെന്നും അങ്ങനെ ഉണ്ടായാല് യുവതിയെയും ഒപ്പം ജോലി ചെയ്യുന്നയാളെയും തെൻറ രണ്ടു മക്കളെയും കൊന്നശേഷം നാട് വിട്ടുപോകുമെന്നും പ്രതി ഭീഷണി മുഴക്കിയിരുന്നതായും പൊലീസിന് വിവരം കിട്ടിയിട്ടുണ്ട്. ബുധനാഴ്ചയും തെളിവെടുപ്പ് തുടരും. പട്ടണക്കാട് സ്റ്റേഷന് ഓഫിസര് ആര്.എസ്. ബിജുവിെൻറ നേതൃത്വത്തിലായിരുന്നു തെളിവെടുപ്പ്.\nTAGS:murder case Health Worker


ഫോനി ചുഴലിക്കാറ്റ് ഇന്ന് രാവിലെ ഒഡീഷ തീരത്തെത്തും ; ജാഗ്രതയോടെ രാജ്യം - Express Kerala\nഫോനി ചുഴലിക്കാറ്റ് ഇന്ന് രാവിലെ ഒഡീഷ തീരത്തെത്തും ; ജാഗ്രതയോടെ രാജ്യം\nKerala National May 3, 2019 | Published by : Express Kerala Network\nകൊല്‍ക്കത്ത : ഫോനി ചുഴലിക്കാറ്റ് ഇന്ന് രാവിലെ ഒഡീഷ തീരത്തെത്തും. രാവിലെ എട്ടിനും പത്തിനുമിടയ്ക്ക് പുരി നഗരത്തിന് സമീപത്തെ ഗോപാല്‍പൂര്, ചന്ദ്ബലി തീരങ്ങളിലായിരിക്കും കൊടുങ്കാറ്റ് ആദ്യമെത്തുകയെന്ന് ഇന്ത്യന് കാലാവസ്ഥ നിരീക്ഷണ കേന്ദ്രം അറിയിച്ചു. മണിക്കൂറിൽ 200 കിലോമീറ്റർ വരെ വേഗതയുണ്ടാകുമെന്ന മുന്നറിയിപ്പിനെ തുടര്‍ന്ന് ഒഡിഷയിലെ 15 ജില്ലകളിലുള്ള 11 ലക്ഷം പേരെ സുരക്ഷിത സ്ഥാനങ്ങളിലേക്ക് ഒഴിപ്പിച്ചു.\nകൊടുങ്കാറ്റ് ബാധിയ്ക്കുന്ന പ്രദേശങ്ങളില്‍നിന്ന് ഒഴിഞ്ഞുപോകാന് സര്‍ക്കാര് നിര്‍ദേശം നല്‍കിയതായി അധികൃതര് അറിയിച്ചിരുന്നു. കരതൊട്ടതിന് ശേഷം ഒഡിഷ തീരത്ത്‌നിന്ന് ബംഗാളിലേക്കും അവിടെനിന്ന് ബംഗ്ലാദേശിലേക്കും നീങ്ങും. 90-100 കിലോമീറ്റര് വേഗതയിലായിരിക്കും ബംഗാളില് കൊടുങ്കാറ്റ് വീശുക.\nവ്യാഴാഴ്ച രാത്രി മുതല് 24 മണിക്കൂര്‍വരെ ഭുവനേശ്വറിലെ ബിജു പട്‌നായിക് അന്താരാഷ്ട്ര വിമാനത്താവളവും കൊല്‍ക്കത്ത അന്താരാഷ്ട്ര വിമാനത്താവളവും അടച്ചിട്ടു. മറ്റൊരറിയിപ്പുണ്ടാകുന്നത് വരെ തീരദേശ ജില്ലകളിലെ വിദ്യാഭ്യാസ സ്ഥാപനങ്ങള്‍ക്കും അവധി പ്രഖ്യാപിച്ചു.\nവ്യാഴാഴ്ച വൈകുന്നേരം ഒഡിഷയിലെ പല സ്ഥലങ്ങളിലും കനത്ത മഴ പെയ്തു. കൊടുങ്കാറ്റിനെ നേരിടാന് ബംഗ്ലാദേശ് സര്‍ക്കാറും നടപടികള് സ്വീകരിച്ചു. മുന്‍കരുതല് നടപടികള് വേഗത്തിലാക്കാന് പ്രധാനമന്ത്രി നരേന്ദ്രമോദി ഉത്തതതല യോഗം വിളിച്ച് സ്ഥിതിഗതികള് വിലയിരുത്തിയിരുന്നു. ഒഡിഷയില് മുഖ്യമന്ത്രി നവീന് പട്‌നായിക്കിന്റെ അധ്യക്ഷതയിലും യോഗം ചേര്‍ന്നു.


Om Prakash Choutala gets4year imprisonment | അനധികൃത സ്വത്ത് സമ്പാദനം: ഓം പ്രകാശ് ചൗട്ടാലയ്ക്ക് നാല് വർഷം തടവ്; 50 ലക്ഷം രൂപ പിഴയും നൽകണം; ജയിൽ ശിക്ഷയ്ക്കും പിഴക്കും പുറമെ ചൗട്ടാലയുടെ നാല് വസ്തുവകകൾ കണ്ടുക്കെട്ടുന്നതിനും കോടതിയുടെ ഉത്തരവ് - MarunadanMalayalee.com\nMay 27, 202205:06 PM IST Permalink\nന്യൂഡൽഹി: അനധികൃത സ്വത്ത് സമ്പാദന കേസിൽ ഹരിയാണ മുൻ മുഖ്യമന്ത്രി ഓം പ്രകാശ് ചൗട്ടാലയ്ക്ക് വീണ്ടും ശിക്ഷ. നാലു വർഷം തടവ് ശിക്ഷയാണ് ചൗട്ടാലയ്ക്ക് വിധിച്ചിരിക്കുന്നത്. 50 ലക്ഷം രൂപ പിഴയും നൽകണം. കേസിൽ ഡൽഹി റോസ് അവന്യൂ കോടതി 87-കാരനായ ചൗട്ടാലയെ കഴിഞ്ഞ ശനിയാഴ്ച കുറ്റക്കാരനെന്ന് കണ്ടെത്തിയിരുന്നു. വാർദ്ധക്യ സഹജമായ അസുഖങ്ങൾ കാരണം ഏറ്റവും കുറഞ്ഞ ശിക്ഷയേ നൽകാവൂ എന്ന് ചൗട്ടാല കോടതിയോട് അഭ്യർത്ഥിച്ചു.\nഎന്നാൽ സമൂഹത്തിന് സന്ദേശം നൽകുന്നതിന് പരമാവധി ശിക്ഷ നൽകണമെന്ന് സിബിഐയും വാദിച്ചു. ജയിൽ ശിക്ഷയ്ക്കും പിഴക്കും പുറമെ ചൗട്ടാലയുടെ നാല് വസ്തുവകകൾ കണ്ടുക്കെട്ടുന്നതിനും കോടതി ഉത്തരവിട്ടു. ഇന്ത്യൻ നാഷണൽ ലോക്ദൾ അധ്യക്ഷൻ കൂടിയായ ചൗട്ടാലയുടെ പഞ്ച്കുള, ഗുരുഗ്രാം, ഹെയ്ലി റോഡ്, അസോള എന്നിവടങ്ങളിലെ വ്സുതുക്കളാകും കണ്ടുക്കെട്ടുക.\n1993-നും 2006 നും ഇടയിൽ നിയമാനുസൃതമായ വരുമാനത്തിന് ആനുപാതികമല്ലാത്ത 6.09 കോടി രൂപയുടെ സ്വത്ത് സമ്പാദിച്ചതിന് 2010 മാർച്ച് 26 നാണ് ചൗട്ടാലയ്‌ക്കെതിരെ സിബിഐ കുറ്റപത്രം സമർപ്പിച്ചത്. 2021 ജനുവരിയിൽ കള്ളപ്പണം വെളുപ്പിക്കൽ കേസും അദ്ദേഹത്തിന്റെ മേൽ ചുമത്തി.\n2013-ലെ അദ്ധ്യാപക നിയമനത്തിൽ അഴിമതി കാണിച്ചെന്ന് കണ്ടെത്തിയതിനെ തുടർന്ന് ഓം പ്രകാശ് ചൗട്ടാലയേയും മകൻ അജയ് ചൗട്ടാലയേയും പത്ത് വർഷം തടവിന് ശിക്ഷിച്ചിരുന്നു. 2021 ജൂലായിലാണ് അദ്ദേഹം ജയിൽ മോചിതനായത്.\nപത്താം ക്ലാസ് പരീക്ഷ എഴുതി ഹരിയാനാ മുൻ മുഖ്യമന്ത്രി\nകേരളത്തെ നടുക്കിയ വിസ്മയ കേസിലെ വിധിയുടെ വിശദാംശങ്ങൾ ഇങ്ങനെ


ഇങ്ങനെയും ഉണ്ടോ ഒരു കുളി? വയറലായ ആ കുളിയുടെ വീഡിയോ കാണാം - മലയാളം ന്യൂസ് പോർട്ടൽ\nഈ വീഡിയോ കണ്ടാൽ ആരായാലും മൂക്കത്തു കയ്യും വെച്ച് ചോദിച്ചു പോകും ‘ഇങ്ങനെയും ഉണ്ടോ ഒരു കുളി’ എന്ന്. അതെ. ഒരു കൊച്ചു മിടുക്കന്റെ കുളിയുടെ വീഡിയോ ആണ് ഇപ്പോൾ സാമൂഹ്യമാധ്യമങ്ങൾ മുഴുവൻ. കുളിക്കിടയിൽ അസാധ്യമായി നൃത്തം കൂടി ആയപ്പോൾ പിന്നെ കാര്യങ്ങൾ ഉഷാറായി. കുളിക്കുന്നതിനിടയിൽ താൻ ഡാൻസ് കളിക്കുന്നതിനിടെ വീഡിയോ വോയിസ് ഓഫ് ദി പീപ്പിൾ എന്ന ഗ്രൂപ്പിൽ വന്നതോടെ ആ മിടുക്കൻ കയറി അങ്ങ് താരമായി. വീഡിയോയിൽ ഉടനീളം നല്ല ഊർജത്തോട് കൂടിയാണ് കുട്ടി ഡാൻസ് കളിക്കുന്നത്.\nഈ പ്രായത്തിൽ ഇത്ര അസാമാന്യമായി നൃത്തം ചെയ്യുന്ന ഈ മിടുക്കാണ് വളരെ നല്ല ഒരു ഭാവി ഉണ്ടന്ന പ്രതികരണവുമായി നിരവധി പേര് രംഗത്തെത്തിയിരുന്നു. ഡാൻസിന്റെ സ്പീഡ് കൂടുമ്പോൾ പലപ്പോഴും തെന്നിവീഴുന്നുണ്ടെങ്കിലും അതൊന്നും കാര്യമാക്കാതെ വീണ്ടും ഡാൻസ് തുടരുന്നതും കാണാം.\nമകൻ അമ്മയെ ബലാത്സംഗം ചെയ്തു. അങ്ങനെ സാക്ഷര കേരളത്തിൽ അതും സംഭവിച്ചു.


കേരളത്തിന്‍റെ വികസനവും പ്രവാസി വിപ്ലവവും - മലയാളനാട് വെബ്ബ് ജേർണൽ|Malayalanatu Web Journal\nപൂമുഖം COLUMNS കേരളത്തിന്‍റെ വികസനവും പ്രവാസി വിപ്ലവവും\nജോണ് സാമുവല് Published: June 10, 2016 അവസാനം അപ്ഡേറ്റ് ചെയ്തത്. June 20, 2016\nകേരളത്തിന്‍റെ വഴികള് – 2-\nകേരളത്തിന്‍റെ വികസനവും പ്രവാസി വിപ്ലവവും.\nകേരളത്തിൽ കഴിഞ്ഞ മുപ്പത് വർഷങ്ങൾ കൊണ്ടുണ്ടായ സാമ്പത്തിക വളർച്ചയും സാമൂഹിക സാമ്പത്തിക വികസനവും കേരളത്തിലെ സാമൂഹിക മാറ്റങ്ങളും തമ്മിൽ ഉള്ള ബന്ധവും ഇനിയും ഗഹനമായ ഗവേഷണ പഠനങ്ങൾക്ക് വിധേയമാക്കണ്ടതുണ്ട്.\nഇവിടെ ഞാൻ കുറിക്കുന്നത് ചില സാമാന്യവും പ്രാഥമികവും ആയ നിരീക്ഷണങ്ങൾ മാത്രം ആണ്. കേരളത്തെ സാമ്പത്തിക സാമൂഹിക മാറ്റങ്ങളെ കുറിച്ച് ചർച്ച ചെയ്യുന്നതിന് മുൻപ് ആമുഖമായി ചില കാര്യങ്ങൾ പറയേണ്ടതുണ്ട്.\nലോകത്തിന്‍റെ സാമ്പത്തിക, സാമൂഹിക ചരിത്രം പഠിച്ചാൽ എല്ലാ സമൂഹങ്ങളും രാജ്യങ്ങളും കഴിഞ്ഞ നൂറു വർഷങ്ങൾക്കുള്ളിൽ ഗഹനമായ മാറ്റങ്ങൾക്കു വിധേയമായി എന്ന് കണ്ടെത്താനാവും. സാമ്പത്തിക വളർച്ചയുടേയും അതിനോടനുബന്ധിച്ച സാമൂഹിക രാഷ്ട്രീയ മാറ്റങ്ങളുടേയും കൂടി ചിത്രമാണ് കഴിഞ്ഞ രണ്ടു നൂറ്റാണ്ടുകളുടേത്. അതിന്‍റെ ചരിത്രം പിന്നീട് ഒരിക്കൽ ആകാം.\nഇവിടെ നമ്മൾ ചർച്ച ചെയ്യുന്നത് കേരളത്തിൽ കഴിഞ്ഞ മുപ്പതു വർഷങ്ങളിൽ ഉണ്ടായ സാമ്പത്തിക സാമൂഹിക വികസനത്തെ കുറിച്ചും അതിൽ നിന്ന് ഉണ്ടായിക്കൊണ്ടിരിക്കുന്ന പുതിയ സാമൂഹിക രാഷ്ട്രീയ പ്രശ്നങ്ങളെ കുറിച്ചും ആണ്. ആദ്യമായി വികസനം വന്ന വഴികളെ കുറിച്ച്.\nവികസനം എന്ന ആശയം 1940കളുടെ അവസാന ഭാഗത്തുയർന്നുവന്ന ഒരു രാഷ്ട്രീയ, സാമൂഹിക, സാമ്പത്തിക ആശയം ആണ്. രണ്ടാം ലോക മഹായുദ്ധതിനു മുൻപ് ഉണ്ടായിരുന്ന സാമൂഹിക രാഷ്ട്രീയ കാഴ്‌ചപ്പാടിൽ നിന്നും വളരെ വ്യത്യസ്തമായിരുന്നു അതിനു ശേഷം വളർന്നു വന്ന ആശയ സഞ്ചയങ്ങളുടെ വേലിയേറ്റം. ഈ ആശയ സഞ്ചയങ്ങൾ അന്താരാഷ്ട്ര തലത്തിൽ ഉണ്ടായ അധികാര അധീശത്വ മാറ്റങ്ങളുടെ അടയാളപ്പെടുത്തലും കൂടിയായിരുന്നു. ഇവയില് പ്രധാനമായ രണ്ട് ആശയങ്ങൾ ആയിരുന്നു വികസനവും മനുഷ്യാവകാശങ്ങളും. യുദ്ധത്തിനു മുൻപ് സാമൂഹിക ക്ഷേമത്തെ കുറിച്ചും മനുഷ്യാവകാശങ്ങളെ കുറിച്ചും ധാരണകളും ചർച്ചകളും നയ രൂപീകരണങ്ങളും ചില രാഷ്ട്രങ്ങള് നടത്തിയിട്ടുണ്ട്.\nഎന്നാൽ യുദ്ധതിനു ശേഷം മാത്രമാണ് വികസനവും മനുഷ്യാവകാശങ്ങളും രണ്ടു പ്രധാന ഔദ്യോഗിക നയ രൂപങ്ങൾ ആയി അന്താരാഷ്ട്ര തലത്തിൽ ഉയർന്നു വന്നത്. ഈ അന്താരാഷ്ട്ര നയങ്ങളുടെ പ്രധാന കാര്യക്കാരായി വന്നത് ഐക്യ രാഷ്ട്ര സംഘടനയും , ഇന്‍റർനാഷണൽ ബാങ്ക് ഫോർ റീകണ്‍സ്ട്രക്ഷന് ആൻഡ് ഡെവലപ്മെന്‍റ് എന്ന ലോക ബാങ്കും ആണ്. അങ്ങനെ സാമ്പത്തിക വികസനവും സാമൂഹിക വികസനവും മനുഷ്യാവകാശങ്ങളും ദേശീയ അന്തർ ദേശീയ തലത്തിൽ അധികാര സാധുതയുള്ള ആശയ-പ്രത്യയ ശാസ്ത്ര അധികാര സോഫ്റ്റ്‌വെയർ ആയി പരിണമിച്ചു. സോഷ്യലിസ്റ്റ് രാജ്യങ്ങളും മുതലാളിത്ത വ്യവസ്ഥിതിയിൽ ഉള്ള രാജ്യങ്ങളും വികസനവും മനുഷ്യ അവകാശങ്ങളും എന്ന അന്താരാഷ്ട്ര സോഫ്റ്റ്‌വെയർ പല രൂപത്തിലും ഭാവത്തിലും നയ രൂപീകരണങ്ങളിൽ പരീക്ഷിച്ചു. ചുരുക്കത്തിൽ നമ്മൾ ചർച്ച ചെയ്ത കേരളം വികസന മാതൃകയും മറ്റും ദേശീയ അന്തർ ദേശീയ തലത്തിൽ ഉള്ള ആശയ രൂപങ്ങളുടെ പ്രാദേശിക മാറ്റൊലികൾ മാത്രമാണ്.\nകേരളത്തിലെ സാമ്പത്തിക ചരിത്രപ്രകാരം 1987 മുതൽ ആണ് കേരളത്തിൽ സാമ്പത്തിക വളർച്ച ഗണ്യമായ രീതിയിൽ ഉണ്ടായി തുടങ്ങിയത്. ഇതിനു കാരണം ഒരു കാർഷിക സാമ്പത്തിക തലത്തിൽ നിന്നും റെമിറ്റൻസ് സാമ്പത്തിക അവസ്ഥയിലേക്കുള്ള കേരളത്തിന്‍റെ ചുവട് മാറ്റമായിരുന്നു. 1980 കള് വരെ കേരളത്തിലെ സാധാരണക്കാരന് ഉണ്ടായിരുന്ന പ്രധാന വരുമാന മാർഗ്ഗം കാർഷിക വൃത്തിയും സർക്കാർ ജോലിയും പിന്നെ കേരളത്തിന് വെളിയിൽ സർക്കാരിലും സ്വകാര്യ മേഖലയിലും ജോലി ചെയ്യന്നവർ അയച്ചു കൊടുത്ത മണി ഓർഡർ സാമ്പത്തികവും ആയിരുന്നു.\nകേരളത്തിന്‍റെ അറുപത് കൊല്ലത്തെ ചരിത്രത്തിന്‍റെ പ്രധാന ധാരകളിൽ ഒന്ന് മലയാളിയുടെ പ്രവാസ ചരിത്രമാണ്. എന്നാൽ 1970 കളിലും 1980 കളിലും മലയാളികൾ കൂട്ടമായി ഗൾഫു നാടുകളിലേക്കും യൂറോപ്പ് അമേരിക്ക എന്നിവടങ്ങളിലേയ്ക്കും മാറിയതാണ് ചരിത്രത്തിൽ പ്രധാനമായി അടയാളപ്പെടുത്തേണ്ട സംഭവ വികാസം. കേരളത്തിന്‍റെ കഴിഞ്ഞ അറുപതു കൊല്ലത്തെ ചരിത്രം മലയാളികളുടെ പ്രവാസ ചരിത്രത്തിൽ നിന്നും മാറി കാണുവാൻ ആകില്ല. കാരണം കേരളത്തിലെ സാമൂഹിക സാമ്പത്തിക സാംസ്കാരിക രംഗങ്ങളിൽ പ്രവാസികളുടെ പ്രഭാവം ഇല്ലാത്ത ഒരു മേഖലയുമില്ല. അറുപതുകൾക്ക് ശേഷം കേരളം കണ്ട പ്രധാന എഴുത്തുകാരും സാമ്പത്തിക വിദഗ്ധരും മറ്റ് വിദഗ്ധരും പ്രവാസ ചരിത്രത്തിന്‍റേയും കൂടി ഭാഗമാണ്.\nഎന്നാൽ കേരളത്തിൽ 1980 മുതൽ ഉണ്ടായ ഗൾഫ് കുടിയേറ്റവും അതേത്തുടർന്ന് ഉണ്ടായ റെമിറ്റന്‍സ് സാമ്പത്തിക വ്യവസ്ഥയും കേരളത്തിൽ സമസ്ത മേഖലകളേയും മാറ്റിമറിച്ചു. കേരളചരിത്രത്തിൽ ഉണ്ടായ ഏറ്റവും വലിയ വിപ്ലവങ്ങളിൽ ഒന്നാണ് മലയാളി പ്രവാസ വിപ്ലവം. അത് കേരളത്തിലെ കാർഷിക, സാമ്പത്തിക, വ്യാപാര, വ്യവസായ, സാമൂഹിക, സാംസ്കാരിക , രാഷ്ട്രീയ മേഖലകളെ വലിയ മാറ്റത്തിന് വിധേയമാക്കി. അത് മലയാളിയേയും മാധ്യമങ്ങളേയും മദ്യത്തേയും വലിയ തോതിൽ മാറ്റി. അത് പള്ളികളേയും അമ്പലങ്ങളേയും മാറ്റി മറിച്ചു. അത് കേരളത്തിലെ സമൂഹത്തിൽ സമൂല പരിവർത്തനങ്ങൾ ഉണ്ടാക്കി. പ്രവാസി കൈ വെയ്ക്കാത്ത ഒരു മേഖലയും ഇന്ന് കേരളത്തിൽ ഇല്ല.\nഇന്ന് കേരളത്തിലെ സമ്പദ് വ്യവസ്ഥയിൽ ഏതാണ്ടു മൂന്നിൽ ഒന്നാണ് പ്രവാസി സാമ്പത്തിക പങ്ക് എങ്കിലും അതിൽ എത്രയോ വലിയ മടങ്ങാണ് പ്രവാസി പ്രതിഭാസത്തിൽ നിന്നുണ്ടായ സാമൂഹിക, സാംസ്കാരിക, രാഷ്ട്രീയ മാറ്റം. കേരളത്തിനു വെളിയിൽ താമസിക്കുന്നവർ 10 തൊട്ട് 15 ശതമാനം വരെ മാത്രമാണെങ്കിലും അവരുടെ കേരളത്തിലെ കുടുംബ നെറ്റ് വർക്ക് കൂടി ഗണിക്കുകയാണെങ്കിൽ ഏതാണ്ട് അമ്പത് ശതമാനം ആളുകൾ പ്രവാസി സാമ്പത്തിക വുവസ്ഥയുടെ നേരിട്ട ഗുണഭോക്താക്കൾ ആണ്. പക്ഷെ അതിന്‍റെ സാമൂഹിക പ്രഭാവം കേരളത്തിലെ 90 ശതമാനം ദേശവാസികളിലും ഉണ്ട്. .\nതിരുവന്തപുരത്തെ സെന്‍റര് ഫോർ ഡെവലപ്മെന്‍റ് സ്റ്റഡീസ് പ്രവാസി സാമ്പത്തികത്തെ കുറിച്ചു ചില നല്ല ഗവേഷണ പഠനങ്ങൾ നടത്തിയിട്ടുണ്ട് എങ്കിലും പ്രവാസി സാമൂഹിക സാമ്പത്തിക സാംസ്കാരിക വിപ്ലവങ്ങളെ കുറിച്ച് ഗഹനമായ ഗവേഷണങ്ങൾ ഉണ്ടായിട്ടുണ്ടോ എന്ന് സംശയമുണ്ട്.\nകേരളത്തിൽ വിദ്യാഭ്യാസ മേഖലയേയും ആരോഗ്യ മേഖലയേയും കാർഷിക മേഖലയേയും സമൂല മാറ്റത്തിന് വിധേയമാക്കിയതിൽ പ്രവാസി സാമ്പത്തിക വ്യവസ്ഥക്ക് വലിയ പങ്കുണ്ട്. കേരളത്തിൽ ആദ്യത്തെ ടി.വി ചാനൽ പ്രവാസികൾ തുടങ്ങിയതാണ്. ഇന്നുള്ള ടി.വി ചാനലുകളിൽ പ്രവാസി മുതൽ മുടക്കിയ ചാനലുകൾ പലതുണ്ട്. കേരളത്തിൽ ഉണ്ടായ സിനിമകളിൽ വലിയൊരു പങ്കിലും ഒരു പ്രവാസി കണ്ണിയുണ്ട്. സംസ്ഥാനത്ത് ഇന്ന് നാം നേരിടുന്ന സാമൂഹിക പ്രതിസന്ധികളും ഇതിനോട് ചേർത്ത് വച്ച് വായിക്കേണ്ടതുണ്ട്.\nഎല്ലാ സമൂഹങ്ങളിലും സാമ്പത്തിക വളർച്ച സാമൂഹിക മാറ്റങ്ങൾ ഉണ്ടാക്കും. സാമ്പത്തിക ശാക്തീകരണം വ്യക്തികളേയും സമൂഹത്തേയും പല രീതിയിൽ ബാധിക്കും. എന്നാൽ എല്ലാ സമൂഹങ്ങളുടേയും അടിയൊഴുക്കുകൾ ഒരു പോലെയായിരിക്കില്ല.\nസാമ്പത്തിക വളർച്ച അമേരിക്കയിലും യൂറോപ്പിലും വ്യക്തിനിഷ്ഠ സാമൂഹിക മാറ്റത്തിനു വഴി വച്ചിട്ടുണ്ട്. ഒരു തലത്തിൽ കേരളത്തിലെ മാറിക്കൊണ്ടിരിക്കുന്ന സാമൂഹിക അവസ്ഥ മറ്റുള്ള രാജ്യങ്ങളുടേതുമായി താരതമ്യം ചെയ്യാമെങ്കിലും കേരളത്തിലെ മാറ്റങ്ങളെ കേരള ചരിത്രത്തിന്‍റേയും പ്രവാസി വിപ്ലവത്തിന്‍റേയും കൂടെ ചേർത്ത് വായിക്കേണ്ടതുണ്ട്.\nഇന്ന് കേരളം രോഗാതുരമായ ഒരു സമൂഹമായിക്കൊണ്ടിരിക്കുന്നതിന്‍റെ കാരണങ്ങളെ കുറിച്ച് ഗവേഷണവും പൊതുചർച്ചയും ആവശ്യമാണ്. സാമൂഹിക പരിവർത്തനങ്ങൾ ഉണ്ടാകുന്നത് പല വിധത്തിലാണ്. കേരളത്തിൽ സാമൂഹിക രംഗത്തു തിരുത്തൽ പ്രസ്ഥാനങ്ങൾ ഉണ്ടാകേണ്ടതുണ്ട്.\nഅറുപതുകളിലേയും എഴുപതുകളിലേയും സംഘടനാ രൂപങ്ങൾക്കോ സാമൂഹിക കാഴ്ചപ്പാടുകൾക്കോ പ്രസക്തി ഇല്ലാതായിക്കൊണ്ടിരിക്കുകയാണ്. പഴയ കേരള വികസന മാതൃക 1990 കളോടെ നാട്ടില് അസ്തമിച്ചു.\nഇവിടുത്തെ രാഷ്ട്രീയ പാർട്ടികളെ നയിക്കുന്നവർ ഏറെയും എഴുപതു കഴിഞ്ഞ നേതാക്കൾ ആണ്. അവർ വളർന്നു വന്ന 1960-70 കാലഘട്ടത്തിൽ ഉണ്ടായിരുന്ന അവസ്ഥയിൽ നിന്നും വളരെ അകലെ ആണ് ഇന്നത്തേയും നാളത്തേയും കേരളം. കേരളത്തിൽ ഇന്ന് ഉണ്ടായിക്കൊണ്ടിരിക്കുന്ന രാഷ്ട്രീയ ‘കുഴാമറിച്ചി’ലുകളും സാമൂഹിക സാമ്പത്തിക വൈരുദ്ധ്യങ്ങളും ഒരു വഴിമാറ്റത്തിന്‍റെ നാന്ദിയാണ്. ആ വഴിമാറ്റം ഏതു ദിശയിൽ ആകണം എന്നതിനെ കുറിച്ച് പുതിയ ചർച്ചകളും കാഴ്ചപ്പാടുകളും തിരുത്തൽ പ്രസ്ഥാനങ്ങളും കേരളത്തിൽ ഉണ്ടാകേണ്ടതുണ്ട്.\nപുതിയ പ്രശ്നങ്ങൾക്ക് പഴയ പരിഹാര ക്രിയകൾ പാകമാകില്ല. പഴയ മുദ്രാവാക്യങ്ങളും പഴയ ചിഹ്നങ്ങളും ഗൃഹാതുരത്വം ഉണ്ടാക്കുമെങ്കിലും , പുതിയ അവസ്ഥയില് അതിനു പ്രസക്തിയില്ല എന്നതാണ് വാസ്തവം. മാറ്റങ്ങൾ അനിവാര്യമാണ്. പക്ഷെ മാറ്റങ്ങളെ എങ്ങനെ ഒരു നൈതീക ദര്‍ശനത്തോടെ എങ്ങനെ ദിശാബോധത്തോടെ പാകപ്പെടുത്താം എന്നതാണ് നാം അനേഷിക്കണ്ടത്.\nകേരളത്തിലെ വിപ്ലവംജോണ് സാമുവല്‍നാള്‍വഴികള്‍പ്രവാസി


I am stoping charity works, Says Firoz Kunnamparambil in facebook live | 'ഇനി പണം ചോദിച്ച് വരില്ല', ചാരിറ്റി പ്രവര്‍ത്തനം അവസാനിപ്പിക്കുന്നതായി ഫിറോസ് കുന്നംപറമ്പില്! - Malayalam Oneindia\n17 min ago കേരളത്തിൽ കൊവിഡ് കേസുകളിൽ വൻ വർധന;ഇന്ന് 6194 പേർക്ക് രോഗം, 5596 പേര്‍ക്ക് സമ്പര്‍ക്കത്തിലൂടെ\nUpdated: Tue, Dec 3, 2019, 11:43 [IST]\nഇനിയൊരു ചാരിറ്റി വീഡിയോയുമായി ഫിറോസ് വരില്ല | Oneindia Malayalam\nകോഴിക്കോട്: ചാരിറ്റി പ്രവര്‍ത്തനങ്ങള് അവസാനിപ്പിക്കുന്നതായി പ്രഖ്യാപിച്ച് ഫിറോസ് കുന്നംപറമ്പില്. തനിക്കെതിരെ അടിസ്ഥാനരഹിതമായ പല ആരോപണങ്ങലും ഉയര്‍ന്നു വരികയാണെന്നും മടുത്തുവെന്നും ഫിറോസ് ഫേസ്ബുക്ക് ലൈവില് പറഞ്ഞു.\nതാന് മതം നോക്കി ഇതുവരെ ജീവകാരുണ്യ പ്രവര്‍ത്തനം നടത്തിയിട്ടില്ല. ചിലര് തന്റെ പിന്നാലെ നടന്ന് ആക്രമിക്കുകയാണ്. ഇനി പണം ചോദിച്ച് വീഡിയോ ചെയ്യില്ലെന്നും രോഗികള് ആരും സഹായത്തിനായി സമീപിക്കേണ്ട എന്നും ഫേസ്ബുക്ക് ലൈവില് ഫിറോസ് പറഞ്ഞു.\nആ പരിപാടി ഇവിടെ വെച്ച് അവസാനിപ്പിക്കുന്നു\nഫേസ്ബുക്ക് ലൈവിലെ ഫിറോസ് കുന്നംപറമ്പിലിന്റെ വാക്കുകള് ഇങ്ങനെയാണ്: '' ചാരിറ്റി പ്രവര്‍ത്തനം ഇന്ന് ഇവിടെ വെച്ച് ഞാന് അവസാനിപ്പിക്കുകയാണ്. സോഷ്യല് മീഡിയയിലൂടെ രോഗികള്‍ക്ക് പൈസ ഉണ്ടാക്കി കൊടുക്കുന്ന പരിപാടി ഫിറോസ് കുന്നംപറമ്പില് ഇന്ന് ഇവിടെ വെച്ച് അവസാനിപ്പിക്കുന്നു. അതിന് ഒരുപാട് കാരണങ്ങളുണ്ട്. ഏകദേശം ഒന്നര വര്‍ഷമായി എനിക്കെതിരെ നടക്കുന്ന അനാവശ്യ ആരോപണങ്ങളും ചര്‍ച്ചകളും ഉണ്ടാക്കിയ മാനസിക പ്രയാസം വലുതാണ്.\nആരോപണങ്ങൾ തിരുവനന്തപുരത്ത് നിന്ന്\nഇത്തരം ആരോപണങ്ങളും വിവാദങ്ങളും ഉണ്ടാകുമ്പോള് അത് മറക്കുന്നത് മുന്നിലേക്ക് വരുന്ന രോഗികള്‍ക്ക് സഹായം ചെയ്യുമ്പോള് അവരുടെ മനസ്സിലും മുഖത്തിലും ഉണ്ടാകുന്ന സന്തോഷം കാണുമ്പോഴാണ്. എത്ര കാലമായി എനിക്കെതിരെ ഇത്തരം ആരോപണങ്ങള്. തനിക്കെതിരെ ആരോപണങ്ങള് വന്നത് തിരുവനന്തപുരം ഭാഗത്ത് നിന്നാണ്. ഇനി തിരുവനന്തപുരത്തേക്ക് വരില്ലെന്ന് അന്ന് താന് പറഞ്ഞിരുന്നു.\n7 ലക്ഷം തട്ടിയെടുത്തെന്ന് പ്രചാരണം\nതിരുവനന്തപുരത്ത് തനിക്കുളളത് കുഴിയില്‍പ്പെടലുകള് മാത്രമാണ്. ഒരു രോഗിയും കുഴിയില്‍പ്പെടുത്തില്ല. സഹായിക്കാന് എന്ന് പറഞ്ഞ് കൂടെ കൂടുന്നവരാണ് പ്രശ്‌നമുണ്ടാക്കാറ്. തിരുവനന്തപുരത്ത് രോഗിയല്ലാത്ത ഒരു പെണ്‍കുട്ടിയുടെ സമീപത്ത് ഓക്‌സിജന് സിലിണ്ടര് കൊണ്ട് വെച്ച് വീഡിയോ എടുത്ത് ഫിറോസ് കുന്നുംപറമ്പില്7ലക്ഷം തട്ടിയെടുത്തു എന്ന് പറയുന്ന ഒരു വീഡിയോ പ്രചരിക്കുന്നുണ്ട്.\n7 ലക്ഷം ചാരിറ്റിക്ക് തന്നു\nആ സ്ത്രീയെ കാണുന്നത് നടക്കാന് പറ്റാത്ത സാഹചര്യത്തിലാണ്. അവര്‍ക്ക്5ലക്ഷം വേണം എന്നാണ് ആവശ്യപ്പെട്ടത്. 38 ലക്ഷം രൂപ അവരുടെ അക്കൗണ്ടിലേക്ക് വന്നു. അതില്7ലക്ഷം രൂപ അവര് ചാരിറ്റി പ്രവര്‍ത്തനങ്ങള്‍ക്ക് വേണ്ടി തന്നു.5ലക്ഷം ചികിത്സയ്ക്ക് ഉപയോഗിച്ച് ബാക്കി പണത്തിന്5സെന്റ് സ്ഥലം വാങ്ങി അവര് വീട് നിര്‍മ്മിച്ച് കൊണ്ടിരിക്കുകയാണ്. രണ്ട് കുട്ടികളുമായി വാടകയ്ക്ക് താമസിക്കുന്ന സ്ത്രീയാണ് അവര്.\nഅവര്‍ക്ക് വന്ന പണത്തില് നിന്ന് അവര് സ്ഥലം വാങ്ങി വീട് വെയ്ക്കുന്നതില് എന്താണ് തെറ്റ്. രോഗികള്‍ക്ക് കൊടുക്കാന് വേണ്ടി തനിക്ക് തന്ന7ലക്ഷം രൂപ ആര്‍ക്കൊക്കെ കൊടുത്തു എന്നതിന് തെളിവുണ്ട്. ഇത് ഇന്നോ ഇന്നലയോ നടന്നതല്ല. വര്‍ഷങ്ങള്‍ക്ക് മുന്‍പ് നടന്നാണ്. ആ വീഡിയോ ആണ് ആഷിഖ് തോന്നക്കല് എന്നയാള് പൊക്കിക്കൊണ്ട് വന്ന് തനിക്കെതിരെ വിവാദം ഉണ്ടാക്കിയത്.\nകഴിഞ്ഞ ദിവസം സുശാന്ത് നിലമ്പൂര് തിരുവനന്തപുരത്ത് ഒരു വീഡിയോ ചെയ്തു. 50 ലക്ഷമോ 60 ലക്ഷമോ അതില് വന്നു എന്നാണ് ഞാനറിഞ്ഞത്. അതിന്റെ കണക്ക് ആവശ്യപ്പെട്ട് വിളയില് ഷംനാദ് എന്ന യുവാവ് രംഗത്ത് വന്നിരുന്നു. അതിന് പിന്നില് താനാണ് എന്നൊക്കെ ആഷിഖ് തോന്നക്കല് കളളപ്രചരണം നടത്തി. അതുമായി തനിക്കൊരു ബന്ധമില്ല. കട്ടിട്ടുണ്ടെങ്കില് അതിന് അവന് മറുപടി പറയേണ്ടി വരും. സുശാന്തിനെ താന് വിളിച്ചു,\n16 ലക്ഷം കട്ട് കൊണ്ടുപോയി\nഎന്താണ് സത്യാവസ്ഥ എന്നും എന്തിനാണ് എന്നെ വലിച്ചിടുന്നത് എന്നും ചോദിച്ചു. സുശാന്ത് പറഞ്ഞ മറുപടി രോഗിക്ക് വന്ന 50 ലക്ഷത്തില് 16 ലക്ഷം രൂപ ആഷിഖ് തോന്നക്കല് കട്ടുകൊണ്ട് പോയി. ഇത് ചോദ്യം ചെയ്യുന്നതിന് എതിരെയാണ് ആഷിഖ് ഓരോന്ന് സംസാരിക്കുന്നത്. ഇത്ര ആഷിഖ് തോന്നക്കലിന് എന്ന രീതിയില് രോഗിയുടെ കുടുംബവുമായി അണ്ടര്‍സ്റ്റാന്‍ഡിംഗ് ഉണ്ടാക്കിയിട്ടുണ്ട്. താനും ജുനൈദയും പരാതി കൊടുക്കും.\nതാൻ അറിഞ്ഞിട്ട് പോലുമില്ല\nഇത്തരം ആളുകള് തിരുവനന്തപുരംകാര്‍ക്ക് അപമാനമാണ്. ഒരു ആഷിഖ് തോന്നക്കല് അല്ലെങ്കില് മറ്റൊരാള്. നിരന്തരം ഇത്തരം വിഷയങ്ങള് തന്നെയാണ്. രാഷ്ട്രീയക്കാര് അല്ലെങ്കില് മതത്തിന്റെ ആളുകള്. എന്തിനാണ് താന് ഇതൊക്കെ കേട്ട് ചാരിറ്റി പ്രവര്‍ത്തനം നടത്തുന്നത്. തിരുവനന്തപുരത്തെ ഒരു രോഗിയുടെ അക്കൗണ്ടില് നിന്ന് ഫിറോസ് പൈസ എടുത്തു സാജന് കേച്ചേരി ആരോപിച്ചു. താന് അറിയുക പോലും ചെയ്യാത്ത സംഭവമാണ്.\nഒരു പൈസ പോലും എടുത്തിട്ടില്ല\nഇന്ന് വരെ നല്ലത് മാത്രമേ ചെയ്തിട്ടുളളൂ. രോഗികളുടെ അക്കൗണ്ടില് നിന്ന് ഒരു രൂപ പോലും താനെടുത്തിട്ടില്ല. അതുകൊണ്ടാണ് ഇന്നും നിലനിന്ന് പോകുന്നത്. എന്നിട്ടും ഉണ്ടാകുന്ന ആരോപണങ്ങള് താങ്ങാന് കഴിയാത്തതാണ്. എനിക്ക് ഭാര്യയും മക്കളുമൊക്കെ ഉളളതാണ്. സമാധാനം വേണം. നല്ലകാര്യം ചെയ്യാനിറങ്ങിയതിന്റെ പേരില് അനുഭവിക്കുന്ന വേദനകള് താങ്ങാന് കഴിയുന്നതിലും അപ്പുറത്തേക്കാണ്. ഇനി അത് സഹിച്ച് മുന്നോട്ട് പോകാനാവില്ല.\nഇനിയൊരു വീഡിയോയുമായി താന് വരില്ല\nഓണ്‍ലൈനിലൂടെ രോഗികള്‍ക്ക് വേണ്ടി ഇനിയൊരു വീഡിയോയുമായി താന് വരില്ല. റോഡരികില് കിടക്കുന്ന ആളുകള്‍ക്ക് ഭക്ഷണം കൊടുക്കല് അടക്കമുളള പ്രവര്‍ത്തനങ്ങളുമായി ഇനിയുമുണ്ടാകും. അല്ലാതെ വീഡിയോ ഇട്ട് കൊണ്ട് നിങ്ങളുടെ മുന്നിലേക്ക് വരില്ല. അത്രത്തോളം കേട്ട് കഴിഞ്ഞു. സ്ത്രീകളെ വെച്ച് വരെ പലതും കേട്ടുകഴിഞ്ഞു. പോരാളി ഷാജി എന്ന പേജിലാണ് തനിക്കെതിരെ ആഷിഖ് തോന്നക്കലിന്റെ വീഡിയോ പ്രചരിപ്പിക്കുന്നത്.\nഒരു രോഗിയും ഇനി എന്റെ അടുത്തേക്ക് വരേണ്ടതില്ല. ഒരുപാട് പേരെ രക്ഷപ്പെടുത്താം എന്ന് വാക്ക് കൊടുത്തിട്ടുണ്ട്. അവരോടൊക്കെ മാപ്പ് ചോദിക്കുന്നു. ഒരുപാട് ആളുകള് തനിക്കെതിരെ പരാതി കൊടുത്തിട്ടുണ്ട്. ഒന്നര വര്‍ഷമായി ഒന്നും തെളിയിക്കാനായിട്ടില്ല. ഉദ്ഘാടനത്തില് നിന്നാണ് വരുമാനം കിട്ടുന്നത്. അതല്ലാതെ ഒരു രൂപ പോലും കട്ടെടുത്തിട്ടില്ല. നിരന്തരം കേട്ട് കേട്ട് മതിയായി.\nരാഷ്ട്രീയം പറഞ്ഞതിന്റെ പേരിൽ\nപഴയ മൊബൈല് ഷോപ്പിലേക്ക് കയറി ഇരുന്നിട്ട് കിട്ടുന്നതും കൊണ്ട് കുടുംബവും നോക്കി മുന്നോട്ട് പോകും. രാഷ്ട്രീയം പറഞ്ഞതിന്റെ പേരിലാണ് തനിക്കെതിരെ ആക്രമണം നടക്കുന്നത്. ഞാനില്ലെങ്കില് മറ്റാരെങ്കിലും ഇതുമായി മുന്നോട്ട് പോകും. സകല കള്ളമ്മാരും തനിക്കെതിരെ ആരോപണങ്ങളുമായി മുന്നോട്ട് വരുന്നു. മതപരമായും രാഷ്ട്രീയമായും തന്നെ ആക്രമിക്കുന്ന മനസ്സ് മരവിച്ച ആളുകളാണ് എതിര്‍പക്ഷത്ത്.\nഒരു ശതമാനം പോലും കളവ് കാണിച്ചിട്ടില്ല\nഅതുകൊണ്ട് തന്നെ ചാരിറ്റി അവസാനിപ്പിക്കുന്നു. കിട്ടിയതൊക്കെ ധാരാളമാണ്. ഒരിക്കലും ഒരു മനുഷ്യനോടും ഇത്രയും ക്രൂരത നിങ്ങള് കാണിക്കരുത് എന്നാണ് തിരുവനന്തപുരംകാരോട് പറയാനുളളത്. ഇതിനപ്പുറത്തേക്ക് സത്യസന്ധമായി ചാരിറ്റി നടത്താന് തന്നെക്കൊണ്ടാവില്ല. വ്യക്തിപരമായി ഫിറോസ് കുന്നംപറമ്പില് ഒരു തോല്‍വി ആയിരിക്കാം. പക്ഷേ ചെയ്ത പ്രവര്‍ത്തികളില് ഒരു ശതമാനം പോലും കളവ് കാണിച്ചിട്ടില്ല.\nമതവും രാഷ്ട്രീയവും നോക്കാറില്ല\nചാരിറ്റിയുടെ പേരില് പലരും ചെയ്യുന്ന കളളത്തരങ്ങള്‍ക്ക് ഫിറോസ് കുന്നംപറമ്പില് എന്ത് മറുപടിയാണ് കൊടുക്കേണ്ടത്. ഫിറോസിനെതിരെ വോയിസ് ക്ലിപ്പുണ്ടാക്കാന് 50000 രൂപ വാഗ്ദാനം ലഭിച്ചതായി ഒരു സ്ത്രീ വന്ന് പറഞ്ഞു. എന്ത് ചെയ്തിട്ടാണ് എന്ന ഇങ്ങനെ ആക്രമിക്കുന്നത്. രാഷ്ട്രീയത്തിലേക്ക് ആളെ കൂട്ടുന്ന പണി താന് ചെയ്‌തോ മതത്തിന്റെ പേരില് ചെയ്‌തോ. മതവും രാഷ്ട്രീയവും താന് നോക്കാറില്ല.\nനന്മയ്ക്ക് ഒരു സ്ഥാനവും ഇല്ല\nപണം ആവശ്യപ്പെട്ട് കൊടുത്തില്ലെങ്കില് കുടുംബത്തില് ഉളളവര് പോലും തനിക്കെതിരെ തിരിയുന്ന സാഹചര്യമാണ്. നന്മമരം കളളനാണ്് പ്രചരിപ്പിക്കുമ്പോള് നിങ്ങള് ഓര്‍ക്കേണ്ടത് എന്റെ ഭാര്യയും മക്കളും ഇത് കാണുന്നുണ്ട് എന്നാണ്. ഉമ്മ ഇത് കാണും. അവരൊക്കെ വിഷമിക്കും. തുടക്കം മുതല് ഒപ്പം നിന്ന പ്രവാസി സുഹൃത്തുക്കളോട് നന്ദിയും കടപ്പാടുമുണ്ട്. ഈ ലോകത്ത് നന്മയ്ക്ക് ഒരു സ്ഥാനവും ഇല്ല.\nവീട്, കാര്, വിദേശ യാത്ര\nരാഷ്ട്രീയത്തിനും മതത്തിനുമൊക്കെയാണ് സ്ഥാനം. ഏറ്റെടുത്ത രണ്ട് കേസുകളില് കൂടി പരിഹാരം കണ്ടെത്തിയ ശേഷം ഇത് അവസാനിപ്പിക്കും. താന് കട്ടെടുത്തു എന്ന് പറയുന്നവര് കേസുമായി മുന്നോട്ട് പോയി അത് തെളിയിക്കണം. കള്ളനെന്ന പേരോട് കൂടി ജീവിക്കാന് ആഗ്രഹിക്കുന്നില്ല. എനിക്ക് എന്റെ ഭാഗം ക്ലീനാക്കണം. വീട്, കാര്, വിദേശ യാത്രയുടെ പേരില് ഒരു മനുഷ്യന് അനുഭവിക്കുന്നതിന്റെ അപ്പുറത്തേക്ക് അനുഭവിച്ച് കഴിഞ്ഞു.\nകളളന്റെ മക്കളായി എന്റെ മക്കള് ജീവിക്കേണ്ട\nആഷിഖ് തോന്നക്കല് ഉന്നയിച്ച വിഷയം വിടില്ല. അല്ലാഹുവിന്റെ പ്രതിഫലം ആഗ്രഹിച്ചാണ് ഈ പ്രവര്‍ത്തിക്ക് ഇറങ്ങിയത്. കണക്കുകളൊക്കെ കൃത്യമായി ഓഡിറ്റിംഗൊക്കെ നടത്തിയിട്ടുളളതാണ്. എന്റെ മക്കള്‍ക്ക് അന്തസ്സോടെയും അഭിമാനത്തോടെയും ഈ സമൂഹത്തില് ജീവിക്കണം. ഒരു നുണ നൂറാവര്‍ത്തിച്ച് മനുഷ്യനെ കളളനാക്കുന്ന ലോകത്ത് ഒരു കളളന്റെ മക്കളായി എന്റെ മക്കള് ജീവിക്കേണ്ട'' എന്നാണ് ഫിറോസ് കുന്നംപറമ്പില് പറയുന്നത്.\nഫേസ്ബുക്ക് ലൈവ് വീഡിയോ\nഫിറോസ് കുന്നംപറമ്പിലിന്റെ ഫേസ്ബുക്ക് ലൈവ് വീഡിയോ\ncharity facebook video social media ഫേസ്ബുക്ക് വീഡിയോ സോഷ്യൽ മീഡിയ\nI am stoping charity works, Says Firoz Kunnamparambil in facebook live


ചില ജില്ലാ ബാങ്കുകള് വഴിമാറി സഞ്ചരിക്കുന്നുണ്ടെന്ന് മന്ത്രി കടകംപള്ളി സുരേന്ദ്രന് :: Janmabhumi Daily\nചില ജില്ലാ ബാങ്കുകള് വഴിമാറി സഞ്ചരിക്കുന്നുണ്ടെന്ന് മന്ത്രി കടകംപള്ളി സുരേന്ദ്രന്\nMonday 22 May 2017 8:27 pm IST\nകോഴിക്കോട്: ചില ജില്ലാ ബാങ്കുകള് വഴിമാറി സഞ്ചരിക്കുന്നത് സര്‍ക്കാറിന്റെ ശ്രദ്ധയില്‍പ്പെട്ടിട്ടുണ്ടെന്ന് സഹകരണ വകുപ്പ് മന്ത്രി കടകംപള്ളി സുരേന്ദ്രന്. പ്രാഥമിക കാര്‍ഷികസഹകരണ മേഖലയെ ശക്തമാക്കാനാണ് സംസ്ഥാന സര്‍ക്കാര് ഓര്‍ഡിനന്‍സ് ഇറക്കിയതെന്നും അദ്ദേഹം പറഞ്ഞു. കാലിക്കറ്റ് ടൗണ് സര്‍വ്വീസ് സഹകരണബാങ്കിന്റെ ഇംഗ്ലീഷ് പള്ളി ശാഖ ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. ഭരണസമിതി കാലാവധി 10 വര്‍ഷമാക്കുകയും ഒരാള്‍ക്ക് രണ്ട് ടേം എന്ന വ്യവസ്ഥയും ഓര്‍ഡിനന്‍സ് മുന്നോട്ട് വെക്കുന്നു. ജില്ലാ ബാങ്കുകള് കാര്‍ഷിക വായ്പ കുറയ്ക്കുന്നതിനെ അംഗീകരിക്കാനാവില്ല. കൃഷിക്കാര്‍ക്ക് കൂടുതല് വായ്പ ലഭ്യമാക്കാനും സാധാരണക്കാരുടെ ഇടപാടുകള് സുഗമമാക്കാനും മലയാളത്തിന്റെ മണമുള്ള കേരള ബാങ്കുകള് സര്‍ക്കാര് രൂപീകരിക്കും. എസ്ബിടി നഷ്ടപ്പെട്ട നമുക്ക് കേരളത്തിന്റേതായ ബാങ്ക് ആവശ്യമാണെന്നും കടകംപള്ളി കൂട്ടിച്ചേര്‍ത്തു. ബാങ്ക് ചെയര്‍മാന് എം. ഭാസ്‌ക്കരന് അദ്ധ്യക്ഷത വഹിച്ചു. മേയര് തോട്ടത്തില് രവീന്ദ്രന്, എ. പ്രദീപ് കുമാര് എംഎല്‍എ, കെ.പി. ബഷീര്, ഇ. സുനില് കുമാര്, കൗണ്‍സിലര്‍മാരായ പി. കിഷന്‍ചന്ദ്, സൗഫിയ അനീഷ്, ടി.സി. ബിന്ദുരാജ്, കെ. ദാമോദരന്, കെ.സി. രവീന്ദ്രന്, കെ. സേതുമാധവന്, കെ.എം. ഫെഫീക്ക്, എം. ബാലകൃഷ്ണന് എന്നിവര് സംസാരിച്ചു.\nസമ്പൂര്‍ണ വൈദ്യുതീകരണ സംസ്ഥാനം ലക്ഷ്യമെന്ന് മന്ത്രി കടകംപള്ളി സുരേന്ദ്രന്\nസുപ്രീംകോടതി വിധി അംഗീകരിക്കുന്നു: കടകംപള്ളി സുരേന്ദ്രന്\nസൈന്യത്തിനെതിരെ മന്ത്രി കടകംപള്ളി\nകേരള ബാങ്ക് രണ്ട് മാസത്തിനകം: കടകംപള്ളി സുരേന്ദ്രന്\nതന്ത്രിമാര് ദേവസ്വം ബോര്‍ഡിന്റെ ജീവനക്കാര് മാത്രം: കടകംപള്ളി സുരേന്ദ്രന്\nകടകംപള്ളി ഭൂമിയിടപാടില് വര്‍ക്കല കഹാറിനും പങ്ക്: കെ. സുരേന്ദ്രന്\nശബരിമല; എന്‍എസുഎസുമായി ചര്‍ച്ചക്ക് തയാറെന്ന് കടകംപള്ളി സുരേന്ദ്രന്


കൊവിഡ് രോഗികള്‍ക്ക് ഭീഷണിയായി വ്യാജ ഓക്സി മീറ്ററുകള് വിപണിയില് സജീവം – Kairali News | Kairali News Live\nറേഷൻ കടയിൽ കയറി മണ്ണെണ്ണ എടുത്തൊഴിച്ചു; ഭീകരാന്തരീക്ഷം സൃഷ്ടിച്ച യുവാവ് പിടിയിൽ\nവിഷുച്ചന്തയൊരുക്കി ലുലു ഹൈപ്പര്‍മാര്‍ക്കറ്റ്\nകൊവിഡ് രോഗികള്‍ക്ക് ഭീഷണിയായി വ്യാജ ഓക്സി മീറ്ററുകള് വിപണിയില് സജീവം. ഓക്സിജന് അളവ് കണ്ടെത്താന് വിരലിന് പകരം പേനയോ പെന്‍സിലോ സിഗരറ്റോ എന്ത് വെച്ചാലും ഓക്സിജന് തോത് കാണിക്കുന്നതാണ് വെല്ലുവിളിയാകുന്നത്. ശരിയല്ലാത്ത ഓക്സിജന് അളവ് കാണിക്കുന്നത് ജീവന് തന്നെ ഭീഷണിയായേക്കാം. ഏഷ്യാനെറ്റ് ന്യൂസ് അന്വേഷണം.\nശരീരത്തിലെ ഓക്സിജന്‍റെ അളവ് കണ്ടെത്താനുള്ള ഉപകരണമാണ് പള്‍സ് ഓക്സി മീറ്റര്. ഓക്സിമീറ്റര് ഓണാക്കി വിരല് അതിനുള്ളില് വച്ചാല് ശരീരത്തിലെ ഓക്സിജന്‍റെ തോതും ഹൃദയമിടിപ്പും സ്ക്രീനില് തെളിയും. കൊവിഡ് ബാധിതര്‍ക്ക് ഓക്സിജന്‍റെ അളവ് പെട്ടെന്ന് കുറയാനുള്ള സാധ്യതയുള്ളത് കൊണ്ട്, വീടുകളില് കഴിയുന്ന രോഗികള് ഇടക്കിടെ പരിശോധന നടത്തണമെന്നാണ് നിര്‍ദേശം.\nസംസ്ഥാനത്ത് പള്‍സ് ഓക്സീമീറ്ററുകള്‍ക്ക് പരമാവധി 1500 രൂപയാണ് സര്‍ക്കാര് ഇപ്പോള് വില നിശ്ചയിച്ചിരിക്കുന്നത്. മാര്‍ക്കറ്റില് ലഭിക്കുന്ന പള്‍സ് ഓക്സീമീറ്ററുകളുടെ ഗുണമേന്മ എത്രത്തോളമുണ്ട് എന്നാണ് ഏഷ്യാനെറ്റ് ന്യൂസ് അന്വേഷിച്ചത്. വിരലിന് പകരം എന്ത് വെച്ചാലും ഓക്സിജന് തോത് കാണിക്കുന്നതാണ് വെല്ലുവിളിയാണ്. ഓക്സീമീറ്ററില് പേന വച്ചപ്പോള് ഓക്സിജന്‍റെ അളവ് 99 ഉം ഹൃദയമിടിപ്പ് 67 ഉം ആണ് സ്ക്രീനില് തെളിഞ്ഞത്. സിഗരറ്റിന് പോലും ഹൃദയമിടിപ്പുണ്ട്. സിഗരറ്റ് വച്ചപ്പോള് 82 ഹൃദയമിടിപ്പാണ് സ്ക്രീനില് തെളിഞ്ഞത്. പെന്‍സിലിന് ഓക്സിജന് അളവ് 97 ഉം ഹൃദയമിടിപ്പ് 63 ഉം ആണ്. വിരല് വച്ചാല് മാത്രം പ്രവര്‍ത്തിക്കേണ്ടിടത്താണ് പേനയ്ക്കും സിഗരറ്റിനുമെല്ലാം ഉപകരണം അളവുകള് കാണിക്കുന്നത്.\nTags: duplicate oxey meterMarket


ആര്. ജെ മാത്തുക്കുട്ടി സംവിധായകനാകുന്നു; ‘കുഞ്ഞെല്‍ദൊ’ ആയി ആസിഫ് അലി | Azchavattom Online USA\nആര്. ജെ മാത്തുക്കുട്ടി സംവിധായകനാകുന്നു; ‘കുഞ്ഞെല്‍ദൊ’ ആയി ആസിഫ് അലി\nനടനും അവതാരകനും ആര്.ജെയുമായ മാത്തുക്കുട്ടി ഇനി സംവിധാനരംഗത്തും ഒരു കൈ പരീക്ഷിക്കാനൊരുങ്ങുകയാണ്. കുഞ്ഞെല്‍ദൊ എന്ന് പേരിട്ടിരിക്കുന്ന ചിത്രത്തിന്റെ രചനയും മാത്തുക്കുട്ടി തന്നെയാണ് നിര്‍വഹിച്ചിരിക്കുന്നത്. ചിത്രത്തില് ആസിഫ് അലിയാണ് ടൈറ്റില് കഥാപാത്രമായെത്തുന്നത്. ക്രിയേറ്റീവ് ഡയറക്ടറായി വിനീത് ശ്രീനിവാസന് എത്തുന്ന ചിത്രത്തിന് ഛായാഗ്രഹണം നിര്‍വഹിക്കുന്നത് സ്വരൂപ് ഫിലിപ് ആണ്.\nഷാന് റഹമാനാണ് സംഗീതം. ലിറ്റില് ബിഗ് ഫിലിംസിന്റെ ബാനറില് സുവിന്.കെ.വര്‍ക്കിയും പ്രശോബ് കൃഷ്ണയും ചേര്‍ന്നാണ് ചിത്രം നിര്‍മ്മിക്കുന്നത്. ദുല്‍ഖര് സല്‍മാനാണ് തന്റെ ഫെയ്‌സ്ബുക്ക് പേജിലൂടെ ചിത്രത്തിന്റെ ടൈറ്റില് റിലീസ് ചെയ്തത്.\n‘ഒരു സ്വപ്നം.. അത് പ്രാര്‍ത്ഥന പോലെ എല്ലാവര്‍ക്കുമുള്ളിലുണ്ടാകും. ഞങ്ങളുടെ സ്വപ്നത്തിന്റെ പേരിതാണ്:- കുഞ്ഞെല്‍ദൊ’ പുതിയ ചിത്രത്തിന്റെ ടൈറ്റില് പങ്കുവെച്ചുകൊണ്ട് മാത്തുക്കുട്ടി ഫെയ്‌സ്ബുക്കില് കുറിച്ചു.\nPreviousഹെലികോപ്റ്ററില് തൂങ്ങിനിന്ന് അക്ഷയ് കുമാറിന്റെ സാഹസിക പ്രകടനം\nNextനടി അര്‍ച്ചന രക്ഷപ്പെട്ടത് തലനാരിഴയ്ക്ക്, മെട്രോ പാലത്തില് നിന്ന് കോണ്‍ക്രീറ്റ് പാളി കാറിന് മുകളില് വീണു


എം.ജി സർവകലാശാല മാർക്ക്ദാന വിവാദത്തിൽ കെ.ടി ജലീ\nഎം.ജി സർവകലാശാല മാർക്ക്ദാന വിവാദത്തിൽ കെ.ടി ജലീലിനെ മന്ത്രിസഭയിൽ നിന്ന് പുറത്താക്കണമെന്ന് പ്രതിപക്ഷം നിയമസഭയിൽ\nസർവകലാശാലയുടെ സ്വയംഭരണാധികാരത്തിലും പരീക്ഷാ നടത്തിപ്പിലും ഇടപെടുന്ന മന്ത്രിയുടെ നടപടി നിയമവിരുദ്ധമാണെന്ന് പ്രതിപക്ഷം\nകെ.ടി ജലീലിനെ മന്ത്രിസഭയിൽ നിന്ന് പുറത്താക്കണമെന്ന് പ്രതിപക്ഷം നിയമസഭയിൽ\nഎം.ജി സർവകലാശാല മാർക്ക്ദാന വിവാദത്തിൽ കെ.ടി ജലീലിനെ മന്ത്രിസഭയിൽ നിന്ന് പുറത്താക്കണമെന്ന് പ്രതിപക്ഷം നിയമസഭയിൽ. മാർക്ക്ദാന വിവാദത്തിൽ അടിയന്തര പ്രമേയത്തിന് അനുമതി നിഷേധിച്ചതിനെ തുടർന്ന് പ്രതിപക്ഷം സഭയിൽ നിന്ന് ഇറങ്ങിപ്പോയി. സർവകലാശാലയുടെ സ്വയംഭരണാധികാരത്തിലും പരീക്ഷാ നടത്തിപ്പിലും ഇടപെടുന്ന മന്ത്രിയുടെ നടപടി നിയമവിരുദ്ധമാണെന്ന് ആരോപിച്ചാണ് പ്രതിപക്ഷം നോട്ടീസ് നൽകിയത്.\nആരോപണം തെളിയിച്ചാൽ പൊതുപ്രവർത്തനം അവസാനിപ്പിക്കാമെന്ന് കെ.ടി ജലീൽ വെല്ലുവിളിച്ചു. മാർക്കുദാനം കൈയോടെ പിടിച്ചപ്പോഴാണ് അതു റദ്ദാക്കി മന്ത്രി രക്ഷപെടാൻ ശ്രമിച്ചതെന്ന് പ്രതിപക്ഷ നേതാവ് ആരോപിച്ചു. മന്ത്രി കെ.ടി ജലീലിനെതിരായ മാർക്കുദാന ആരോപണം സഭ നിർത്തിവെച്ച് ചർച്ച ചെയ്യണമെന്ന് ആവശ്യപ്പെട്ട് വി.ഡി സതീശനാണ് അടിയന്തരപ്രമേയ നോട്ടീസ് നൽകിയത്.\nഭഗവാൻ അവതരിക്കുന്നത് പോലെയാണ് അദാലത്തിൽ മന്ത്രി ഇടപെട്ട് മാർക്ക് ദാനം നൽകുന്നതെന്ന് അദ്ദേഹം പരിഹസിച്ചു. മോഡറേഷൻ കാര്യത്തിൽ സർവകലാശാല സിൻഡിക്കേറ്റാണ് തീരുമാനമെടുത്തതെന്നായിരുന്നു മന്ത്രിയുടെ മറുപടി. ചട്ടവിരുദ്ധമായി ഒന്നും ചെയ്തിട്ടില്ല. ആക്ഷേപം ഉള്ളവർക്ക് കോടതിയെ സമീപിക്കാമെന്നും മന്ത്രി പറഞ്ഞു. സർവകലാശാലയുടെ വിശ്വാസ്യത മന്ത്രി നഷ്ടപ്പെടുത്തിയെന്ന് പ്രതിപക്ഷ നേതാവ് രമേശ് ചെന്നിത്തല പറഞ്ഞു.\nഎം.ജി സർവകലാശാല കെ.ടി ജലീൽ മാർക്ക്ദാന വിവാദം രമേശ് ചെന്നിത്തല വി.ഡി സതീശൻ


Avoid confrontation with Kohli, Duplessis tells Australia - Malayalam MyKhel\n» കോലിയോട് മുട്ടാന് നില്‍ക്കേണ്ട, പണി പാളും!! ഒരു വഴി മാത്രം, ഓസീസിന് ഡുപ്ലെസിയുടെ മുന്നറിയിപ്പ്...\nPublished: Saturday, November 17, 2018, 13:40 [IST]\nമെല്‍ബണ്: ഓസ്‌ട്രേലിയക്കെതിരായ കടുപ്പമേറിയ പരമ്പരകള്‍ക്കു തയ്യാറെടുക്കുകയാണ് ടീം ഇന്ത്യ. ട്വന്റി20 പരമ്പരയ്ക്കു ശേഷം ടെസ്റ്റ്, ഏകദിനം എന്നിവയിലെല്ലാം ഇരുടീമുകളും കൊമ്പുകോര്‍ക്കുന്നുണ്ട്. ഓസീസിനെതിരേ ക്യാപ്റ്റന് വിരാട് കോലി തന്നെയായിരിക്കും ഇന്ത്യയുടെ തുറുപ്പുചീട്ട്. വെസ്റ്റ് ഇന്‍ഡീസിനെതിരേ നടന്ന കഴിഞ്ഞ ടെസ്റ്റ്, ഏകദിന പരമ്പരകളില് കോലി റണ്‍സ് വാരിക്കൂട്ടിയിരുന്നു. ഏകദിനത്തില് തുടര്‍ച്ചയായി മൂന്നു കളികളില് സെഞ്ച്വറി നേടി അദ്ദേഹം റെക്കോര്‍ഡുമിട്ടിരുന്നു.\nകോലിയെക്കുറിച്ച് ഓസ്‌ട്രേലിയന് ടീമിന് മുന്നറിയിപ്പുമായി രംഗത്തു വന്നിരിക്കുകയാണ് ദക്ഷിണാഫ്രിക്കന് ക്യാപ്റ്റനായ ഫഫ് ഡുപ്ലെസി.\nകോലിയുമായി ഏറ്റുമുട്ടല് വേണ്ട\nകോലിയുമായി ഏറ്റുമുട്ടാന് നില്‍ക്കേണ്ടെന്ന മുന്നറിയിപ്പാണ് ഡുപ്ലെസി ഓസ്‌ട്രേലിയന് ടീമിനു നല്‍കിയത്. കോലിയെ അത്ര ഗൗനിക്കാതെ കളിക്കുന്നതാവും ഓസീസ് ടീമിന് ഗുണം ചെയ്യുകയെന്നും ഡുപ്ലെസി പറഞ്ഞു.\nപ്രകോപിപ്പിക്കാന് നിന്നാല് കോലിയില് നിന്നും കനത്ത തിരിച്ചടി തന്നെ ഓസ്‌ട്രേലിയക്കു വരാനിരിക്കുന്ന പരമ്പരകളില് നേരിടേണ്ടി വരുമെന്നും അദ്ദേഹം ചൂണ്ടിക്കാട്ടി.\nകോലി ഏറ്റുമുട്ടല് ഇഷ്ടപ്പെടുന്നയാള്\nഅന്താരാഷ്ട്ര ക്രിക്കറ്റില് പല തരത്തിലുള്ള കളിക്കാരുണ്ട്. ചിലര് പ്രകോപനങ്ങളില് കുലുങ്ങാത്തവരാണെങ്കില് മറ്റു ചിലര് നേരെ തിരിച്ചാണ്.\nഎതിര് ടീമിലെ കളിക്കാര് ഏറ്റുമുട്ടാന് വന്നാല് അതേ നാണയത്തില് തിരിച്ചടിക്കാന് ഇഷ്ടപ്പെടുന്ന താരമാണ് കോലി. അതുകൊണ്ടു തന്നെ അദ്ദേഹവുമായി ഏറ്റുമുട്ടാന് നിന്നാല് കനത്ത പ്രത്യാഘാതം തന്നെ ഓസ്‌ട്രേലിയക്കു നേരിടേണ്ടി വരുമെന്നും ഡുപ്ലെസി മുന്നറിയിപ്പ് നല്‍കി.\nഈ വര്‍ഷമാദ്യം നടന്ന ഇന്ത്യയുടെ ദക്ഷിണാഫ്രിക്കന് പര്യടനത്തില് തകര്‍പ്പന് പ്രകടനമാണ് കോലി കാഴ്ചവച്ചത്. ടെസ്റ്റ് പരമ്പരയില് ദക്ഷിണാഫ്രിക്ക 2-1ന് ഇന്ത്യയെ തോല്‍പ്പിച്ചിരുന്നെങ്കിലും മൂന്നു ടെസ്റ്റുകളില് നിന്നും 47.66 ശരാശരിയില് കോലി 286 റണ്‍സ് അടിച്ചെടുത്തിരുന്നു. പരമ്പരയിലെ ടോപ്‌സ്‌കോററും ഇന്ത്യന് നായകന് തന്നെയായിരുന്നു.\nതന്ത്രങ്ങള് ഒരുക്കിയേ തീരൂ\nലോക ക്രിക്കറ്റില് ചില ടീമുകളുടെ താരങ്ങളുമായി ഏറ്റുമുട്ടുമ്പോള് കൃത്യമായ തന്ത്രങ്ങള് ഒരുക്കിയേ തീരൂ. അക്കൂട്ടത്തില് പെട്ട താരങ്ങളിലൊരാളാണ് കോലി. അസാധാരണ ക്രിക്കറ്ററാണ് അദ്ദേഹം.\nതങ്ങള്‍ക്കെതിരായ പരമ്പരയില് കോലിക്കു സാധാരണ പരിഗണനയാണ് നല്‍കിയത്. എന്നിട്ടും കോലി റണ്‍സ് അടിച്ചെടുത്തു. എങ്കിലും ടെസ്റ്റ് പരമ്പരയില് അദ്ദേഹത്തെ കൂടുതല് റണ്‍സ് നേടുന്നതില് നിന്നും തടഞ്ഞുനിര്‍ത്താന് കഴിഞ്ഞത് ടീം സ്വീകരിച്ച നിശബ്ധ തന്ത്രം കൊണ്ടാണെന്നും ഡുപ്ലെസി വിശദമാക്കി.\n9 hrs ago പാലോ ഡിബാല യുണൈറ്റഡിലേക്ക്? സോള്‍ഷെയര് കൂടിക്കാഴ്ച്ച നടത്തി\nRead more about: virat kohli cricket india captain faf du plessis australia south africa series വിരാട് കോലി ക്രിക്കറ്റ് ഇന്ത്യ ഫഫ് ഡുപ്ലെസി ഓസ്‌ട്രേലിയ ദക്ഷിണാഫ്രിക്ക പരമ്പര\nStory first published: Saturday, November 17, 2018, 13:40 [IST]


August 2011 – ചായില്യം\nAugust 29, 2011 Rajesh Odayanchal Comments0Comment\nസദാചാരപ്പൊലീസുകാർ നാടുചുറ്റും നടക്കുന്നുണ്ടെങ്കിലും നടക്കാനുള്ളതൊക്കെ കാലാകാലങ്ങളായി മുറപോലെ നടന്നു വരുന്നുണ്ട്. പ്രേമവും പ്രേമനൈരാശ്യവും ഒക്കെ അന്നെന്നപോലെ ഇന്നും ഉണ്ട് – എന്നും ഉണ്ടാവുകയും ചെയ്യും. പ്രേമിക്കാതെയും അല്ലാതെയും ലൈംഗീകബന്ധങ്ങളും നിർബാധം നടക്കുന്നുണ്ട്. പ്രേമത്തെ ദിവ്യമായും ഉദാത്തമായും ചിലർ കാണുമ്പോൾ മറ്റു ചിലർ അത് സെ‌ക്‌സിനുള്ള ഉപാധിയായി ഉപയോഗിക്കുന്നു. ആണായാലും പെണ്ണായാലും ഈ മോഹവലയത്തില് വീണുപോവുക എന്നത് തികച്ചും സാധാരണമാണ്. പരസ്പരം അറിയുക എന്നത് ചെറിയ കാര്യമല്ല. ഒരാളുടെ സംസാരത്തിലൂടെ, പ്രവൃത്തിയിലൂടെ അതു കണ്ടെത്തി അതിനനുസരിച്ച് ബന്ധം രൂപപ്പെടുത്തിയെടുക്കാനുള്ള മാനസികനിലയും അറിവും പലപ്പോഴും കാലക്രമത്തില് വന്നുചേരേണ്ട ഒരു ഗുണമാണ്. അതിനുമുന്നേ പ്രേമം മനസില് പെയ്‌തിറങ്ങുന്നു. പ്രേമോന്മത്തരായാല് അവര്‍ക്ക് അവരുടേതായ പ്രപഞ്ചമാണ്. പ്രജകളില്ലാത്ത ആ രജ്യത്തെ രാജാവും രാജ്ഞിയുമായി അവരങ്ങനെ വാഴും. തെറ്റും ശരിയും ഒക്കെ…


ഓൺലൈൻ ക്ലാസ്സുകളിൽ പങ്കെടുക്കാൻ സാധിക്കാത്ത കുട്ടികൾക്ക് കൈത്താങ്ങുമായി 'വെള്ളം' ചിത്രത്തിന്റെ അണിയറപ്രവർത്തകർ !!\nഓൺലൈൻ ക്ലാസ്സുകളിൽ പങ്കെടുക്കാൻ സാധിക്കാത്ത കുട്ടികൾക്ക് കൈത്താങ്ങുമായി ‘വെള്ളം’ ചിത്രത്തിന്റെ അണിയറപ്രവർത്തകർ !!\nJoison George 13/06/2020\nഓൺലൈൻ ക്ലാസ്സുകളിൽ പങ്കെടുക്കാൻ സാധിക്കാത്ത കുട്ടികൾക്ക് കൈത്താങ്ങുമായി ‘വെള്ളം’ ചിത്രത്തിന്റെ അണിയറപ്രവർത്തകർ. ടെലിവിഷൻ ഇല്ലാത്തതുകൊണ്ട് ഓൺലൈൻ ക്ലാസുകളിൽ പങ്കെടുക്കാൻ കഴിയാത്ത കുട്ടികൾക്ക് ടിവി വാങ്ങാനുള്ള പണം വിവിധ സന്നദ്ധ സംഘടനകൾ നൽകുകയാണ്. ഈ സാഹചര്യത്തിലാണ്\n“വെള്ളം “ചലച്ചിത്ര പ്രവർത്തകരുടെ സ്നേഹ സഹായം. ഹൈബി ഈഡൻ എം പി വിദ്യാർത്ഥികൾക്കു നൽകുന്ന ഓൺലൈൻ പഠന സഹായത്തിനുള്ള ടാബ്ലറ്റ് ചലഞ്ചിലേക്കു ജയസൂര്യ നായകനാവുന്ന വെള്ളം സിനിമാ നിർമ്മാതാക്കളും ഭാഗമായി. ജോസ് കുട്ടി മഠത്തിൽ, യദു കൃഷ്ണ, രഞ്ജിത് മണബ്രാ കാട്ടിൽ എന്നിവരാണ് ഫ്രണ്ട്‌ലി പ്രൊഡക്ഷൻ ന്റെ ബാനറിൽ “വെള്ളം” നിർമിക്കുന്നത്.പ്രജീഷ് സെൻ ആണ് സംവിധായകൻ ഹൈബി ഈഡൻ എംപിയുടെ പഠന സഹായ പദ്ധതിയിലേക്കാണ്, വെള്ളം സിനിമയുടെ നിർമാതാക്കൾ സംഭാവന നൽകിയത് ഫ്രണ്ട്‌ലി പ്രൊഡക്ഷന് വേണ്ടി നിർമാതാക്കളിൽ ഒരാളായരഞ്ജിത്തും പ്രോജെക്ട ഡിസൈനർ ബാദുഷയും ചേർന്ന് ചെക്ക് കൈമാറി.\nവളരെ മാതൃകാപരമായ ഈ നടപടി ഇതിനോടകം സമൂഹ മാധ്യമങ്ങളിൽ വലിയ വാർത്തയായിരുന്നുകയാണ്. ഓൺലൈൻ ക്ലാസുകളിൽ എല്ലാ കുട്ടികളുടെയും പങ്കാളിത്തം ഉറപ്പാക്കുക എന്ന ലക്ഷ്യത്തോടെയുള്ള സഹായ പദ്ധതികളിൽ സിനിമാ പ്രവർത്തകരുടെ ഇടപെടലും വളരെ മാതൃകാപരമാണ്. വെള്ളം ചിത്രത്തിന്റെ അണിയറപ്രവർത്തകരുടെ സഹായ പ്രവർത്തനത്തിനു പ്രേക്ഷകരുടെ വലിയ അഭിനന്ദനമാണ് ലഭിച്ചിരിക്കുന്നത്.\nഅന്ന് ആ 20 വയസ്സുകാരൻ മുഹമ്മദ് കുട്ടി ഷൂട്ടിംഗ് ഒന്ന് കാണാൻ പോയതാണ്.. ; ഇന്നത്തെ മെഗാസ്റ്റാറിന്റെ സിനിമാ ജീവിതത്തിലെ ആദ്യ രംഗം കാണാം (ചിത്രം : അനുഭവങ്ങൾ പാളിച്ചകൾ) #Video\nഷങ്കർ – എ ആർ റഹ്‌മാൻ – റസൂൽ പൂക്കുട്ടി ടീമിനൊപ്പം രാഹുൽ രാജ്…


കലാമണ്ഡലത്തിൽ കഥകളി പഠിക്കാൻ പെൺകുട്ടികൾക്ക്4സീറ്റ്. | Malayali Manasu\nHome Kerala കലാമണ്ഡലത്തിൽ കഥകളി പഠിക്കാൻ പെൺകുട്ടികൾക്ക്4സീറ്റ്.\nതൃശൂര്: കേരള കലാമണ്ഡലത്തില് ഇനി പെണ്‍കുട്ടികള്‍ക്കും കഥകളി പഠിക്കാം. കഥകളി വിഭാഗത്തില് പെണ്‍കുട്ടികള്‍ക്കും പ്രവേശനം നല്‍കാന് ഉത്തരവായി.\nമഹാകവി വള്ളത്തോൾ സ്ഥാപിച്ച 90 വര്‍ഷമായ കലാമണ്ഡലത്തിൽ ആദ്യമായാണ് ഇവിടെ കഥകളി പഠിക്കാന് പെണ്‍കുട്ടികള്‍ക്കും അവസരം ലഭിക്കുന്നത്. മറ്റ് നൃത്ത വിഭാഗത്തിൽ പെൺകുട്ടികൾ പഠിക്കുന്നുണ്ട്.\nഇത് സംബന്ധിച്ച അറിയിപ്പ് വൈസ് ചാന്‍സലര് പുറത്തിറക്കി. എട്ടാം ക്ലാസില് കഥകളി വടക്കന് കളരിയിലും തെക്കന് കളരിയിലും രണ്ട് വീതം സീറ്റുകളിലാണ് പെണ്‍കുട്ടികള്‍ക്ക് പ്രവേശനം.\nPrevious articleപൂജപ്പുരയില് മരുമകൻ്റെ കുത്തേറ്റ് അച്ഛനും മകനും മരിച്ചു.\nNext articleKEAM 2021: ഒന്നാംഘട്ട അലോട്ട്മെന്റ് പ്രസിദ്ധീകരിച്ചു.


സുരക്ഷിതമെന്ന് കരുതുന്ന നവമാദ്ധ്യമങ്ങളിലെ ഓഡിയോ ചാറ്റ് റൂമുകളിലെ നിങ്ങളുടെ പങ്കാളിത്തവും ഇടപെടലും അത്ര സുരക്ഷതിമല്ല എന്നോര്‍ക്കുക. തരംഗമാകുന്ന പുത്തന് സാമൂഹ്യ മാധ്യമങ്ങളിലെ അശ്രദ്ധമായതും അമിത ആത്മവിശ്വാസത്തോടെയുള്ള ഇടപെടലും നിങ്ങള്‍ക്ക് തന്നെ വിനയാകാതെ സൂക്ഷിക്കുക.\nസ്‌ക്രീന് റെക്കോര്‍ഡ് ഓപ്ഷനിലൂടെ റൂമുകളില് ആരൊക്കെ പങ്കെടുക്കുന്നുവോ അവരുടെ മുഴുവന് പ്രൊഫൈല് ചിത്രങ്ങളും റെക്കോര്‍ഡ് ചെയ്യുന്ന വിഡിയോയില് പതിയുന്നു. ഇവ പിന്നീട് യൂട്യൂബ് വഴിയും വാട്‌സാപ്പ് വഴിയും വ്യാപകമായി പ്രചരിക്കുന്നു. സഭ്യമല്ലാത്ത സംഭാഷണങ്ങള്‍ക്കൊപ്പം റൂമിലെ പങ്കാളുകളുടെ ടെ ചിത്രങ്ങളും പ്രൊഫൈലുകളും വിഡിയോയില് കാണുന്നത് കൊണ്ടുള്ള ദോഷങ്ങളെ കുറിച്ച് കൂടുതല് പറയേണ്ട ആവശ്യമില്ല. റെക്കോര്‍ഡ് ചെയ്യുന്നില്ല എന്ന വിശ്വാസത്തില് സ്വകാര്യ റൂമുകളില് 'സെന്‍സറിംഗ്' ഇല്ലാതെ പറയുന്ന വിവരങ്ങള് മണിക്കൂറുകള്‍ക്കകം തന്നെ വൈറല് ആകുന്നു.


അഞ്ച് നാനോക്കഥകൾ – Malayalanatu Web Journal\nആകാശത്ത് പാടുപോലും വീഴ്ത്താതെ കിളി പറന്നുനടന്നു. കിളിയെത്തേടിയെത്തിയ വെടിയുണ്ട, ആകാശത്ത് പുകകയുടെയും ഭൂമിയിൽ ചോരയുടെയും പാടുകൾ വീഴ്ത്തി.\nതെക്കേത്തൊടി വെറുതെകിടക്കുന്നു എന്ന് ഭാര്യയ്ക്ക് പരാതി.ജൂൺ5ന് മരങ്ങൾ നടണമെന്ന് മകൾ.കുളം നികത്തിയെടുത്ത തെക്കേത്തൊടിയിൽ ഞാൻ രണ്ട് അക്കേഷ്യത്തൈകൾ നട്ടു.\nമീൻകൂട്ടം കടലമ്മയ്ക്ക് മുന്നിൽ തലതല്ലിക്കരഞ്ഞു.” അമ്മയ്ക്ക് എപ്പോഴും മനുഷ്യനെയാണിഷ്ടം. അവന്റെ പ്രാർത്ഥന കൈക്കൊണ്ട് ഞങ്ങളുടെ നിലവിളികളെ അവഗണിക്കുന്നതെന്ത് ? “” നിങ്ങളുടെ വിധിദിനത്തിൽ നിങ്ങളെയോർത്ത് കരയാൻ ഞാനുണ്ടാകും. എന്നാൽ അവന്റെ വിധിദിവസം ഞാനുണ്ടാകണമെന്നില്ല.\nഈച്ചകളാർക്കുന്ന മാലിന്യക്കൂമ്പാരം. അയാൾ മൂക്കുപൊത്തി. കാർ റോഡരികിൽ നിർത്തി, കയ്യിലിരുന്ന പ്ലാസ്റ്റിക് കവർ അങ്ങോട്ടേയ്ക്ക് വലിച്ചെറിഞ്ഞു. മറ്റാരും കണ്ടില്ലെന്നുറപ്പാക്കാനയാൾ ചുറ്റും നോക്കി. കുറെ കാക്കകൾ മാലിന്യക്കൂമ്പാരത്തിൽ കൊത്തിപ്പരതുന്നു. കാക്കകളെ അയാൾക്ക് പണ്ടേ ഇഷ്ടമേയല്ല. “വൃത്തിയില്ലാത്ത ജീവികൾ…”\nഅവസാനത്തെ ശിഖരവും നിലം പതിക്കുന്നേരം മരം കിളിയോട് പറഞ്ഞു-“പറന്ന് പോവുക സോദര..”ആ മുറിപ്പാടിന്മേൽ ചിറക് വിരിച്ച് പറന്നതല്ലാതെ കിളി മരത്തെ വിട്ടുപോയില്ല. ഒടുവിൽ ഈർച്ചവാളിന്റെ ശബ്ദം കേട്ടുഭയന്നത് പറന്നകലുന്നേരം, മരം തന്റെ തായ് തടി വിരിച്ച് മരംവെട്ടുകാരന് തണലേകുകയായിരുന്നു.\nആലപ്പുഴ ആര്യാട് സ്വദേശി.\nകഥകൾ, സിനിമനിരൂപണം, നാടകം,ലേഖനങ്ങൾ എന്നിവ എഴുതാറുണ്ട്. അമച്ച്വർ ഫോട്ടോഗ്രാഫറാണ്. ഗ്രന്ഥശാല പ്രവർത്തകനാണ്.\nസമൂഹത്തിനോടുള്ള എല്ലാ വിയോജിപ്പുകൾക്കുമുള്ള മറുപടിയാണ് എന്‍റെ എഴുത്തുകൾ – ടി ഡി രാമകൃഷ്ണൻ\nപെൺവേഷത്തിൽ ഒരു ‘പയ്യൻസ്’\nരണ്ടു വിചിത്രകഥകള് – റോബർട്ട് വാൾസർ


'കർമത്തിൽ വിശ്വസിക്കുക'; ശരണ്യയുടെ ഫെയ്‌സ്‌ബുക്ക് പ്രൊഫെെലിൽ നിറയെ കുഞ്ഞിന്റെ ചിത്രം-Kannur Thayyil Child Murder Saranya FB Account\nശരണ്യയുടെ ഫെയ്‌സ്‌ബുക്കിൽ നിറയെ കുഞ്ഞിന്റെ ചിത്രം; 'കർമത്തിൽ വിശ്വസിക്കുക' എന്ന് ഇൻട്രോ\nഒന്നരവയസ്സുകാരനെ പാറക്കൂട്ടത്തിലേക്കെറിഞ്ഞ് കൊലപ്പെടുത്തിയത് അമ്മ ശരണ്യ തനിച്ചാണെന്ന് പൊലീസ് പറയുന്നു\nUpdated: February 21, 2020 4:54:37 pm\nകണ്ണൂർ: ഒന്നരവയസുകാരൻ മകനെ കൊലപ്പെടുത്തിയ കേസിൽ അറസ്റ്റിലായ ശരണ്യയുടെ ഫെയ്‌സ്‌ബുക്ക് പ്രൊഫെെലിൽ നിറയെ മകന്റെ ചിത്രങ്ങൾ. പ്രൊഫെെൽ ചിത്രവും കവർ ചിത്രവും കുഞ്ഞിന്റേത് തന്നെയാണ്.\nജനുവരി 25 നാണ് ശരണ്യ അവസാനമായി ഫെയ്‌സ്‌ബുക്ക് പ്രൊഫെെൽ അപ്‌ഡേറ്റ് ചെയ്‌തിരിക്കുന്നത്. അന്ന് ഒന്നര വയസ്സുള്ള കുഞ്ഞിന്റെ ചിത്രം പ്രൊഫെെൽ പിച്ചറാക്കിയിട്ടുണ്ട്. ഫെയ്‌സ്‌ബുക്ക് ഇൻട്രോയിൽ ‘കർമത്തിൽ വിശ്വസിക്കുക’ എന്ന് ശരണ്യ എഴുതിയിട്ടുണ്ട്.\nകണ്ണൂർ തയ്യലിൽ ഒന്നര വയസുള്ള കുഞ്ഞിനെ കൊലപ്പെടുത്തിയ അമ്മ ശരണ്യയെ പതിനാല് ദിവസത്തേക്ക് റിമാൻഡ് ചെയ്‌തിരിക്കുകയാണ്. കാമുകനൊപ്പം ജീവിക്കുന്നതിനു വേണ്ടിയാണ് ശരണ്യ കുഞ്ഞിനെ കൊലപ്പെടുത്തിയതെന്നാണ് പൊലീസ് പറയുന്നത്.\nRead Also: പൊലീസ് ആരെയും കൊന്നിട്ടില്ല, അവരൊക്കെ മരിച്ചത് അവരുടെ കൂട്ടത്തിൽ നിന്നു തന്നെ വെടിയേറ്റ്; യോഗി ആദിത്യനാഥ്\nറിമാൻഡ് നടപടികൾക്കായി മജിസ്‌ട്രേറ്റിനു മുന്നിലേക്ക് കൊണ്ടുപോകുന്നതിനിടെ കുറ്റകൃത്യം ചെയ്‌തതിൽ കുറ്റബോധമുണ്ടോ എന്ന് മാധ്യമപ്രവർത്തകൻ ചോദിച്ചു. ‘ഉണ്ട്’ എന്ന് ശരണ്യ മറുപടി നൽകി, തലയാട്ടുകയും ചെയ്‌തും. ഏഷ്യാനെറ്റ് ന്യൂസിനോടായിരുന്നു ശരണ്യയുടെ പ്രതികരണം.\nതെളിവെടുപ്പിനായി ശരണ്യയെ വീട്ടിൽ എത്തിച്ചിരുന്നു. ശരണ്യക്കെതിരെ പ്രതിഷേധവുമായി നാട്ടുകാരും ബന്ധുക്കളും രംഗത്തെത്തിയിരുന്നു. വൻ പൊലീസ് സുരക്ഷാ സന്നാഹങ്ങളുമായാണ് പൊലീസ് ശരണ്യയെ തെളിവെടുപ്പിന് കൊണ്ടുവന്നത്. പ്രതിഷേധം ശക്തമായതോടെ 20 മിനിറ്റ് കൊണ്ട് തെളിവെടുപ്പ് പൂർത്തിയാക്കി പൊലീസ് ശരണ്യയുമായി മടങ്ങി.\nഒന്നരവയസ്സുകാരനെ പാറക്കൂട്ടത്തിലേക്കെറിഞ്ഞ് കൊലപ്പെടുത്തിയത് അമ്മ ശരണ്യ തനിച്ചാണെന്ന് പൊലീസ് പറയുന്നു. ഭർത്താവിനും കാമുകനും പങ്കില്ല. ഇവരെ ചോദ്യം ചെയ്തശേഷം വിട്ടയച്ചെന്ന് കണ്ണൂർ സിറ്റി സിഐ പി.ആർ.സതീഷ് നേരത്തെ പറഞ്ഞു. ശരണ്യയെ തൂക്കിക്കൊല്ലണമെന്ന് അച്ഛൻ വത്സരാജ് പറഞ്ഞു. മകൾക്ക് ഏറ്റവും വലിയ ശിക്ഷ കിട്ടിയാൽ അത്രയും സന്തോഷമെന്നും അദ്ദേഹം പറഞ്ഞു.\nWeb Title: Kannur thayyil child murder saranya fb account


തന്‍റെ ബി.ജെ.പി ബന്ധം കാരണം മകള് അഹാന കൃഷ്ണയെ രണ്ട് സിനിമകളില് ഒഴിവാക്കിയെന്ന് കൃഷ്ണകുമാര്; അച്ഛന് മറുപടി നൽകി അഹാന - BIG14NEWS\nHome All News തന്‍റെ ബി.ജെ.പി ബന്ധം കാരണം മകള് അഹാന കൃഷ്ണയെ രണ്ട് സിനിമകളില് ഒഴിവാക്കിയെന്ന് കൃഷ്ണകുമാര്; അച്ഛന്...\nമകള് അഹാന കൃഷ്ണയെ തന്‍റെ ബി.ജെ.പി ബന്ധം കാരണം രണ്ട് സിനിമകളില് കാസ്റ്റ് ചെയ്ത ശേഷം ഒഴിവാക്കിയെന്ന് നടന് കൃഷ്ണകുമാര് പ്രതികരിച്ചതിന് പിന്നാലെ മകളുടെ മറുപടി. താന് ഏറെ ആരാധിക്കുന്ന നടനാണ് പൃഥ്വിരാജെന്നും അദ്ദേഹത്തിന്‍റെ പേര് വെച്ച് വാര്‍ത്തകള് പ്രചരിക്കുന്നത് അംഗീകരിക്കാനാവില്ലെന്നും നടി അഹാന കൃഷ്ണ ഇൻസ്റ്റാഗ്രാം സ്റ്റോറിയിലൂടെ വ്യക്തമാക്കി. പൃഥ്വിരാജ് മുഖ്യ കഥാപാത്രമായ ഭ്രമം എന്ന ചിത്രത്തില് നിന്ന് രാഷ്ട്രീയ കാരണങ്ങളാലാണ് ഒഴിവാക്കിയതെന്ന അഹാനയുടെ പിതാവ് കൃഷ്ണകുമാറിന്‍റെ ആരോപണത്തിനാണ് അഹാന മറുപടി നല്‍കിയത്.\n‘ഞാന് പൃഥ്വിരാജിന്‍റെ കടുത്ത ആരാധികയാണ്. അല്ലാതെ വേറെ കാര്യമൊന്നുമില്ല. എനിക്ക് ഇതിലൊന്നും ഒരു പങ്കുമില്ല. ഞാന് എപ്പോഴും അദ്ദേഹത്തിന്‍റെ ഫാനാണ്. ഞാന് അത്രയും ബഹുമാനിക്കുന്ന വ്യക്തി കൂടിയാണ് പൃഥ്വിരാജ്. അദ്ദേഹം എല്ലാത്തിനും എനിക്ക് പിന്തുണ നല്‍കാറുമുണ്ട്. അദ്ദേഹത്തിന്‍റെ പേര് വെച്ച് ഇത്തരം വാര്‍ത്തകള് ഉണ്ടാവുന്നത് അംഗീകരിക്കാന് ആവുന്നില്ല. അതുകൊണ്ട് അദ്ദേഹത്തിന്‍റെ പേര് വെച്ച് ഇത്തരത്തില് തെറിവിളിക്കാന് പോകുന്നവര് ലെഫ്റ്റ് ആണെങ്കിലും റൈറ്റ് ആണെങ്കിലും ആദ്യം നേരെ നോക്കണം. ഇവിടെ എനിക്ക് ഒരു യാതൊരു പ്രൊഫഷണല് പ്രശ്നങ്ങളും നേരിടേണ്ടി വന്നിട്ടില്ല. ഞാന് ആരെയും കുറ്റപ്പെടുത്തിയിട്ടില്ല. ആരോടും ഒന്നും പറഞ്ഞിട്ടില്ല. ആരെയും കുറ്റപ്പെടുത്തുന്നതില് വിശ്വസിക്കുന്ന ഒരാളുമല്ല ഞാന്,’ അഹാന പറഞ്ഞു.\nPrevious articleഇന്ത്യക്കാരില് പുതിയ നയം നടപ്പാക്കുമെന്ന് ആവർത്തിച്ച് വാട്‌സാപ്\nNext articleസിപിഎം നേതാവ് എൻഡിഎ സ്ഥാനാർത്ഥി


കെഎസ്‍യുവിന്റെ ആദ്യ വനിതാ ജില്ലാ പ്രസിഡണ്ട് ത്രേസ്യാമ്മ കണ്ണന്താനം നിര്യാതയായി | Sathyam Online\nകെഎസ്‍യുവിന്റെ ആദ്യ വനിതാ ജില്ലാ പ്രസിഡണ്ട് ത്രേസ്യാമ്മ കണ്ണന്താനം നിര്യാതയായി\nമണിമല: കണ്ണന്താനം തോമസിന്‍റെ ഭാര്യ ത്രേസ്യാമ്മ തോമസ് (78) അന്തരിച്ചു. സംസ്കാരം പെരുങ്കാവ് സെന്‍റ് തോമസ് ദേവാലയത്തിൽ നടത്തി. പരേത കണ്ടംങ്കേരി കുടുംബാംഗമാണ്. മക്കൾ: ബിനു, ബിന്ദു, ബിറ്റു. മരുമക്കൾ: സിനി, ജേക്കബ്, സുപ്രിയ.\nപരേത കെ.എസ് ത്രേസിയാമ്മ എന്ന ത്രേസ്യാമ്മ തോമസ് കെ.എസ്.യുവിന്റെ ആദ്യ വനിതാ ജില്ലാ പ്രസിഡണ്ടാണ്. കോഴിക്കോട് ജില്ലയിലാണ് പ്രസിഡണ്ടായത് ഒരു മിന്നാമിനുങ്ങിന്റെ നുറുങ്ങുവെട്ടമായി കെഎസ്‍യുവിന്റെ സമര വീഥിയിലേക്ക് ആങ്ങളയുടെ കൈ പിടിച്ചു കടന്നു വന്ന പാവാടക്കാരിയായ പെൺകുട്ടിയാണിത്.\nപിൽക്കാലം കോട്ടയം ജില്ലയിൽ മണിമലയിൽ അധ്യാപക ജോലിയിൽ നിന്ന് വിരമിച്ച്, വിശ്രമം ജീവിതം നയിക്കുകയായിരുന്നു. അറുപത്തി മൂന്ന് വർഷങ്ങൾക്കപ്പുറം കോഴിക്കോട് ജില്ലാ പ്രസിഡണ്ട് പദവിയിലെത്തിയ ഒൻപതാം ക്ലാസ്സുകാരി ഇന്ന് എഴുപത്തൊൻപതാമത് വയസിലാണ് വിടപറഞ്ഞത്.\nപാവടക്കാരിയായ ഒരു കുട്ടിയുടെ പ്രസംഗപാടവം കണ്ട് വയലാർ രവി പറഞ്ഞത് “ഈ പെൺകുട്ടിയാവട്ടെ കെഎസ്‍യുവിന്റെ കോഴിക്കോട് ജില്ലാ പ്രസിഡണ്ട് “. അങ്ങനെ കെഎസ്‍യു ജില്ലാ പ്രസിഡണ്ട് പദവിയുമായി കെഎസ്‍യുവിന്റെ ആദ്യ ക്യാമ്പിൽ പങ്കെടുക്കാൻ ആങ്ങളയോടൊപ്പം കുറവിലങ്ങാടെത്തിയത്. എരിയുന്ന നാക്കും, തീ ഉതിർക്കുന്ന വാക്കുമായി ഹൈസ്കൂൾ കാലഘട്ടത്തിൽ ആങ്ങളയോടൊപ്പം കെഎസ്‍യു വേദികളിലെത്തി.\nവിമോചന സമരവേദികളിൽ വാക്കുകൾ കൊണ്ട് തീ മഴ പെയ്യിച്ച പോരാളിയാണ് വിട പറഞ്ഞത്. മണിമലയിലെ കണ്ണന്താനം വീട്ടിലെത്തിയ ത്രേസിയാമ്മ രാഷ്ട്രീയം വിട്ടു ഭാര്യയായി, അമ്മയായി, അധ്യാപികയായി ജീവിക്കുകയായിരുന്നു.


ഓട്ടിസം ബാധിച്ച ആ ഒമ്പതുകാരിയുടെ ഹൃദയം തകര്‍ന്നു ‘ഞാന് നിന്നെ വെറുക്കുന്നു’ എന്ന ക്രിസ്മസ് കാര്‍ഡ് കിട്ടിയപ്പോള് | Webdunia Malayalam\nക്രിസ്മസ് വരാനായി എല്ല സിംഗിള്‍ട്ടണ് എന്ന ഒമ്പതുവയസുകാരി പെണ്‍കുട്ടി കാത്തിരിക്കുകയായിരുന്നു. സ്കൂളിലെ കൂട്ടുകാര്‍ക്കെല്ലാം ക്രിസ്മസ് കാര്‍ഡ് നല്‍കുകയും കൂടുതല് കൂട്ടുകാരെ സമ്പാദിക്കുകയുമായിരുന്നു അവളുടെ ലക്‍ഷ്യം. എന്നാല് കഴിഞ്ഞ ദിവസം അവള്‍ക്ക് സഹപാഠിയായ കുട്ടിയില് നിന്നും ഒരു ക്രിസ്മസ് കാര്‍ഡ് കിട്ടി. അതില് എഴുതിയിരുന്നു - ‘ഐ ഹേറ്റ് യു’.\nഎല്ല ഓട്ടിസം ബാധിച്ച പെണ്‍കുട്ടിയാണ്. അവള് പഠിക്കുന്നത് ലിവര്‍പൂളില് സാധാരണ കുട്ടികള് പഠിക്കുന്ന സ്കൂളിലാണ്. അവള്‍ക്ക് ഓട്ടിസം ഉള്ളതുകൊണ്ടുതന്നെ സുഹൃത്തുക്കള് കുറവായിരുന്നു. കൂടുതല് ഫ്രണ്ട്സിനെ കിട്ടാനായി അവള് എല്ലാവര്‍ക്കും ക്രിസ്മസ് കാര്‍ഡുകള് നല്‍കിയിരുന്നു.\n‘ഞാന് നിന്നെ വെറുക്കുന്നു’ എന്ന് കുറിച്ച ക്രിസ്മസ് കാര്‍ഡ് കണ്ട ഉടനെ അവള് ഹൃദയം തകര്‍ന്നതുപോലെ നിലവിളിക്കുകയും മരിക്കണമെന്ന് പറയുകയും ചെയ്തുവെന്ന് എല്ലയുടെ അമ്മ പറയുന്നു. കരഞ്ഞുകൊണ്ട് വീടുവിട്ട് ഓടിപ്പോയ അവളെ ആളുകള് തടഞ്ഞുനിര്‍ത്തുകയായിരുന്നു.\n“സഹപാഠികളില് നിന്ന് ക്രിസ്മസ് കാര്‍ഡുകള് കിട്ടിയപ്പോള് എല്ല വളരെ എക്സൈറ്റഡ് ആയിരുന്നു. ഫ്രണ്ട്സിന്‍റെ കൈയില് നിന്ന് നിറയെ കാര്‍ഡുകള് കിട്ടിയെന്ന് അവള് എല്ലാവരോടും പറയുകയും ചെയ്തു. ഈ കാര്‍ഡ് ഇന്നലെയാണ് എല്ലയുടെ കൈയില് കിട്ടിയത്. അത് അവളെ വല്ലാതെ തകര്‍ത്തുകളഞ്ഞു. പെട്ടെന്ന് വളരെ വയലന്‍റാവുകയും ബഹളം വച്ച് കരയുകയും ചെയ്തു” - എല്ലയുടെ അമ്മ ജെന്ന പറയുന്നു.\nഓട്ടിസം രോഗത്താല് ഏറെ ബുദ്ധിമുട്ടുന്ന കുട്ടിയാണ് എല്ല. അതുകൊണ്ടുതന്നെ സ്കൂളില് കൂട്ടുകാരെ കണ്ടെത്താന് അവള്‍ക്ക് കഴിയുന്നില്ല. തന്നെ എല്ലാവരും വെറുക്കുന്നു എന്നൊരു തോന്നല് അവള്‍ക്കുണ്ട്. ഈ ക്രിസ്മസ് കാര്‍ഡ് അവളുടെ ആ മനോഭാവത്തിന് ആക്കം കൂട്ടി.\nഎന്തായാലും ഈ സംഭവം എല്ലയുടെ അമ്മ സോഷ്യല് മീഡിയയില് പങ്കുവച്ചതോടെ എല്ലയ്ക്ക് പിന്തുണയുമായി ആയിരക്കണക്കിന് സന്ദേശങ്ങളാണ് ലഭിച്ചത്.\nമെയിന്‍സ്ട്രീം എജ്യൂക്കേഷനില് നിന്നുമാറി ഒരു സ്പെഷ്യല് സ്കൂളിലേക്ക് എല്ലയുടെ പഠനം മാറ്റാനാണ് ഇപ്പോള് മാതാപിതാക്കള് ആലോചിക്കുന്നത്. ക്രിസ്മസ് കാര്‍ഡ് സംഭവം പുറം ലോകമറിഞ്ഞതോടെ കാര്‍ഡ് അയച്ച കുട്ടിയുടെ അമ്മ എല്ലയുടെ മാതാവിനെ വിളിച്ച് ക്ഷമ ചോദിച്ചതായും റിപ്പോര്‍ട്ടുണ്ട്.\nതീ വിഴുങ്ങിയ ഇരുപത്തിമൂന്ന് നില കെട്ടിടത്തിൽനിന്നു യുവാവിന്റെ അത്ഭുതകരമായ രക്ഷപ്പെടൽ - വീഡിയോ\nനൃത്തച്ചുവടുകള്‍വെച്ചും ട്രാഫിക് നിയന്ത്രിക്കാം; ട്രാഫിക് ഉദ്യോഗസ്ഥന്റെ വീഡിയോ വൈറലാകുന്നു


പുതിയ കുഴൂര്: പ്രളയാനന്തര പുനര്‍നിര്‍മ്മാണ പരിപാടി | DoolNews\nപുതിയ കുഴൂര്: പ്രളയാനന്തര പുനര്‍നിര്‍മ്മാണ പരിപാടി\nSunday, 30th September 2018, 11:17 am\n2018 ആഗസ്റ്റില് കേരളത്തിലുണ്ടായ മഹാപ്രളയം മലയാളിയുടെ വികസന, രാഷ്ട്രീയ സങ്കല്പങ്ങളില് ആശങ്കകള്‍ക്ക് കാരണമായിട്ടുണ്ട്. ഇത്തരം ആശങ്കകള് തുറന്ന മനസ്സോടെ സമൂഹം ചര്‍ച്ച ചെയ്തു പരിഹാരം കാണും എന്ന പ്രതീക്ഷയും പൊതുവേ പ്രകടമാണ്. ഈ പ്രതീക്ഷ തന്നെയാണ് പുതിയ കുഴൂര് എന്ന കൂട്ടായ്മയുടേയും ഊര്‍ജ്ജം.\nപ്രളയം ഏറ്റവും രൂക്ഷമായി ബാധിച്ച പ്രദേശങ്ങളുള്ളത് ചാലക്കുടി പുഴയുടെ തീരത്താണ്. ഇതില്‍ത്തന്നെ പ്രളയത്തിന്റെ തീവ്രതയാല് ഭൂരിഭാഗം ജനങ്ങളുടെ വാസസ്ഥലങ്ങളും ജീവനോപാധികളും തകര്‍ത്തെറിയപ്പെട്ട കാര്‍ഷിക ഗ്രാമമാണ് തൃശൂര് ജില്ലയിലെ കുഴൂര്. അതുകൊണ്ട് തന്നെ കുഴൂരിന്റെ പുനര്‍നിര്‍മാണം എന്നത് കുഴൂരിലെ ജനങ്ങളുടെ ജീവനോപാധികളുടെ പുനര്‍നിര്‍മാണമായും ജനാധിപത്യത്തിന്റെ തന്നെ പുനര്‍നിര്‍മാണമായും മനസ്സിലാക്കിയുള്ള ഇടപെടലുകള് ആണ് ആവശ്യം.\n19.11 ചതുരശ്രകിലോമീറ്റര് വിസ്തീര്‍ണ്ണമുള്ള കുഴൂര് ഗ്രാമപഞ്ചായത്തിലെ 14 വാര്‍ഡുകളില് 12 വാര്‍ഡുകളും പൂര്‍ണ്ണമായും പ്രളയ ബാധിതമാണ്. ഒരാഴ്ചയില് അധികം മിക്ക വീടുകളും വെള്ളത്തില് മുങ്ങിക്കിടന്നു. സ്‌കൂളുകള് മാത്രമല്ല കടത്തിണ്ണകള് പോലും ദുരിതാശ്വാസ ക്യാമ്പുകളായി മാറി. പ്രളയജലത്താല് കുഴൂര് ഒറ്റപ്പെട്ടുപോയതുകൊണ്ട് സഹായങ്ങളും സേവനങ്ങളും അവിടെ എത്തിച്ചേരാന് ദിവസങ്ങളെടുത്തു. ജാഗ്രതാ നിര്‍ദ്ദേശങ്ങളൊന്നും ലഭിക്കാതിരുന്നിട്ടും ഒരു മരണം പോലും സംഭവിക്കാതെ കുഴൂര് അതിജീവിച്ചതിന് കാരണം ഈ ഗ്രാമത്തിലെ ജനങ്ങള്‍ക്ക് പുഴയും പ്രകൃതിയുമായുള്ള ബന്ധം തന്നെയാണ്.\nപ്രളയജലം കയറിവരുന്നത് കണ്ട് മിനിട്ടുകള്‍ക്കുള്ളില് വീടുവിട്ട് ഓടേണ്ടിവന്നതിനാല് ഗ്രാമത്തിലെ കന്നുകാലി സമ്പത്ത് ഏതാണ്ട് പൂര്‍ണ്ണമായും ഇല്ലാതെയായി. ഒഴുകിപ്പരന്ന പുഴയും ചെളിയും മാലിന്യങ്ങളും കുഴൂരിലെ വാസസ്ഥലങ്ങളേയും കൃഷിഭൂമിയേയും മാത്രമല്ല എല്ലാ അടിസ്ഥാന വിഭവങ്ങളെയും തീര്‍ത്തും നശിപ്പിച്ചു. ഈ ദുരിതക്കയത്തില് നിന്നാണ് കുഴൂര് ഇന്ന് പുതുജീവന് കണ്ടെത്താന് ശ്രമിക്കുന്നത്.\nതിരുമുക്കുളം, കാക്കുളിശ്ശേരി എന്നീ വില്ലേജുകളിലായി വ്യാപിച്ചുകിടക്കുന്ന കുഴൂര് പഞ്ചായത്തിന്റെ അതിരുകള് വടക്കുഭാഗത്ത് മാള, അന്നമനട പഞ്ചായത്തുകളും, പടിഞ്ഞാറുഭാഗത്ത് പൊയ്യ, പുത്തന്‍വേലിക്കര പഞ്ചായത്തുകളും, തെക്കുഭാഗത്ത് ചാലക്കുടി പുഴയും, കിഴക്കുഭാഗത്ത് പാറക്കടവ് പഞ്ചായത്തുമാണ്.\nകുഴൂര് എന്ന സ്ഥലനാമത്തിനു പിന്നില് ചരിത്രവും ഐതീഹ്യവും കൂടിക്കലര്‍ന്ന നിഗമനങ്ങള് നിലവിലുണ്ട്. പണ്ടുകാലത്ത് ഇന്നത്തെ ചാലക്കുടിപുഴ പൂവ്വത്തുശ്ശേരിയില് വെച്ച് പടിഞ്ഞാറോട്ട് തിരിഞ്ഞ് ഐരാണിക്കുളം വഴി ഒഴുകിയാണ് അറബിക്കടലില് പതിച്ചിരുന്നതെന്ന് കേള്‍ക്കുന്നു. പിന്നീട് ഈ പുഴ ഗതിമാറി പൂവ്വത്തുശ്ശേരിയില് വെച്ച് തെക്കോട്ട് തിരിഞ്ഞ് ഒഴുകിമാറിപ്പോന്ന സ്ഥലമാകാം ഇന്നത്തെ തിരിപ്പറമ്പ്. ആ പോരലിനിടയില് ആറാട്ടുകടവില് രൂപം കൊണ്ട അഗാധമായ ചുഴിയില് നിന്നും ഉയര്‍ന്നുവന്ന ഊര് ചുഴിയൂര് ആയിയെന്നും അതല്ല കുഴിയില് നിന്നും രൂപപ്പെട്ട ഊര് കുഴിയൂര് ആയിയെന്നും കാലക്രമത്തില് ഇത് കുഴൂരായി മാറിയെന്നുമാണ് ഐതിഹ്യം.\nകുഴൂര് പഞ്ചായത്തിലെ ഐരാണിക്കുളം വളരെ പ്രസിദ്ധമാണ്. 32 മൂല ഗ്രാമങ്ങളില് ഒന്നായി കേരളോല്‍പത്തിയില് ഐരാണിക്കുളം പരാമര്‍ശിക്കപ്പെടുന്നുണ്ട്. 1500 വര്‍ഷത്തിലേറെ പഴക്കമുള്ള ഐരാണിക്കുളം ക്ഷേത്രം തന്നെ ഈ നദീതടത്തിലെ മനുഷ്യസംസ്‌കാരത്തിന്റെ പഴമയാണ് കാണിക്കുന്നത്.\nഭരണസംവിധാനങ്ങളുടെ ചെയ്തികള് നിഷ്ഫലവും നിരുത്തരവാദപരവുമായപ്പോള് ജനങ്ങള് അവരുടെ ശക്തി തിരിച്ചറിഞ്ഞ് നടത്തിയ പ്രവര്‍ത്തനങ്ങളാണ് കേരളത്തെ പ്രളയത്തില് നിന്നും പിടിച്ചുകയറ്റിയത്. സിവില് സമൂഹമാണ് കേരളത്തിലെമ്പാടും രക്ഷാപ്രവര്‍ത്തനങ്ങളിലും തുടര്‍ന്നുള്ള ദുരിതപരിഹാര ശ്രമങ്ങളിലും സജീവമായി പങ്കുചേര്‍ന്നത് എന്നത് നാം അനുഭവിച്ചറിഞ്ഞതാണ്.\nഅതുകൊണ്ടുതന്നെ പ്രളയാനന്തരം നമുക്ക് പുനര്‍നിര്‍മ്മിക്കേണ്ട നവകേരളം എന്ന സ്വപ്നം തീര്‍ച്ചയായും ഏറ്റവും അടിത്തട്ടത്തില് നിന്നും തുടങ്ങേണ്ടതും തദ്ദേശീയ ജനാധിപത്യത്തിനും ഭരണനിര്‍വഹണത്തിലുള്ള ജനങ്ങളുടെ പങ്കാളിത്തത്തിനും പ്രാമുഖ്യം നല്‍കുന്നതുമായിരിക്കണം. അധികാരവികേന്ദ്രീകരണത്തെ ശക്തിപ്പെടുത്തേണ്ടത് ഓരോ പൗരന്റെയും ഭരണഘടനാപരമായ ഉത്തരവാദിത്തം കൂടിയാണെന്ന് ദുരന്താനന്തരമെങ്കിലും നാം തിരിച്ചറിയേണ്ടിയിരിക്കുന്നു.\nഎല്ലാവിഭാഗം ജനങ്ങളുടെയും ശബ്ദങ്ങള്‍ക്ക് പുനര്‍നിര്‍മ്മാണ പ്രക്രിയയില് ഒരേ പരിഗണനയും ശ്രദ്ധയും ലഭിക്കാന് ജനങ്ങള് തന്നെ മുന്‍കൈയെടുക്കേണ്ടതുണ്ട്. അധികാരവികേന്ദ്രീകരണ പ്രക്രിയയില് ഏറെ മുന്നോട്ടുപോവുകയും എന്നാല് കേന്ദ്രീകൃത ഭരണസംവിധാനങ്ങളുടെ നിഷേധാത്മക സമീപനം കാരണം പല തിരിച്ചടികളും നേരിടുകയും ചെയ്യുന്ന തദ്ദേശീയ ജനാധിപത്യസംവിധാനങ്ങളെ (അയല്‍ക്കൂട്ടങ്ങള്, ഗ്രാമസഭകള്, ഗ്രാമപഞ്ചായത്തുകള്) ശക്തിപ്പെടുത്തിക്കൊണ്ട് മാത്രമേ കേരളം പുനര്‍നിര്‍മ്മിക്കാന് കഴിയൂ.\n“പുതിയ കുഴൂര്” എന്നതിലൂടെ നമ്മളും ലക്ഷ്യമാക്കുന്നത് അതുതന്നെയാണ്. പ്രളയത്തെ തുടര്‍ന്ന് നടന്ന രക്ഷാപ്രവര്‍ത്തനങ്ങളിലും ദുരിതാശ്വാസ നടപടികളിലും ജനങ്ങള് അവരുടെ ശക്തി തിരിച്ചറിഞ്ഞ് ഇടപെട്ട സ്ഥലമാണ് കുഴൂര്. തദ്ദേശീയ ജനാധിപത്യ സ്ഥാപനത്തിന്റെ പിന്തുണയും അതിനുണ്ടായിരുന്നു. അതിനെ വിപുലപ്പെടുത്തുകയും കരുത്തുറ്റതാക്കുകയും ചെയ്യേണ്ടതുണ്ട് എന്ന് തിരിച്ചറിയുന്ന ഒരുകൂട്ടം പൊതുപ്രവര്‍ത്തകരാണ് തദ്ദേശീയ സമൂഹത്തിന്റെയും ഭരണസംവിധാനങ്ങളുടെയും മുന്‍കൈയിലുള്ള ഒരു ദീര്‍ഘകാല പുനരധിവാസ പ്രവര്‍ത്തനത്തിന് കുഴൂരില് തുടക്കം കുറിച്ചിരിക്കുന്നത്.\nതൃശൂരിലെ സന്നദ്ധപ്രവര്‍ത്തകരുടെ കൂട്ടായ്മയില് മഹാരാജാസ് ടെക്‌നിക്കല് ഇന്‍സ്റ്റിറ്റ്യൂട്ടില് പ്രവര്‍ത്തിച്ച കളക്ഷന് സെന്ററില് നിന്നും അവശ്യസാധനങ്ങള് വിതരണം ചെയ്യുന്നതിന് വേണ്ടിയാണ് നമ്മള് ആദ്യമായി കുഴൂരില് എത്തുന്നത്. പ്രളയം കുഴൂരില് സൃഷ്ടിച്ച ദുരന്തത്തിന്റെ വ്യാപ്തി നേരില്‍ക്കണ്ടറിഞ്ഞ് പലതരം അവശ്യസാധനങ്ങള് പലതവണകളായി നമ്മള് കുഴൂരില് വിതരണം ചെയ്യുകയുണ്ടായി. വെള്ളമിറങ്ങി ആദ്യദിവസങ്ങളില് കുഴൂര് അനുഭവിച്ച ഒരു പ്രധാന പ്രതിസന്ധി കന്നുകാലികളുടെയും മറ്റ് വളര്‍ത്തുമൃഗങ്ങളുടെയും മൃതദേഹങ്ങള് സംസ്‌കരിക്കുക എന്നതായിരുന്നു. വീട്ടുവളപ്പുകളിലും പറമ്പുകളിലും വയലുകളിലുമായി വെള്ളം ഒഴുകിപ്പരന്ന വഴികളിലെല്ലാം മൃഗങ്ങള് ചത്തുകിടക്കുന്നുണ്ടായിരുന്നു.\nവെള്ളത്തിന്റെ സാന്നിദ്ധ്യമുള്ളതിനാല് മൃതദേഹം കുഴിച്ചിടുന്നതോ കത്തിക്കുന്നതോ ആസാധ്യമായിരുന്നു. ആ സാഹചര്യത്തിലാണ് പ്രതിസന്ധിയിലായിരുന്ന പഞ്ചായത്ത് ഭരണസമിതിയെ ഇക്കാര്യത്തില് നമ്മള് സഹായിക്കുന്നത്. കൊല്‍ക്കത്തയില് നിന്നെത്തിയ ആനന്ദമാര്‍ഗ്ഗി സന്ന്യാസി സമൂഹത്തിന്റെ സഹായത്തോടെ ആദ്യം മൃതദേഹങ്ങള് വെള്ളക്കെട്ടില് നിന്നും വലിച്ചുകയറ്റി. പിന്നീട് മാലിന്യഭോജിയായ ബാക്ടീരിയ അടങ്ങിയ “ബയോകുലം” എന്ന പൊടി ചത്ത ജീവികളുടെ മുകളില് വിതറി അത് പൂര്‍ണ്ണമായും ദ്രവിപ്പിച്ചു. ഇങ്ങനെ അഴുകിച്ചേരുന്ന മൃതദേഹങ്ങള് മണ്ണിന് വളമായിട്ടാണ് മാറുന്നത്. ഇത്തരത്തില് 86 കന്നുകാലികളെയാണ് നമ്മള് അവിടെ സംസ്‌കരിച്ചത്.\nമലിനജലവും ചെളിയും അടിഞ്ഞുകൂടിയ ഒട്ടേറെ കിണറുകളിലെ വെള്ളം മോട്ടോര് ഉപയോഗിച്ച് വറ്റിക്കാന് നമ്മള് സഹായിച്ചു. ടെക്‌നിക്കല് വിദ്യാര്‍ത്ഥികളുടെയും വിദഗ്ധരുടെയും പിന്തുണയോടെ വീടുകളിലെ ഇലക്ട്രിക്കല്-പ്ലംബിംഗ് മെയ്ന്റനന്‍സ് പണികള് പൂര്‍ത്തിയാക്കി. കേരളത്തിന്റെ വിവിധ ഭാഗങ്ങളില് നിന്നെത്തിയ വോളണ്ടിയേഴ്‌സിന്റെ പിന്തുണയോടെ നിരവധി വീടുകള് വൃത്തിയാക്കി. അജൈവ മാലിന്യങ്ങള് തരംതിരിച്ച് സംസ്‌കരിക്കുന്നതിനെക്കുറിച്ച് പഞ്ചായത്തിനെ ബോധ്യപ്പെടുത്തുകയും കുടുംബശ്രീ പ്രവര്‍ത്തകര്‍ക്ക് ക്ലാസ് നല്‍കുകയും ശുചീകരണ പ്രവര്‍ത്തനങ്ങളിലേക്ക് സന്നദ്ധ പ്രവര്‍ത്തകരേയും കുടുംബശ്രീ, തൊഴിലുറപ്പ് പ്രവര്‍ത്തകരേയും ഏകോപിപ്പിക്കുകയും ചെയ്തു.\nകേരളത്തിലെ പ്രളയബാധിത പ്രദേശങ്ങളിലെല്ലാം വെള്ളമിറങ്ങിയപ്പോള് ദരിദ്രരായ ജനങ്ങളില് നിരവധി പേര്‍ക്ക് കാണേണ്ടി വന്നത് തകര്‍ന്ന് കിടക്കുന്ന തങ്ങളുടെ കിടപ്പാടങ്ങളാണ്.\nസര്‍ക്കാര് വീടുകള് വച്ച് കൊടുക്കും വരെ ഈ മനുഷ്യര് പെരുവഴിയില് തന്നെയാണ്. സര്‍ക്കാര് സംവിധാനങ്ങള്‍ക്ക് ഈ മനുഷ്യരെ ഇതുവരെ കാണാന് സാധിച്ചിട്ടില്ല.\nകുഴൂരിലും ക്യാമ്പുകള് അവസാനിച്ച് പുറത്തിറങ്ങിയ നൂറിലധികം കുടുംബങ്ങള്‍ക്ക് വീടുകള് നഷ്ടപ്പെട്ടിട്ടുണ്ട്.\nപ്രളയത്തില് വീട് പൂര്‍ണ്ണമായും നഷ്ടപ്പെട്ടവര്‍ക്ക് സര്‍ക്കാര് പുതിയ വീട് നിര്‍മ്മിച്ചു നല്‍കുന്നതുവരെ താത്കാലികമായി താമസിക്കുന്നതിനുള്ള ഇടക്കാല വാസസ്ഥലങ്ങള് അവരുടെ തന്നെ ഭൂമിയില് നിര്‍മ്മിച്ചുനല്‍കുന്നതിനുള്ള പരിപാടിക്കും തുടക്കം കുറിച്ചു. കുഴൂരില് നാല് താല്കാലിക വീടുകളുടെ നിര്‍മ്മാണം പൂര്‍ത്തിയായി. ഈ പ്രവര്‍ത്തനങ്ങള്‍ക്കെല്ലാം കുഴൂര് ഗ്രാമപഞ്ചായത്തിന്റെയും തദ്ദേശീയ ജനതയുടെയും പിന്തുണ ഉറപ്പാക്കാന് നമുക്ക് കഴിഞ്ഞു.\nസാമൂഹിക-സാമ്പത്തിക ആഘാത സര്‍വ്വെ\nഇത്തരം പ്രവര്‍ത്തനങ്ങളുടെ തുടര്‍ച്ചയായി നടത്തേണ്ട ദീര്‍ഘകാല പുനരധിവാസ പദ്ധതികള് എന്തെല്ലാമാണ് എന്നതില് വ്യക്തത വരുത്തുന്നതിനായാണ് വെള്ളപ്പൊക്കക്കെടുതിയുടെ സാമൂഹിക-സാമ്പത്തിക ആഘാത സര്‍വ്വെ നടത്താന് നമ്മള് തീരുമാനിക്കുന്നത്. മഹാപ്രളയത്തില് കുഴൂരിലെ ജനങ്ങള്‍ക്കുണ്ടായ ഏറ്റവും വലിയ നഷ്ടം ജീവനോപാധികളുടെ നാശമാണ്. കൃഷിയും കൃഷിഭൂമിയും ജലസ്രോതസ്സുകളും കന്നുകാലി സമ്പത്തും ചെറുകിട വ്യാപാര സംരംഭങ്ങളും സ്വയംതൊഴില് കൂട്ടായ്മകളുടെ വിഭവങ്ങളും തൊഴിലുപകരണങ്ങളുമെല്ലാം പ്രളയം കാരണം നഷ്ടമായിട്ടുണ്ട്. പലവിധ പിന്തുണകളാല് ഈ ജീവനോപാധികള് തിരികെപ്പിടിച്ചാല് മാത്രമേ കുഴൂരിന് പുതിയ ജീവിതത്തിലേക്ക് പ്രവേശിക്കാന് കഴിയൂ. അത്തരത്തിലുള്ള പദ്ധതികള് രൂപപ്പെടുത്തുന്നതിനും നിലവിലെ പദ്ധതിരേഖ പുനര്‍നിര്‍മ്മാണ പ്രക്രിയയ്ക്ക് പ്രാമുഖ്യം നല്‍കി നവീകരിക്കുന്നതിനും പഞ്ചായത്തിന് സഹായകമാകുന്നതരിത്തിലുള്ള ഒരു റിപ്പോര്‍ട്ട് തയ്യാറാക്കുന്നതിനാണ് സര്‍വ്വെ നടത്തുന്നത്.\nസര്‍വ്വെയിലൂടെ കുഴൂര് പഞ്ചായത്തിലെ ഓരോ വ്യക്തിക്കുമുണ്ടായ സാമൂഹികവും സാമ്പത്തികവും പാരിസ്ഥിതികവുമായ നഷ്ടം വിലയിരുത്താന് കഴിയും. അത്തരം ഒരു വിലയിരുത്തലിന്റെ അടിസ്ഥാനത്തില് മാത്രമേ “പുതിയ കുഴൂര്” യാഥാര്‍ത്ഥ്യമാക്കാന് കഴിയൂ. പഞ്ചായത്ത് നിലവില് തയ്യാറാക്കിയിരിക്കുന്ന പദ്ധതികളെല്ലാം നിഷ്ഫലമാകുന്നതരത്തിലുള്ള സ്ഥിതി പ്രളയത്താല് സംജാതമായതുകൊണ്ട് ഇത്തരമൊരു വിലയിരുത്തല് വളരെ പ്രധാനമാണ്.\nപഞ്ചായത്ത് ഭരണസമിതി യോഗത്തില് സര്‍വ്വെയെക്കുറിച്ച് നമ്മള് വിശദീകരിക്കുകയും ഐക്യകണ്‌ഠേന അത് അംഗീകരിക്കപ്പെടുകയും ചെയ്തിട്ടുണ്ട്. ഒരു മാസത്തിനുള്ളില് പഞ്ചായത്തിലെ എല്ലാ വാര്‍ഡുകളിലും സര്‍വ്വെ പൂര്‍ത്തീകരിക്കുന്നതിനാണ് ഉദ്ദേശിക്കുന്നത്. ഇതിനിടയില് തീര്‍ത്തും ദുരിതബാധിതമായ രണ്ട് വാര്‍ഡുകളുടെ സര്‍വ്വെ പൂര്‍ത്തീകരിച്ച് ഒരു ഇടക്കാല വിലയിരുത്തല് നടത്തുകയും വിഷയവിദഗ്ധരുടെയും ഭരണസമിതിയുടെയും അയല്‍ക്കൂട്ടങ്ങളുടെയും തദ്ദേശീയ ജനതയുടെയും പിന്തുണയോടെ അത് പൊതുവായി ചര്‍ച്ചചെയ്ത് ചില സുസ്ഥിര പദ്ധതികള് പരീക്ഷണാര്‍ത്ഥം ആവിഷ്‌കരിക്കുകയും ചെയ്യും.\nതൃശൂര് ജില്ലയിലെ വിവിധ കോളേജുകളില് നിന്നുള്ള എന്.എസ്.എസ് വോളണ്ടിയേഴ്‌സിന്റെയും സോഷ്യല്‍വര്‍ക്ക് വിദ്യാര്‍ത്ഥികളുടെയും പിന്തുണയോടെയാണ് സര്‍വ്വെ പൂര്‍ത്തീകരിക്കുന്നത്. ചാലക്കുടി പുഴയോട് ചേര്‍ന്നുകിടക്കുന്ന, പ്രളയം രൂക്ഷമായി ബാധിച്ച ആലമറ്റം, തിരുത്ത എന്നീ വാര്‍ഡുകളിലാണ് സര്‍വ്വെക്ക് തുടക്കമിട്ടിരിക്കുന്നത്.\n“പുതിയ കുഴൂര്” എന്ന സ്വപ്നം\n“പുതിയ കുഴൂര്” എന്ന സ്വപ്നം തീര്‍ച്ചയായും പരിസ്ഥിതിയേയും തദ്ദേശീയ ജൈവവൈവിദ്ധ്യത്തെയും പരിഗണിക്കുന്നതും സുസ്ഥിരത ഉറപ്പുവരുത്തുന്നതുമാകണം. ചാലക്കുടി പുഴയുടെ ഒരു നദീതടപ്രദേശം കൂടിയായ കുഴൂരിന് വേണ്ടത് തീര്‍ച്ചയായും ഇത്തരം പരിഗണനകളുള്ള പുനര്‍നിര്‍മ്മാണ പരിപാടികളാണ്. തദ്ദേശീയ വിഭവങ്ങളെയും തദ്ദേശീയ അധ്വാനശേഷിയേയും ഉപതേരത്തിലുള്ള സ്വാശ്രയ പുരോഗതിയാണ് കുഴൂരിന് വേണ്ടത്. ഭരണനിര്‍വ്വഹണത്തിലുള്ള ജനങ്ങളുടെ പങ്കാളിത്തത്തെയും അധികാരത്തെയും ദൃഢപ്പെടുത്തി, ജനാധിപത്യത്തിലെ സിവില്‍സമൂഹത്തിന്റെ പങ്കുതിരിച്ചറിഞ്ഞ് നമുക്ക് “പുതിയ കുഴൂരി”നായി, നവകേരളത്തിനായി ഒന്നിക്കാം.


പൗരത്വനിയമം ഏതെങ്കിലും മതത്തിനെതിരല്ല; മുസ്ലിം സഹോദരങ്ങളെ തെറ്റിദ്ധരിപ്പിച്ചു-മോഹന് ഭാഗവത് | caa protest- RSS Chief Mohan Bhagwat\nOct 25, 2020, 12:02 PM IST\nഅയോധ്യ വിധി രാജ്യം ഒന്നടങ്കം സ്വീകരിച്ചുവെന്നും ആര്‍എസ്എസ് മേധാവി കൂട്ടിച്ചേര്‍ത്തു.\nമോഹന് ഭാഗവത് |Photo:Twitter.com/rss\nനാഗ്പുര്: പൗരത്വ ഭേദഗതി നിയമം (സി.എ.എ) ഏതെങ്കിലും പ്രത്യേക മതത്തിനെതിരല്ലെന്നും കുറച്ചുപേര് നമ്മുടെ മുസ്ലിം സഹോദരങ്ങളെ തെറ്റിദ്ധരിപ്പിച്ചെന്നും ആര്‍എസ്എസ് മേധാവി മോഹന് ഭാഗവത്. നാഗ്പുരില് ആര്‍എസ്എസ് ആസ്ഥാനത്ത് നടന്ന ദസറ ചടങ്ങില് സംസാരിക്കുകയായിരുന്നു അദ്ദേഹം.\n"പൗരത്വ ഭേദഗതി നിയമത്തിനെതിരായ പ്രതിഷേധത്തിന് നമ്മള് സാക്ഷ്യം വഹിച്ചു. ഇതിനെ കുറിച്ച് കൂടുതല് ചര്‍ച്ചയാകുന്നതിന് മുമ്പ് നമ്മുടെ ശ്രദ്ധ കൊറോണയിലേക്ക് കേന്ദ്രീകരിച്ചു. അതുകൊണ്ട് തന്നെ കുറച്ച് ആളുകളുടെ മനസ്സില് വർഗ്ഗീയ വിദ്വേഷം നിലനില്‍ക്കുന്നുണ്ട്". കൊറോണ മറ്റെല്ലാ വിഷയങ്ങളേയും മറികടന്നുവെന്നും അദ്ദേഹം പറഞ്ഞു.\n'പൗരത്വനിയമം ഏതെങ്കിലും പ്രത്യേക മതത്തിന് എതിരല്ല. എന്നിട്ടും കുറച്ചുപേര് ഈ നിയമത്തിനെതിരെ പ്രതിഷേധിച്ചു. മുസ്ലിംജനവിഭാഗത്തെ നിയന്ത്രിക്കുന്നതിനാണ് ഈ നിയമം കൊണ്ടുവന്നതെന്ന തെറ്റായ പ്രചാരണത്തിലൂടെ നമ്മുടെ മുസ്ലിംസഹോദരങ്ങളെ വഴിതെറ്റിച്ചു. ഇതേ തുടര്‍ന്ന് കൂടുതല് പ്രതിഷേധമുയര്‍ന്നു' മോഹന് ഭാഗവത് പറഞ്ഞു.\nഅയോധ്യ വിധി രാജ്യം ഒന്നടങ്കം സ്വീകരിച്ചുവെന്നും ആര്‍എസ്എസ് മേധാവി കൂട്ടിച്ചേര്‍ത്തു. കോവിഡ് ഇന്ത്യയില് വരുത്തിയ നഷ്ടം കുറവാണ്. അതിന് കാരണം രാജ്യത്തിന്റെ ഭരണകൂടം പൊതുജനങ്ങളെ കാര്യങ്ങള് മുന്‍കൂട്ടി അറിയിച്ചു. മുന്‍കരുതല് നടപടികളും സ്വീകരിച്ചുവെന്ന് അദ്ദേഹം പറഞ്ഞു.\nചൈന എങ്ങനെയാണ് ഇന്ത്യയുടെ പ്രദേശത്ത് അതക്രമിച്ചുകടക്കുന്നതെന്ന് ലോകം മുഴുവന് സാക്ഷ്യം വഹിച്ചതാണ്. തായ്‌വാന്, വിയറ്റ്‌നാം, യുഎസ്,ജപ്പാന്,ഇന്ത്യ എന്നീ രാജ്യങ്ങളുമായി ചൈന പോരാട്ടത്തിലാണ്. എന്നാല് ഇന്ത്യയുടെ പ്രതികരണം ചൈനയെ അസ്വസ്ഥരാക്കിയെന്നും മോഹന് ഭാഗവത് അവകാശപ്പെട്ടു.


സെൽഫ് ഗോളിൽ വിജയവുമായി സ്പർസ് | Fanport | Premier League News Malayalam\nHome Football Premier League സെൽഫ് ഗോളിൽ വിജയവുമായി സ്പർസ്\nഇംഗ്ലീഷ് പ്രീമിയർ ലീഗിലും വിജയം തുടർന്ന് സ്പർസ്. ആദ്യ നാലിൽ തിരികെയെത്താൻ ശ്രമിക്കുന്ന സ്പർസ് ഇന്ന് റിലഗേഷൻ പോരിൽ ഉള്ള ഫുൾഹാമിനെയാണ് തോൽപ്പിച്ചത്.\nമറുപടിയില്ലാത്ത ഒരു ഗോളിനായിരുന്നു സ്പർസിന്റെ വിജയം. 19ആം മിനുട്ടിലൊരു സെൽഫ് ഗോളിലൂടെ ആയിരുന്നു സ്പർസിന്റെ ലീഡ്. സോണിന്റെ പാസിൽ നിന്ന് ഡെലെ അലിയുടെ ഗോൾശ്രമം ഒരു ഡിഫ്ലക്ഷനുലൂടെ ഫുൾഹാം വലയിൽ കയറുക ആയിരുന്നു.\nആ ഗോളിനപ്പുറം ഗോൾ നേടാൻ സ്പർസിനായില്ല. കെയ്ൻ, സോൺ, ബെയ്ല്, ഡെലെ അലി എന്നിവരെല്ലാമൊരുമിച്ച് സ്പർസിന്റെ ആദ്യ ഇലവനിലെത്തിയ മത്സരമായിരുന്നു ഇത്. എങ്കിലും അധികം അവസരങ്ങൾ ജോസെയുടെ ടീം സൃഷ്ടിച്ചില്ല. ഈ വിജയം സ്പർസിനെ ലീഗിൽ എട്ടാം സ്ഥാനത്ത് നിർത്തുകയാണ്. 42 പോയിന്റാണ് സ്പർസിനുള്ളത്.\nPrevious articleവീണ്ടും റിച്ചാർലിസൺ, എവർട്ട‌ൺ നാലാമത്\nNext articleആൻഫീൽഡിൽ വീണ്ടും ലിവർപൂൾ ദുരന്തം, പുതിയ പരിശീലകന് കീഴിൽ കുതിപ്പ് തുടർന്ന് ചെൽസി


തങ്കഅങ്കി ഘോഷയാത്ര ഇന്ന് ആരംഭിക്കും :: Janmabhumi Daily\nതങ്കഅങ്കി ഘോഷയാത്ര ഇന്ന് ആരംഭിക്കും\nSaturday 21 December 2013 9:25 pm IST\nപത്തനംതിട്ട: ശബരിമല ശ്രീധര്‍മ്മ ശാസ്താവിന് മണ്ഡലപൂജയ്ക്ക് ചാര്‍ത്താനുള്ള തങ്കഅങ്കിയും വഹിച്ചുകൊണ്ടുള്ള ഘോഷയാത്ര ഇന്ന് ആറന്മുള ക്ഷേത്രത്തില് നിന്ന് ആരംഭിക്കും. പുലര്‍ച്ചെ5മുതല്7വരെ ആറന്മുള ക്ഷേത്രാങ്കണത്തില് തങ്കയങ്കി ഭക്തജനങ്ങള്‍ക്ക് ദര്‍ശനത്തിനായി വയ്ക്കും. തുടര്‍ന്ന് 7.30ന് പുറപ്പെടുന്ന ഘോഷയാത്ര നെടുംപ്രയാര് തേവലശ്ശേരി ദേവീക്ഷേത്രമടക്കം വിവിധ ക്ഷേത്രങ്ങളിലെ സ്വീകരണങ്ങള് ഏറ്റുവാങ്ങി ഉച്ചയ്ക്ക് ഇലന്തൂര് നാരായണമംഗലത്ത്‌എത്തിച്ചേരും. വിശ്രമത്തിന് ശേഷം വൈകിട്ട് 3.30ന് ഇവിടെനിന്ന് പുറപ്പെടുന്ന ഘോഷയാത്ര രാത്രി 9.30ന് ഓമല്ലൂര് ശ്രീരക്തകണ്ഠസ്വാമി ക്ഷേത്രത്തില് എത്തി വിശ്രമിക്കും.\n23ന് രാവിലെ 8ന് ഓമല്ലൂരില്‍നിന്ന് പുറപ്പെട്ട് 12.30ന് കടമ്മനിട്ട ഭഗവതിക്ഷേത്രത്തില് എത്തും. 3ന് പുറപ്പെടുന്ന ഘോഷയാത്ര രാത്രി 8ന് കോന്നി മുരിങ്ങമംഗലം ക്ഷേത്രത്തില് എത്തി വിശ്രമിക്കും. 24ന് കോന്നിയില്‍നിന്ന് പുറപ്പെട്ട് വെട്ടൂര് ക്ഷേത്രം, റാന്നി രാമപുരം ക്ഷേത്രം വഴി താത്രി 8.30ന് പെരുനാട് ക്ഷേത്രത്തിലെത്തി വിശ്രമിക്കും. 25ന് രാവിലെ 8ന് പുറപ്പെടുന്ന ഘോഷയാത്ര ളാഹ സത്രം, പ്ലാപ്പള്ളി, നിലയ്ക്കല് ക്ഷേത്രം, ചാലക്കയം വഴി ഉച്ചയ്ക്ക് 1.30ന് പമ്പയില് എത്തിച്ചേരും.\nതങ്കഅങ്കി ഘോഷയാത്രയെ പമ്പ ദേവസ്വം അഡ്മിനിസ്ട്രേറ്റീവ് ഓഫീസര് സദാശിവന് നായര്, പമ്പ സ്്പെഷ്യല് ഓഫീസര് ഗോപാലകൃഷ്ണന്, അയ്യപ്പ സേവാസംഘം പ്രവര്‍ത്തകര് എന്നിവര് ചേര്‍ന്ന് സ്വീകരിക്കും. വൈകീട്ട് 3.30ന് പമ്പയില് നിന്നും പുറപ്പെടുന്ന തങ്കഅങ്കി ഘോഷയാത്ര 5.30ന് ശരംകുത്തിയിലെത്തും. ഇവിടെ ശബരിമല എക്സിക്യൂട്ടീവ് ഓഫീസര് ബി മോഹന്‍ദാസ്, അസി. എക്സിക്യൂട്ടീവ് ഓഫീസര് ഈശ്വരന് നമ്പൂതിരി, അഡ്മിനിസ്ട്രേറ്റീവ് ഓഫീസര് സുഭാഷ് ചന്ദ്രന് എന്നിവര് ചേര്‍ന്ന് സ്വീകരിച്ച് സന്നിധാനത്തേക്ക് ആനയിക്കും.\nവൈകീട്ട് 6.15ന് പതിനെട്ടാംപടിക്ക് മുകളിലെത്തുന്ന തങ്കഅങ്കിയെ തിരുവിതാംകൂര് ദേവസ്വം ബോര്‍ഡ് പ്രസിഡന്റ് എം.പി ഗോവിന്ദന്‍നായര്, ബോര്‍ഡംഗങ്ങളായ സുഭാഷ് വാസു, പി കെ കുമാരന്, സ്പെഷ്യല് കമ്മീഷണര് കെ ബാബു, ദേവസ്വം കമ്മീഷണര് പി വേണുഗോപാല് എന്നിവര് ചേര്‍ന്ന് സ്വീകരിച്ച് സോപാനത്തേക്ക് ആനയിക്കും. തന്ത്രി കണ്ഠരര് മഹേശ്വരരും മേല്‍ശാന്തി നാരായണന് നമ്പൂതിരിയും ചേര്‍ന്ന് തങ്കഅങ്കി ഏറ്റുവാങ്ങി ഭഗവാനു ചാര്‍ത്തി ദീപാരാധന നടത്തും. 26ന് ഉച്ചയ്ക്ക് 11.55 നും 1 നും മദ്ധ്യേ മണ്ഡലപൂജ നടക്കും. അന്ന് രാത്രി 10ന് ഹരിവരാസനം പാടി നട അടയ്ക്കും. തുടര്‍ന്ന് മകരവിളക്കുല്‍സവത്തിനായി 30ന് വൈകീട്ട് 5.30ന് നടതുറക്കും. 14നാണ് മകരവിളക്ക്.\nശിവഗിരി തീര്‍ത്ഥാടനം ഇന്ന് ആരംഭിക്കും\nവിശ്വശാന്തി മഹായജ്ഞം ഇന്ന് ആരംഭിക്കും\nരാജനഗരി ഒരുങ്ങി; അത്തം ഘോഷയാത്ര ഇന്ന്\nഎ.എന്. രാധാകൃഷ്ണന്റെ പര്യടനം ഇന്ന് ആരംഭിക്കും\nനവരാത്രി ഘോഷയാത്ര 28 നു ശുചീന്ദ്രത്തു നിന്നും ആരംഭിക്കും\nഇന്ന് അത്തം ഘോഷയാത്ര; തിരുവോണ തുയിലുണര്‍ത്തിന് രാജനഗരി ഒരുങ്ങി\nകൊച്ചി മെട്രോ: എംജി റോഡിലെ നിര്‍മ്മാണം ഇന്ന് ആരംഭിക്കും


Emalayalee.com - കല തൈവളപ്പിലിന്റെ സംസ്കാരം ഒക്‌ടോബര് 16-ന്\nമേരിലാന്റ്: കഴിഞ്ഞ ദിവസം നിര്യാതയായ കല തൈവളപ്പിലിന്റെ (59) സംസ്കാരം ഒക്‌ടോബര് 16-ന് ബുധനാഴ്ച. രാവിലെ 11 മുതല് 1 മണി വരെ സംസ്കാര ശുശ്രൂഷകളും തുടര്‍ന്ന് ഡൊണാള്‍ഡ്‌സണ് ഫ്യൂണറല് ഹോമിലാണ് (Donaldson Funeral Home, 1411 Annapolis road, Odenton, Maryland 21113 ) സംസ്കാരം.\nശശി തൈവളപ്പിലാണ് ഭര്‍ത്താവ്. മക്കള്: ശില്‍പ, ഗോപിശങ്കര്. മരുമകന്: പുഷ്പക് ടാങ്ക്. സംസ്കാരം പിന്നീട്.


ഇന്ന് ലോക വനിതാദിനം; മാലാഖയായി നർഗീസ്ബീഗം ഒപ്പമുണ്ട് | International Women's Day 2021 Story of Nargees Beegamanurse and social worker\nഇന്ന് ലോക വനിതാദിനം; മാലാഖയായി നർഗീസ്ബീഗം ഒപ്പമുണ്ട്\nMar 8, 2021, 12:41 PM IST\nപതിനെട്ടുവർഷമായി നർഗീസ് ബീഗം കോഴിക്കോട് ചെറുവണ്ണൂർ കോയാസ് ഹോസ്പിറ്റലിലെ സ്റ്റാഫ് നഴ്സായി ജോലിചെയ്യുന്നുണ്ട്\n# കെ. വിനീഷ്\nഫറോക്ക്: ആശുപത്രിയിലെത്തുന്ന രോഗികൾക്ക് മരുന്നിനൊപ്പം സാന്ത്വനത്തിന്റെ തലോടൽ പകർന്ന ശേഷം നർഗീസ് ബീഗം ആശുപത്രി മതിൽക്കെട്ടിനപ്പുറത്തെ ലോകത്തുള്ളവർക്കായി ഓടുകയാണ്. ഈ ഓട്ടത്തിനിടയിൽ നിർധനരായവർക്ക് അറുപത്തിയഞ്ച് വീടുകൾ, അഞ്ഞൂറിലേറെ കുടുംബങ്ങൾക്ക് കുടിവെള്ളം എന്നിവയെത്തിച്ചു. ഓരോ കുടിവെള്ളപദ്ധതിയും ഓരോ കോളനിയിലാണ് നടപ്പാക്കിയത്.\nകുട്ടികൾക്ക് പഠനസഹായം, അശരണരെ ദത്തെടുക്കൽ തുടങ്ങി ഒട്ടേറെയാണ് നർഗീസിന്റെ സേവനവഴി. പതിനെട്ടുവർഷമായി നർഗീസ് ബീഗം ചെറുവണ്ണൂർ കോയാസ് ഹോസ്പിറ്റലിലെ സ്റ്റാഫ് നഴ്സായി ജോലിചെയ്യുന്നുണ്ട്. വർഷങ്ങൾക്കുമുമ്പ് ചെമ്മാട് പത്തൂർ ആശുപത്രിയിൽ നഴ്സിങ്ങിന് പഠിക്കുമ്പോഴാണ് ജീവകാരുണ്യപ്രവർത്തനത്തിന്റെ വഴിയിലെത്തുന്നത്. അന്ന് മുന്നൂറുരൂപയാണ് സ്റ്റെെപ്പെൻഡായി ലഭിച്ചിരുന്നത്. ഈ തുകയിൽനിന്ന് ആശുപത്രിയിൽ ചികിത്സതേടിയെത്തുന്ന നിർധനരോഗികൾക്കും നൽകും. ഇവിടെനിന്നാണ് അശരണർക്ക് ആശ്രയം എന്ന ചിന്ത നർഗീസ് ബീഗത്തിന്റെ ചിന്തയിലെത്തിയത്.\nസഹായിക്കാൻ മനസ്സുള്ളവരിൽനിന്ന് കുഞ്ഞുകുഞ്ഞു സഹായങ്ങൾ നിർധനരോഗികൾക്കുംമറ്റും എത്തിച്ചുനൽകി. 1998-ൽ രൂപവത്കരിച്ച ഏജൻസി ഫോർ ഡവലപ്പ്മെൻറൽ ഓപ്പറേഷൻസ് ഇൻ റൂറൽ ഏരിയ (അഡോറ) യുടെ നിലവിലെ ഡയറക്ടർകൂടിയാണ് ഇവർ. എയ്ഞ്ചൽസ് എന്ന പേരിൽ ഒരു വസ്ത്രക്കടയുണ്ട്. ഇവിടെയെത്തി നിർധനർക്ക് ഇഷ്ടമുള്ള വസ്ത്രങ്ങൾ തിരഞ്ഞെടുക്കാം. കേരളത്തിൽ ആറിടത്തായി എയ്ഞ്ചൽ കട പ്രവർത്തിക്കുന്നുണ്ട്. ജോലികഴിഞ്ഞുള്ള സമയം നൊമ്പരപ്പെടുന്നവർക്കൊപ്പം ചെലവഴിക്കുകയെന്നാണ് നർഗീസ് ബീഗത്തിന് പറയാനുള്ളത്. പതിമ്മൂന്നുപേർക്ക് തന്റെ രക്തം നൽകാനും ഈ മാലാഖ തയ്യാറായിട്ടുണ്ട്. കാരാടാണ് നർഗീസ് ബീഗം താമസിക്കുന്നത്.\nContent Highlights: International Women's Day 2021, Story of Nargees Beegamanurse and social worker, women


മലങ്കര ഓര്‍ത്തഡോക്‌സ് സഭ കോണ്‍ഫറന്‍സ് കിക്ക്‌ഓഫ് റോക്ക്‌ലാന്റില് | USA Malayalam News Paper\nStory Dated: Sunday, February 16, 2014 04:54 hrs EST\nന്യൂയോര്‍ക്ക്: ലാന്‍കാസ്റ്റര് ഹോസ്റ്റ് റിസോര്‍ട്ട് ആന്‍ഡ് കോണ്‍ഫറന്‍സ് സെന്ററില് ജൂലൈ 16 മുതല് 19 വരെ നടക്കുന്ന മലങ്കര ഓര്‍ത്തഡോക്‌സ് സഭ നോര്‍ത്ത് ഈസ്റ്റ് അമേരിക്കന് ഭദ്രാസന ഫാമിലി ആന്‍ഡ് യൂത്ത് കോണ്‍ഫറന്‍സിനായുള്ള ഒരുക്കങ്ങളുടെ ഭാഗമായി ഭദ്രാസന തലത്തില് കിക്ക്‌ഓഫ് യോഗങ്ങള് നടന്നുവരുന്നു. റോക്ക്‌ലാന്റ് ഏരിയയിലെ യോഗം സെന്റ് മേരീസ് ഓര്‍ത്തഡോക്‌സ് ഇടവകയില് ഫെബ്രുവരി ഒമ്പതിന് നടന്നു.\nവിശുദ്ധ കുര്‍ബാനയ്‌ക്കുശേഷം കൂടിയ യോഗത്തില് ഇടവക വികാരി റവ.ഡോ. രാജു വര്‍ഗീസ് അധ്യക്ഷതവഹിച്ചു. കോണ്‍ഫറന്‍സ് സെക്രട്ടറി ഡോ. ഫിലിപ്പ് ജോര്‍ജ്, ട്രഷറര് തോമസ് ജോര്‍ജ് എന്നിവര് നാലു ദിവസങ്ങളിലായി നടക്കുന്ന കോണ്‍ഫറന്‍സിന്റെ വിവരങ്ങള് വിശദീകരിച്ചു.\nമലങ്കര അസോസിയേഷന് മാനേജിംഗ് കമ്മിറ്റി അംഗം പോള് കറുകപ്പിള്ളില്, ഭദ്രാസന കൗണ്‍സില് അംഗങ്ങളായ ഫിലിപ്പോസ് ഫിലിപ്പ്, ഷാജി വര്‍ഗീസ്, അജിത് വട്ടശേരില്, കോണ്‍ഫറന്‍സ് മെഡിക്കല് ഡയറക്‌ടര് ഡോ. ലിസി ജോര്‍ജ് എന്നിവരും സംബന്ധിച്ചു.\nഇടവകയില് നിന്നുള്ള ആദ്യ രജിസ്‌ട്രേഷന് ഫോം മത്തായി തോമസില് നിന്നും റവ.ഡോ രാജു വര്‍ഗീസ് സ്വീകരിക്കുകയും, സെക്രട്ടറി ഡോ. ഫിലിപ്പ് ജോര്‍ജിന് കൈമാറുകയും ചെയ്‌തു.\nഫാമിലി കോണ്‍ഫറന്‍സ് ഇടവക കോര്‍ഡിനേറ്റര് സജി എം. പോത്തന് രജിസ്റ്റര് ചെയ്യുവാന് തയാറായി വന്നവരുടെ പേരുകള് വായിക്കുകയും ഓരോരുത്തരും ഫോമുകള് വികാരിയെ ഏല്‍പിക്കുകയും ചെയ്‌തു. കര്യാക്കോസ് ചാക്കോ, ഡോ, മനോ സഖറിയ, ജീമോന് വര്‍ഗീസ്, ജോണ് ഏബ്രഹാം, സജി കെ. പോത്തന്, സജി എം. പോത്തന്, ഏബ്രഹാം പോത്തന്, മത്തായി ചാക്കോ, അലക്‌സ് ഏബ്രഹാം, ഫിലിപ്പോസ് ഫിലിപ്പ്, വര്‍ഗീസ് ചെറിയാന് തുടങ്ങിയവരുടെ ഫോമുകളാണ് വികാരി ഏറ്റുവാങ്ങിയത്.\nകോണ്‍ഫറന്‍സ് ഏരിയാ കോര്‍ഡിനേറ്റര് കൃതജ്ഞത പ്രകടിപ്പിച്ചു. എല്‍മോണ്ട് സെന്റ് ഗ്രിഗോറിയോസ് ഓര്‍ത്തഡോക്‌സ് ദേവാലയത്തിലെ കിക്ക്‌ഓഫ് യോഗം ഫെബ്രുവരി 23-ന് ഞായറാഴ്‌ചയാണ്. വികാരി വെരി. റവ പാപ്പന് കോര്‍എപ്പിസ്‌കോപ്പ അധ്യക്ഷതവഹിക്കും.


കൊളസ്ട്രോൾ അകറ്റാനുള്ള ഒറ്റമൂലികൾ കുറിച്ചാണ് ഇന്നത്തെ വീഡിയോ. ഹൃദയാഘാതം അടക്കമുള്ള പല രോഗങ്ങൾക്കും കാരണമാകുന്ന ഒന്നാണ് കൊളസ്ട്രോൾ. ശരീരത്തിൽ കൊഴുപ്പടിഞ്ഞു കൂടുന്നതാണ് ഇതിനു കാരണമാകുന്നതും. കൊളസ്ട്രോൾ രണ്ടുതരത്തിലുണ്ട്. നല്ല കൊളസ്ട്രോളും ചീത്ത കൊളസ്ട്രോളും. എൽഡിഎൽ കൊളസ്ട്രോളാണ് ദോഷകരമായ കൊളസ്ട്രോൾ അഥവാ ചീത്ത കൊളസ്ട്രോൾ എന്നറിയപ്പെടുന്ന ത്. എച്ച്ഡിഎൽ കൊളസ്ട്രോൾ നല്ല കൊളസ്ട്രോൾ ആണ്. എൽഡിഎൽ കൊളസ്ട്രോൾ കുറയ്ക്കുകയും എച്ച്ഡിഎൽ കൊളസ്ട്രോൾ വർദ്ധിപ്പിക്കുകയും ആണു ആരോഗ്യകരമായ ജീവിതത്തിന് അടിസ്ഥാനം.\nകൊളസ്ട്രോൾ ഉണ്ടാകുമ്പോൾ രക്തധമനികളിൽ കൊഴുപ്പടിഞ്ഞുകൂടി ഹൃദയത്തിലേക്കുള്ള രക്തപ്രവാഹം തടസ്സപ്പെടുന്നു. ഇതുവഴി ഹൃദയാഘാതം അടക്കമുള്ള പല പ്രശ്നങ്ങൾക്കും കാരണമാവുകയും ചെയ്യുന്നു. കൊളസ്ട്രോൾ കുറയ്ക്കാൻ സഹായിക്കുന്ന പലതരത്തിലുള്ള വഴികളുമുണ്ട്. കൊഴുപ്പടങ്ങിയ ഭക്ഷണം ഒഴിവാക്കുക. വറവ് സാധനങ്ങൾ ഉപേക്ഷിക്കുക. കൃത്യമായ വ്യായാമം സ്ട്രസ്സ് പോലുള്ളവ ഒഴിവാക്കുക എന്നിവയെല്ലാം ഇതിന് ഏറെ പ്രാധാന്യം ആണ്. ഇത്തരം വഴികൾ ഇല്ലാതെയും കൊളസ്ട്രോൾ കുറയ്ക്കാൻ സഹായിക്കുന്ന ചില നാട്ടുവൈദ്യവും ഉണ്ട്.\nതികച്ചും ഫലംതരുന്ന ഇംഗ്ലീഷ് മരുന്നുകളുടെ പാർശ്വഫലങ്ങൾ ഉണ്ടാകാത്തത് തികച്ചും ചെലവുകുറഞ്ഞ വഴികൾ. നമ്മുടെ പല അടുക്കള കൂട്ടുകളും ചേർത്താണ് ഇത്തരം മരുന്നുകൾ ഉണ്ടാക്കുന്നത്. കൊളസ്ട്രോൾ കുറയ്ക്കാൻ സഹായിക്കുന്ന ഇത്തരം ചില നാട്ടുവൈദ്യം കളെ കുറിച്ചും ഒറ്റമൂലികൾ കുറിച്ചും നിങ്ങൾ അറിയുക. ഇത്തരം വഴികളെക്കുറിച്ച് അറിയുന്നതിനായി വീഡിയോ മുഴുവനായി കാണുക.


വധശിക്ഷയും കാത്ത് രണ്ട് പതിറ്റാണ്ട്; ഒടുവില് ശിക്ഷ നടപ്പാക്കാന് മണിക്കൂറുകള് ശേഷിക്കേ മാപ്പ് ലഭിച്ച് മോചനം\nRiyadh Saudi Arabia, First Published 9, Nov 2019, 3:04 PM\nസൗദി പൗരനായ മുഈദ് ബിന് അതിയ്യ എന്നയാളുമായുള്ള തര്‍ക്കത്തിനിടെയാണ് ഇരുവരും ചേര്‍ന്ന് അയാളെ വധിച്ചത്. കേസിന്റെ വിചരണ കഴിഞ്ഞശേഷം കീഴ്‍കോടതി വധശിക്ഷ വിധിച്ചു. പിന്നീട് അപ്പീല് കോടതിയും സൗദി സുപ്രീം കോടതിയും ശിക്ഷ ശരിവെച്ചു.\nറിയാദ്: കൊലപാതക കേസില് വധശിക്ഷയ്ക്ക് വിധിക്കപ്പെട്ട സഹോദരങ്ങള് 22 വര്‍ഷം ജയിലില് കഴിഞ്ഞശേഷം മോചിതരായി. സൗദി പൗരന്മാരായ മുഹമ്മദ് അല് ഗുബൈശി, സഹോദരന് സഈദ് അല് ഗുബൈശി എന്നിവരാണ് വധശിക്ഷ കാത്ത് 22 വര്‍ഷവും ഏഴ് മാസവും ജയിലില് കഴിഞ്ഞത്. ഒടുവില് വധശിക്ഷ നടപ്പാക്കപ്പെടുന്നതിന് 48 മണിക്കൂര് മുന്‍പ് മാപ്പ് ലഭിച്ച് ഇരുവരും ജയില് മോചിതരാവുകയായിരുന്നു.\nകൊല്ലപ്പെട്ടവരുടെ ബന്ധുക്കളുമായി സംസാരിക്കാന് അല് ബാഹ ഗവര്‍ണര് ഡോ. ഹുസാം ബിന് സൗദി രാജകുമാരന് തന്നെ നേരിട്ട് രംഗത്തിറങ്ങി. കഴിഞ്ഞ ദിവസം ഗവര്‍ണര് കൊല്ലപ്പെട്ടയാളുടെ മാതാവിനെയും മക്കളെയും വീട്ടിലെത്തി കണ്ട് സംസാരിച്ചു. ഇതോടെയാണ് ബന്ധുക്കള് മാപ്പ് നല്‍കാന് തയ്യാറായത്. വധശിക്ഷ നടപ്പാക്കാനുള്ള എല്ലാ ഒരുക്കങ്ങളും പൂര്‍ത്തിയായ ശേഷം ഇരുവരും ആരാച്ചാരുടെ വാള്‍മുനയില് നിന്ന് രക്ഷപെട്ടു. മാപ്പ് നല്‍കിയവര്‍ക്ക് ഇരുവരും നന്ദി അറിയിച്ചു.\nLast Updated 9, Nov 2019, 3:04 PM\nSaudi bothers get pardon\nസൗദി സഹോദരങ്ങള്‍ക്ക് മാപ്പ്


കര്‍ണാടകയില് സുബഹി ബാങ്ക് വിളിക്ക് ഉച്ചഭാഷിണി ഉപയോഗത്തിനു നിരോധനം\nSun Jun 20 2021 10:07:41 GMT+0530 (India Standard Time)\nഉത്തരവ് ശരിയല്ലെന്നും വഖഫ് ബോര്‍ഡ് അധികാരപരിധി ലംഘിക്കുന്നതാണെന്നും എസ്ഡിപിഐ കര്‍ണാടക സംസ്ഥാന പ്രസിഡന്റ് അബ്ദുല് ഹന്നന് പറഞ്ഞു. ഖുര്‍ആന്, നമസ്‌കാരം, ബാങ്കുവിളി എന്നിവയുമായി ബോര്‍ഡിന് യാതൊരു ബന്ധവുമില്ല. സര്‍ക്കാരും സ്വകാര്യമേഖലയും രാഷ്ട്രീയക്കാര് ഉള്‍പ്പെടെയുള്ളവര് കൈയേറിയ വഖഫ് സ്വത്തുക്കള് കൈകാര്യം ചെയ്യുകയാണ് വഖ്ഫ് ബോര്‍ഡ് ചെയ്യേണ്ടതെന്നും അദ്ദേഹം പറഞ്ഞു.\nBSR17 March 2021 5:01 AM GMT\nബംഗളൂരു: കര്‍ണാടകയില് സുബഹി ബാങ്ക് വിളിക്ക് ഉച്ചഭാഷിണി ഉപയോഗിക്കുന്നതിനു നിരോധനം ഏര്‍പ്പെടുത്തി. രാത്രി 10 മുതല് രാവിലെ6വരെ ഉച്ചഭാഷിണികളുടെ ഉപയോഗം നിരോധിച്ചു കൊണ്ടാണ് കര്‍ണാടക സംസ്ഥാന വഖ്ഫ് ബോര്‍ഡ് ഉത്തരവ് പുറപ്പെടുവിച്ചത്. സംസ്ഥാനത്തെ എല്ലാ പള്ളികള്‍ക്കും ദര്‍ഗകള്‍ക്കും ഇതുസംബന്ധിച്ച അറിയിപ്പ് നല്‍കിയിട്ടുണ്ട്. ശബ്ദ മലിനീകരണം തടയുന്നതിനു വേണ്ടിയാണ് ഉച്ചഭാഷിണികളുടെ ഉപയോഗം തടയാനുള്ള തീരുമാനമെടുത്തതെന്നാണ് വഖ്ഫ് ബോര്‍ഡ് സര്‍ക്കുലറില് പറയുന്നത്. അതേസമയം, സര്‍ക്കുലറിനെതിരേ പ്രതിഷേധവുമായി എസ്ഡിപിഐ രംഗത്തെത്തി.\nഉത്തരവ് ശരിയല്ലെന്നും വഖഫ് ബോര്‍ഡ് അധികാരപരിധി ലംഘിക്കുന്നതാണെന്നും എസ്ഡിപിഐ കര്‍ണാടക സംസ്ഥാന പ്രസിഡന്റ് അബ്ദുല് ഹന്നന് പറഞ്ഞു. ഖുര്‍ആന്, നമസ്‌കാരം, ബാങ്കുവിളി എന്നിവയുമായി ബോര്‍ഡിന് യാതൊരു ബന്ധവുമില്ല. സര്‍ക്കാരും സ്വകാര്യമേഖലയും രാഷ്ട്രീയക്കാര് ഉള്‍പ്പെടെയുള്ളവര് കൈയേറിയ വഖഫ് സ്വത്തുക്കള് കൈകാര്യം ചെയ്യുകയാണ് വഖ്ഫ് ബോര്‍ഡ് ചെയ്യേണ്ടതെന്നും അദ്ദേഹം പറഞ്ഞു. ബിജെപി സര്‍ക്കാരിനു കീഴിലുള്ള സംസ്ഥാന വഖ്ഫ് ബോര്‍ഡിന്റെ തീരുമാനം വന് പ്രതിഷേധത്തിനിടയാക്കുമെന്ന് ഉറപ്പാണ്.\n'ജനറേറ്റര് സെറ്റുകള്, ഉച്ചഭാഷിണികള്, പൊതുയോഗ സംവിധാനങ്ങള് എന്നിവ കാരണം നിരവധി മസ്ജിദുകള്‍ക്കും ദര്‍ഗകള്‍ക്കും ചുറ്റുമുള്ള ശബ്ദത്തിന്റെ തോത് വര്‍ധിക്കുന്നത് മനുഷ്യരുടെ ആരോഗ്യത്തെയും മാനസികാരോഗ്യത്തെയും ദോഷകരമായി ബാധിക്കുന്നതായി കണ്ടെത്തിയിട്ടുണ്ട്. ശബ്ദത്തിന്റെ അന്തരീക്ഷ നിലവാരം, ശബ്ദ മലിനീകരണം(നിയന്ത്രണവും നിയന്ത്രണവും) നിയമങ്ങള് 2000 പ്രാബല്യത്തില് ഉണ്ട്. ഇതനുസരിച്ച് രാത്രി സമയങ്ങളില്, അതായത് രാത്രി 10 മുതല് രാവിലെ6വരെ ഉച്ചഭാഷിണി ഉപയോഗിക്കരുതെന്നാണ് സര്‍ക്കുലറില് പറയുന്നത്. ലംഘിച്ചാല് പിഴ ചുമത്തുമെന്നും മുന്നറിയിപ്പ് നല്‍കുന്നുണ്ട്.\n'ആശുപത്രികള്, വിദ്യാഭ്യാസ സ്ഥാപനങ്ങള്, കോടതികള് എന്നിവയ്ക്ക് ചുറ്റുമുള്ള 100 മീറ്ററില് കുറയാത്ത പ്രദേശം 'നിശബ്ദ മേഖലകള്' ആയും പ്രഖ്യാപിച്ചിട്ടുണ്ട്. ആരെങ്കിലും ശബ്ദ ആംപ്ലിഫയര് ഉപയോഗിക്കുകയോ ശബ്ദമുണ്ടാക്കുന്ന പടക്കം പൊട്ടിക്കുകയോ നിശബ്ദ മേഖലയില് ഉച്ചഭാഷിണി അല്ലെങ്കില് പൊതുയോഗ സംവിധാനം ഉപയോഗിക്കുകയോ ചെയ്താല് പരിസ്ഥിതി (സംരക്ഷണ) നിയമം 1986 ലെ വ്യവസ്ഥകള് പ്രകാരം പിഴ ഈടാക്കും. നിര്‍ദേശങ്ങള് കര്‍ശനമായ പാലിക്കുന്നതിനു വേണ്ടി മസ്ജിദുകളുടെയും ദര്‍ഗകളുടെയും മാനേജുമെന്റുകള്‍ക്ക് വഖ്ഫ് ബോര്‍ഡ് നല്‍കിയ നിര്‍ദേശങ്ങളും ഇന്ത്യാ ടുഡേ റിപോര്‍ട്ട് ചെയ്തു.\n1. രാത്രി 10 മുതല് രാവിലെ6വരെ ഉച്ചഭാഷിണി ഉപയോഗിക്കരുത്\n2. പകല് ഉപയോഗിക്കുന്ന ഉച്ചഭാഷിണികള്‍ക്ക് അന്തരീക്ഷ വായുവിന്റെ നിലവാരമനുസരിച്ചുള്ള ശബ്ദതോത് ആയിരിക്കണം\n3. ഉച്ചഭാഷിണികള് ബാങ്കുവിളിക്ക് മാത്രമായി ഉപയോഗിക്കണം. ഇതിനു പുറമെ മരണം, ഖബറടക്ക സമയം, മാസപ്പിറവി അറിയിക്കല് തുടങ്ങിയ സുപ്രധാന പ്രഖ്യാപനങ്ങള്‍ക്കും ഉപയോഗിക്കാം.\n4. പ്രത്യേക സ്വലാത്ത്, ജുമുഅ ഖുത്ബ, മത-സാമൂഹിക-സാംസ്‌കാരിക-വിജ്ഞാനാധിഷ്ഠിത പ്രവര്‍ത്തനങ്ങള് എന്നിവയ്ക്ക് സ്ഥാപനത്തിനുള്ളിലെ സ്പീക്കറുകള് ഉപയോഗിക്കണം.\n5. പ്രാദേശിക പരിസ്ഥിതി ഉേദ്യാഗസ്ഥരുമായി കൂടിയാലോചിച്ച് സ്ഥാപനത്തില് ശബ്ദനിയന്ത്രണ ഉപകരണം സ്ഥാപിക്കണം\n6. നിശ്ചിത പരിധിക്കുള്ളില് ആംപ്ലിഫയര് പ്രവര്‍ത്തിപ്പിക്കാന് സ്ഥാപന അധികൃതര് ബാങ്ക് വിളിക്കുന്നയാള്‍ക്ക് പരിശീലനം നല്‍കണം.\n7. ശബ്ദമുണ്ടാക്കുന്ന പടക്കം മസ്ജിദിലും ദര്‍ഗയിലും ഉപയോഗിക്കരുത്.\n8. ശബ്ദ മലനീകരണമുണ്ടാക്കുന്ന കച്ചവടമോ പ്രവര്‍ത്തനങ്ങളോ പരിസരത്ത് പാടില്ല.\n9. മസ്ജിദിന്റെയും ദര്‍ഗയുടെയും തുറസ്സായ സ്ഥലങ്ങള് തണല് മരങ്ങളും അലങ്കാര ചെടികളും മറ്റു മരങ്ങളും നടാന് ഉപയോഗിക്കും. കഴിയുമെങ്കില് മൃഗങ്ങള്‍ക്കും പക്ഷികള്‍ക്കുമായി കുടിവെള്ള ടാങ്കുകള് നിര്‍മിക്കാം.\n10. വൃത്തിയും ശുചിത്വവുമുള്ള അന്തരീക്ഷം നിലനിര്‍ത്തും.\n11. മതപരമായ സ്ഥലങ്ങളില് ഭിക്ഷ നിരുല്‍സാഹപ്പെടുത്തണം. പകരം സ്ഥാപന തലത്തില് കൗണ്‍സിലിങും മറ്റും നടത്താം.\nKarnataka Waqf Board bars use of loudspeakers between 10 pm to6am during azaan\nKarnataka Waqf Board loudspeakers azaan സുബഹി ബാങ്ക് വിളി ഉച്ചഭാഷിണി കര്‍ണാടക


ശരീരത്തിന് കൃത്യമായ പ്രൊപ്പോഷനുള്ള ആളൊന്നുമല്ല ഞാന് ഇക്കാര്യത്തില് എനിക്ക് യാതൊരു വിധത്തിലുള്ള ശങ്കയോ ആശങ്കയോ ഉണ്ടായിരുന്നില്ല\n23 Jan, 2020 at 05:05 AM\nതിരനോട്ടം എന്ന ചിത്രത്തിലൂടെയാണ് മലയാളികളുടെ പ്രയപ്പെട്ട മോഹന്‍ലാല് സിനിമയിലെത്തിയതെങ്കിലും മഞ്ഞില് വിരിഞ്ഞ പൂക്കളിലൂടെയാണ് ജനശ്രദ്ധ നേടുന്നത്. ഫാസില് സംവിധാനം ചെയ്ത് 1980 ല് പുറത്തിറങ്ങിയ ചിത്രത്തില് വില്ലനായി അരങ്ങേറ്റം കുറിക്കുമ്പോള് 20 വയസായിരുന്നു ലാലിന് പ്രായം. ശങ്കറായിരുന്നു ചിത്രത്തിലെ നായകന്. ഇപ്പോഴിതാ തന്‍റെ സിനിമ ജീവിതത്തിലെ വഴിത്തിരിവുകളെ കുറിച്ച് ഓര്‍ത്തെടുക്കുകയാണ് ലാല്.\n'മഞ്ഞില് വിരിഞ്ഞ പൂക്കളില്' വരുമ്പോള് സിനിമയില് സുന്ദരനായകന്മാരുടെ കാലമായിരുന്നു. അപകര്‍ഷത തോന്നിയിരുന്നോവെന്ന ചോദ്യത്തിന് ഞാനതിന് നായകനായിട്ടല്ലല്ലോ വന്നത്, വില്ലനായിട്ടല്ലേ? ഒരു വില്ലന് വേണ്ടതെല്ലാം എന്റെ മുഖത്തും ശരീരത്തിലും ഉണ്ടായിരുന്നിരിക്കണം. അപ്പോള് സുന്ദരനല്ലെന്ന് സ്വയം ബോധ്യമുണ്ടായിരുന്നു. പൂര്‍ണമായി ബോധ്യമുണ്ടായിരുന്നു. ഇപ്പോഴുമുണ്ടെന്ന് ലാല് പറഞ്ഞു.\nശരീരത്തിന് കൃത്യമായ പ്രൊപ്പോഷനുള്ള ആളൊന്നുമല്ല ഞാന് ഇക്കാര്യത്തില് എനിക്ക് യാതൊരു വിധത്തിലുള്ള ശങ്കയോ ആശങ്കയോ ഉണ്ടായിരുന്നില്ല. കാരണം ആദ്യസിനിമ കഴിഞ്ഞ് അടുത്തസിനിമ, അതുകഴിഞ്ഞ് അടുത്തത്, അത്തരത്തിലുള്ള പദ്ധതികളൊന്നും മനസ്സിലില്ലായിരുന്നു. ഒരിക്കല് ക.പി. ഉമ്മര് എന്നോട് പറഞ്ഞു: എത്ര കാണാന് കൊള്ളാത്തവനും കുറേക്കാലം സിനിമയില് നിന്നാല് നന്നാവും. ഉദാഹരണം ലാല് തന്നെ.അദ്ദേഹം അത് തമാശയായിട്ടാണോ കാര്യമായിട്ടാണോ പറഞ്ഞത് എന്നെനിക്കറിയില്ല. എന്തായാലും ഞാനതിനെ പോസിറ്റീവായിത്തന്നെ സ്വീകരിച്ചുവെന്നും നടന് പറയുന്നു.\nപിന്നെ, സിനിമയില് ചെയ്യുന്ന കഥാപാത്രങ്ങളിലൂടെയാണ് നമുക്ക് സൗന്ദര്യം വരുന്നത്. അതിന്റെ ക്രെഡിറ്റ് എഴുത്തുകാരനും സംവിധായകനുമുള്ളതാണ്. ഏറ്റവും മനോഹരമായ ശില്പത്തിനും അല്പം പ്രശ്‌നമുള്ള ശില്പത്തിനും ഒരുപോലെ ഭംഗിതോന്നാവുന്ന സാഹചര്യം വരും. കണ്ടുകണ്ട് ഇഷ്ടപ്പെട്ട് ഇഷ്ടപ്പെട്ട് ആള്‍ക്കാരുടെ മനസ്സില് നല്ലതായി മാറുക. അതിന് ഉദാഹരണമായിരിക്കും ഞാനെന്നും നടന് പറയുന്നു.\nഔട്ടാകും എന്ന അവസ്ഥ നേരിട്ടിട്ടുണ്ടോ എന്ന ചോദ്യത്തിന്അങ്ങനെയൊരു അവസ്ഥയെക്കുറിച്ച് ഞാന് കണ്‍സേണ്‍ഡ് അല്ല. ഇത് അഹങ്കാരംകൊണ്ട് പറയുന്നതല്ല. കാരണം, ഞാന് ഇത്രകാലം മലയാളസിനിമയില് നിന്നോളാം എന്ന് ആര്‍ക്കും വാക്കുകൊടുത്തിട്ടില്ല. ഒരു പാട് സിനിമകള് ചെയ്യാമെന്ന് പ്രതിജ്ഞയെടുത്തിട്ടുമില്ല.\nഞാന് സിനിമയില്‍വന്ന രീതികൊണ്ടായിരിക്കാം ഇങ്ങനെയൊരു മാനസികാവസ്ഥ എനിക്കുണ്ടായത്. എപ്പോഴും എന്നെ സിനിമയോട് ചേര്‍ത്തുനിര്‍ത്തുന്ന ഒരു ശക്തിയുണ്ട്. അത് എന്നെ കാത്തോളും. ഇങ്ങനെ ചെയ്താല് ഇങ്ങനെയാവും എന്ന് കണക്കുകൂട്ടി ജീവിക്കുന്നവര്‍ക്കേ ഇത്തരം പേടിയുണ്ടാവൂ. മോഹന്‍ലാല് പറഞ്ഞു.\n‘പോരായ്മകളുണ്ടെങ്കിൽ വിമർശനങ്ങളാവാം, പക്ഷെ രാഷ്ട്രീയ നിലപാട് കാരണം അപമാനിക്കരുത്’; പിന്തുണച്ച് നിര്‍മാതാവ്


ഗ്യാങ്സ്റ്റര്, മംഗ്ലീഷ്, രാജാധി രാജ തുടങ്ങി റിലീസിന് ഒരുങ്ങി നില്‍ക്കുന്ന വൈറ്റിലും ഇനി അഭിനയിക്കുന്ന ഹനീഫ് അദാനി ചിത്രത്തിലും മമ്മൂട്ടി സ്‌റ്റൈലന് ലുക്കിലാണ്.\nആഷിഖ് അബു സംവിധാനം ചെയ്ത ഗ്യാങ്സ്റ്റര് എന്ന ചിത്രം ശ്രദ്ധിക്കപ്പെട്ടത് തന്നെ മമ്മൂട്ടിയുടെ സ്‌റ്റൈല് കൊണ്ടാണ്. കിടു ലുക്കിലുള്ള മമ്മൂട്ടിയുടെ ഫോട്ടോ കണ്ട് തിയേറ്ററിലെത്തിയ പ്രേക്ഷകര്‍ക്ക് പക്ഷെ നിരാശപ്പെടേണ്ടി വന്നു\nമംഗ്ലീഷില് ഇംഗ്ലീഷ് അറിയാത്ത മീന് ബിസിനസുകാരനാണ് മമ്മൂട്ടി. പക്ഷെ നായിക ഇംഗ്ലീഷുകാരിയായത് കൊണ്ട് തന്നെ മമ്മൂട്ടി കിടിലന് ലുക്കിലാണ് ചിത്രത്തില് എത്തിയത്. ഗാനരംഗത്തൊക്കെ മമ്മൂട്ടിയുടെ സ്‌റ്റൈല് വളരെ ആകര്‍ഷിച്ചു\nബാസ്‌കര് ദ റാസ്‌ക്കല്\nഉദയ് ആനന്ദന് സംവിധാനം ചെയ്യുന്ന വൈറ്റ് എന്ന ചിത്രത്തില് ഇതുവരെ കാണാത്ത അത്രയും സ്‌റ്റൈലന് ലുക്കിലാണ് മമ്മൂട്ടി എത്തുന്നത്. 45 വയസ്സുള്ള കഥാപാത്രം, ഇംഗ്ലണ്ട് പശ്ചാത്തലം, നായിക ബോളിവുഡില് നിന്ന്... പിന്നെ എങ്ങനെ സ്‌റ്റൈലാവാതിരിയ്ക്കും\nദേ ഇപ്പോള് പിന്നെയും. നവാഗതനായ ഹനീഫ് അദാനി സംവിധാനം ചെയ്യുന്ന ചിത്രത്തില് മമ്മൂട്ടി സ്‌റ്റൈലന് കഥാപാത്രമായിട്ടാണ് എത്തുന്നതെന്ന് കേള്‍ക്കുന്നു. ഒരു ത്രില്ലര് കുടുംബ ചിത്രമാണ്. പൃഥ്വിരാജാണ് നിര്‍മിയ്ക്കുന്നത്. തിരക്കഥ കേട്ട് ഇഷ്ടപ്പെട്ട മമ്മൂട്ടി എത്രയും പെട്ടന്ന ഷൂട്ടിങ് ആരംഭിയ്ക്കണം എന്ന് പറഞ്ഞതിന്റെ അടിസ്ഥാനത്തില് അടുത്തമാസം ചിത്രത്തിന്റെ ചിത്രീകരണം ആരംഭിയ്ക്കും.


പ്രദക്ഷിണം: ബിന്‍ലാദന് ബയോ\n1989ല് അമേരിക്കന് സഹായത്തോടെ അഫ്‌ഗാനിസ്ഥാന് റഷ്യയെ ചെറുത്തതിലൂടെയാണ് ബിന് ലാദന്‍റെ വഴിത്തിരിവ്. അമേരിക്കയെയും ചെറുക്കാമെന്ന് ലാദന് കരുതി. തുടര്‍പ്രവര്‍ത്തനങ്ങള്‍ക്ക് അല്‍ക്വയ്ദ (അടിസ്ഥാനം എന്നര്‍ത്ഥം) ഇന്‍ഫ്രാ സ്‌ട്രക്‌ചറായി. പാക്കിസ്ഥാന് ഇടനിലക്കാരിലൂടെയായിരുന്നു അമേരിക്കയും ലാദനും സോവിയറ്റിനെതിരെ പൊരുതിയത്. ആയുധങ്ങള് അമേരിക്കയില് നിന്നും പണം സൌദിയില് നിന്നും എന്ന് ലാദന് അഭിമുഖങ്ങളില് പറഞ്ഞിട്ടുണ്ടത്രെ. അഫ്‌ഗാനിസ്ഥാനിലെ തോറാബോറാ മലനിരകളില് ഒളിത്താവളങ്ങള് പണിതത് സി ഐ എ വഴിയായിരുന്നു.\nഫത്‌വ ഫാക്‌സിലൂടെ പുറപ്പെടുവിച്ചും അമേരിക്കക്കെതിരെ ഇ-മെയിലിലൂടെ യുദ്ധം പ്രഖ്യാപിച്ചും രാഷ്‌ട്രീയ വസൂരി ഭീതി പടര്‍ത്തിയ ലാദന്‍റെ ശബ്‌ദം, മുഴക്കമില്ലാതെ നേര്‍ത്ത് ക്ഷീണിതമെങ്കില്‍ക്കൂടി, ലോകപോലീസിനെ വിറപ്പിച്ചു. ഒരു റഷ്യന് പട്ടാളക്കാരനെ കൊന്നപ്പോള് കിട്ടിയ കലാഷ്‌നിക്കോള്‍വായിരുന്നു ലാദന്‍റെ ആദ്യസഹചാരി. 1990ല് ഇറാഖ് കുവൈറ്റ് ആക്രമിച്ചപ്പോള് ലാദന് സഹായം വാഗ്‌ദാനം ചെയ്തതാണ്. അവസരം അമേരിക്കക്ക് പോയത് എത്രയോ ചൊടിപ്പിച്ചിരിക്കാം!\nതെക്കന് യമനില് നിന്ന് സൌദിയിലേക്ക് കുടിയേറിയ പിതാവിന്‍റെ ഏഴാമത്തെ മകനും പതിനേഴാമത്തെ കുട്ടിയുമായ (പിന്നീടുണ്ടായ സഹോദരങ്ങളെല്ലാം കൂടി അമ്പത്തിനാല്) ഒസാമക്ക് (സിംഹക്കുട്ടി എന്നര്‍ത്ഥം) രക്തത്തില് ദാരിദ്ര്യമെന്തെന്ന് അറിയാം. പിതാവ് ജിദ്ദയില് പോര്‍ട്ടറായിരുന്നു. അമ്പതുകളില് സൌദ് രാജാവിനു വേണ്ടി കൊട്ടാരം കുറഞ്ഞ ചെലവില് പണിയാമെന്ന കരാര് പോര്‍ട്ടറുടെ ചുമലില് ഭാഗ്യം കൊണ്ടുവന്നു. വര്‍ഷങ്ങള്‍ക്കിപ്പുറം സൌദിയിലെ ഏറ്റവും വലിയ കണ്‍സ്‌ട്രക്‌ഷന് കമ്പനി സ്വന്തമാക്കിയതിന് ശേഷം താമസിച്ച കൊട്ടാരവീട്ടില് ആ പോര്‍ട്ടര്-ബാഗ് കാഴ്‌ചവസ്‌തുവായി വച്ചിരുന്നു.\nബിന് ലാദന് ജനിക്കുമ്പോള് അമ്മക്ക് 15 വയസ്. പിതാവിന്‍റെ നാലാമത്തെ ഭാര്യ സിറിയക്കാരിയായിരുന്നു. യമനി-സിറിയ മേല്‍വിലാസം ലാദന് സ്വന്തം വീട്ടില് അന്യനാണെന്ന തോന്നലുണ്ടാക്കിയെന്ന് അഭിപ്രായം. (പിന്നീട് ബിന് ലാദന് കുടുംബം ഒസാമയെ പരസ്യമായി തള്ളിപ്പറഞ്ഞു). ചെറുപ്പത്തില് അമ്മയുടെ പാദങ്ങളില് വീണ് നമസ്‌കരിക്കുമായിരുന്നു ലാദനെന്ന് സ്‌റ്റീവ് കോള് എഴുതിയ ദ ബിന് ലാദന്‍സ്: ആന് അറേബ്യന് ഫാമിലി ഇന് ദി അമേരിക്കന് സെന്‍ച്വറി എന്ന ജീവചരിത്രത്തിലുണ്ടെന്ന് പത്രങ്ങള്.9വയസില്, അതു വരേയും ലാദന് വല്ലപ്പോഴും കണ്ടിരുന്ന, പിതാവ് മരിച്ചു. സൌദിയില് വച്ച് വിമാനാപകടത്തില്. പൈലറ്റ് ഒരു അമേരിക്കക്കാരനായിരുന്നു. യൂറോപ്യന് സ്‌കൂളില് പഠിച്ച നാണംകുണുങ്ങിയായിരുന്ന ലാദനെ ടിവിയില് വന്ന അമേരിക്കന് ഷോ, 'ഫ്യൂറി' - ഒരു അമേരിക്കന് അനാഥബാലന് വന്യ കുതിരകളെ മെരുക്കുന്ന കഥ - സ്വാധീനിച്ചിരുന്നു. 15 വയസില് സ്വന്തമായി കുതിരാലയവുമുണ്ടായി. യൂണിവേഴ്‌സിറ്റിയില് പോയെങ്കിലും പഠനം പൂര്‍ത്തിയാക്കിയില്ല. 14കാരി കസിനെ 17 വയസില് കല്യാണം കഴിച്ച് രതിയിലും കാറുകളിലും ജോലിയിലുമുള്ള താല്‍പര്യങ്ങളെ ഊട്ടി വളര്‍ത്തി. പിന്നീട് മൂന്നു വിവാഹങ്ങള്. സിംഹം വളര്‍ന്നപ്പോള് കര്‍ശനക്കാരനായ വഹാബിസം വക്താവായി. മുഖം മറക്കാതെ സ്‌ത്രീകള് അടുത്തുകൂടെ പോയാല് ലാദന് കണ്ണ് ഇറുക്കിയടക്കും. വാര്‍ത്തകള്‍ക്കായി ടിവി ഓണ് ചെയ്‌തിരുന്ന കുടുംബത്തില് ലാദന്‍റെ മക്കള് നിന്ന് ടിവി കണ്ടു. മ്യൂസിക്ക് വന്നാല് ടിവിയുടെ ശബ്‌ദം കുറച്ചിരുന്നു. അന്യരെ അപമാനിച്ച് സംസാരിക്കാതിരിക്കലും അതിക്രമിച്ച് സംസാരിക്കുന്നവരോട് ക്ഷമിക്കലും മാര്‍ദ്ദവമുള്ള ഷേക്ക്‌ഹാന്‍ഡുകള് കൊടുത്തിരുന്ന ലാദന്‍റെ സൌമ്യതയായിരുന്നു. ലാദന് ഒരേ സമയം പുരാതനീയനും ഉത്തരാധുനികനുമായി.\nസൌദി ഭരണകൂടത്തിനെതിരെ പരസ്യപ്രസ്താവനകള് നടത്തിയതിനാല് മുഖം കറുപ്പിച്ച ജിദ്ദ വിട്ട് ലാദന് പോയത് സുഡാനിലേക്കാണ്. അവിടെ അഞ്ഞൂറോളം മുജാഹിദ്ദീനുകളെ ഊട്ടി. സൌദിയിലെ രണ്ട് ബോംബ് സ്‌ഫോടനങ്ങള്‍ക്ക് ശേഷം സുഡാന്‍റെയും മുഖമിരുണ്ടു. അവിടെ നിന്ന് അഫ്‌ഗാനിസ്ഥാനിലെ തോറബോറാ നിരകളിലേക്കും തുടര്‍ന്ന് കുടുംബസമേതം തോക്കിന്‍കുഴല് നിഴലിലൂടെ രാത്രിമറവില് മലകള് താണ്ടി പാക്കിസ്‌ഥാനിലേക്കും.\nബിന് ലാദന് മരിച്ചു. ബിന് ലാദനിസമോ?എന്ന് ചോദിക്കുന്നുണ്ട് അമേരിക്കന് മാധ്യമങ്ങള്.\nPosted by സുനില് കെ. ചെറിയാന് at 8:27 AM\nKollam Nalla obsevation\nഎല്ലാവരും മറ്റെല്ലാവരെയും സംശയിക്കുകയും പേടിക്കുകയും ചെയ്യുന്ന ഈ കാലത്ത്.. ലാദന് ഭീതിയുടെ പുസ്തകത്തിലെ ഒരു എട് മാത്രം..\nസുനിലെ നന്നായിട്ടുണ്ട് പക്ഷേ ഉസാമ എന്നാൽ സിംഹക്കുട്ടി എന്നാണോ അർത്ഥം ???? ഒരു സംശയമാണേ "ഉസാമ എന്ന അറബിപദത്തിന് 'മോഹിപ്പിക്കുന്നവന്' എന്നാണര്‍ഥം" ഇങ്ങനെയും ഒരിടത്ത് എഴുതിക്കണ്ടു.... രണ്ടാമത്തെ അർത്ഥത്തോടാണ് ചരിത്രം കൂറ്പുലർത്തിയത് എന്ന് തോന്നുന്നു....\nസന്തോഷം രാജ്, ധ്വനി, വി കെ ബാല. ഉസാമയും ഒസാമയും തമ്മിലുള്ള വ്യത്യാസമായിരിക്കാം അര്‍ത്ഥശങ്കക്ക് കാരണം. ബാല എഴുതിയത് പോലെ ഉസാമയെന്ന പേരാവാം ബിന് ലാദന്‍റേത്.


ആകാശനീല-ആതിര – Ezhuthupura\nHome » സാഹിത്യ വായന » ചെറുകഥ » ആകാശനീല-ആതിര\nശീതീകരിച്ചതും പ്രകാശപൂരിതവുമായ കോണ്‍ഫറൻസ് ഹാളിൽ നിന്ന് സംസാരിക്കുമ്പോൾ അയാൾ വിയർത്തു. കമ്പനിയുടെ അടിത്തറ താങ്ങുന്നു എന്ന് പറയാവുന്ന ഒരു വമ്പൻ ക്ലയന്റിനുള്ള പുതിയ ഉത്പന്നതെപറ്റിയുള്ള ചർച്ച വേളയിൽ എന്തുകൊണ്ടിങ്ങനെ എന്നയാൾ അത്ഭുതപ്പെട്ടു. പെട്ടെന്ന് തന്നെ എല്ലാം പറഞ്ഞു തീർത്തു കാർ എടുത്തു പുറത്തേക്കു പോയി.\nനട്ടുച്ച വെയിലത്ത് ലക്ഷ്യത്തിലെത്താനായി കുതിക്ക്കുന്ന വണ്ടികൾക്കിടയിലൂടെ കാർ ഓടിക്കുമ്പോൾ അയാളുടെ മനസ്സ് ശൂന്യമായിരുന്നു. പെട്ടെന്ന് ഒരു കലാലയത്തിന്റെ ഒഴിഞ്ഞ ഇടനാഴികളും, കാറ്റാടി മരങ്ങളും, അവിടെ തളം കെട്ടി നില്ക്കുന്ന പ്രണയാതുരമായ കിളിമോഴികളും അയാളുടെ സ്മ്രിതിപഥത്തിലേക്ക് ഇരമ്പിക്കയറി.\n‘ആകാശനീലയിൽ വെള്ളപ്പൂക്കളുള്ള സാരി’ അതായിരിക്കണം വിവാഹത്തിന് ശേഷമുള്ള തന്റെ ആദ്യ പിറന്നാളിന് സമ്മാനിക്കാൻ, എന്നവൾ പറയുമ്പോഴൊക്കെ ഇളങ്കാറ്റിൽ ഒരേ താളത്തിൽ അനുസരണയോടെ പാറിക്കളിക്കുന്ന തൂവൽ പോലുള്ള കാർകൂന്തൽ നീണ്ടു മെലിഞ്ഞ വിരലുകൾ കൊണ്ട് മാടിയൊതുക്കാൻ അവൾ ശ്രമിക്കാറുണ്ടായിരുന്നു. ആ സാരിയുമുടുത്തു കുന്നിൻ ചെരുവിലെ പുൽത്തകിടിയിൽ തന്റെ തോളിൽ തല ചായ്ച്ചു പാട്ട് കേൾക്കുന്നതായി അവൾ എത്ര ആവർത്തി സംഗല്പിച്ചിട്ടുണ്ടാവും. എന്നാൽ കല്ല്യാണ ശേഷമുള്ള അവളുടെ പിറന്നാളുകൾ ഒന്നും തന്നെ കടന്നു പോയത് താനറിയാതിരുന്നതെന്തെന്നു അയാൾ ഒരു നെടുവീർപ്പോടെ ഓർത്തു.\nഎന്തിനേറെ? വിവാഹ പിറ്റേന്ന് ബിസിനെസ്സ് ആവശ്യങ്ങല്കായി അന്യ നാട്ടിലേക്ക് പറന്ന താൻ തിരിച്ചെത്തി അവളെ കാണുന്നത് രണ്ടു മാസങ്ങള്ക്ക് ശേഷം. തുടര്ന്നുണ്ടായ ക്ലുബുകളിലെ വിരുന്നു സല്കാരങ്ങല്കും, നിശാപാർട്ടികളുടെ ആഘോഷതിമിർപ്പുകൾക്കും, ലാഭം കൊയ്യാനുള്ള നെട്ടോട്ടങ്ങൾക്കും ഇടയിൽ പെട്ട് ഉടഞ്ഞ ദാമ്പത്യവും ചിറകറ്റ സ്വപ്നങ്ങളും നെഞ്ചോടു ചേർത്ത് അവൾ വിതുമ്പിയത്, താൻ കാണാത്തതോ?കണ്ടതായി ഭാവിക്കാത്തതോ?\nഭയപ്പെടുത്തുന്ന അലർച്ചയോടെ ചീറി പാഞ്ഞ ഒരാബുലൻസ് അയാളുടെ ചിന്തകളെ ആട്ടിപായിച്ചു. അപ്പോളേക്കും അയാള് ഒരു ഹോസ്പിറ്റലിൽ എത്തി ചേർന്നിരുന്നു. ആസ്പത്രി മുറിയിൽ ഒഴിഞ്ഞു കിടക്കുന്ന കിടക്ക നോക്കി പകച്ചു നിന്ന അയാളോട് ഒരു നേഴ്സ് പറഞ്ഞു “താങ്കൾ വരുമെന്ന് mrs ഒരുപാട് പ്രതീക്ഷിച്ചു. റ്റ്യുമറിന്റെ അവസ്ഥ തീരെ മോശമായതിനാൽ ഒപേറെഷൻ ഇന്ന് തന്നെ വേണം എന്ന് ഡോക്ടർ പറഞ്ഞു. താങ്കളെ അറിയിക്കാൻ ശ്രമിച്ചുവെങ്കിലും ഫോണ് എടുക്കാത്തതിനാൽ സാധിച്ചില്ല. ഓഫീസിലും വിളിച്ചിരുന്നു”. അയാള് തന്റെ സൈലന്റ് മോഡിൽ കിടക്കുന്ന ഫോണ് നോക്കി നിശ്ചലനായി നിന്നു.\n“ഇത് താങ്കൾക്ക് തരാൻ മാടം തന്നതാണ്. താഴെ ഒപേറെഷൻ തിയേറ്റർ നു മുന്നിൽ ബാക്കിയെല്ലാവരും ഉണ്ട്” എന്ന് പറഞ്ഞു അവർ ഒരു കടലാസെടുത്തു അയാൾക്ക് നേരെ നീട്ടി. അതിൽ നിരതെറ്റി തെന്നിചിതറി കിടന്ന അക്ഷരങ്ങൾ പറഞ്ഞതിങ്ങനെ\n“അടുത്ത ജന്മം ഞാനൊരു സർപ്പമായി രൂപം പ്രാപിക്കുമ്പോൾ എനിക്ക് കൂട്ടായി മറ്റൊരു സർപ്പമായി എന്നൂടൊപ്പം ഉണ്ടാവില്ലേ?”\nകൈയിൽ തിരുപ്പിടിച്ച ആകാശനീലയിൽ വെള്ളപ്പൂക്കളുള്ള സാരിയിൽ കണ്ണുനീർ തുള്ളികൾ പെയ്തിറങ്ങുന്നത് അയാൾ അറിഞ്ഞതേയില്ല.\nPrevious: ഗറ്റുഗെതർ – സാബു എം.തമ്പി\nNext: മന്ദാരപ്പൂക്കൾ – ആതിര


'ഒടിയ'ന് പശ്ചാത്തലസംഗീതമൊരുക്കാന് തമിഴിലെ 'ഹിറ്റ് മേക്കര്' സാം സി.എസ്-Mohanlal’s Odiyan isafilm to be proud of: Sam CS\n'ഒടിയ'ന് പശ്ചാത്തലസംഗീതമൊരുക്കാന് തമിഴിലെ 'ഹിറ്റ് മേക്കര്' സാം സി.എസ്\nമോഹന്‍ലാല് നായകനാകുന്ന ബ്രഹ്മാണ്ഡ ചിത്രം ‘ഒടിയ’ന് പശ്ചാത്തല സംഗീതം പകരാന് തമിഴിലെ യുവ സംഗീതകാരന് സാം സി.എസ്. ‘പുരിയാത പുതിര്’ എന്ന ആദ്യ ആല്‍ബത്തില് തന്നെ ശ്രദ്ധ പിടിച്ചു പറ്റിയ സാം, വിജയ് സേതുപതി നായകനായ ‘വിക്രം വേദ’ എന്ന ചിത്രത്തിനും സംഗീതം പകര്‍ന്നിട്ടുണ്ട്. ഏഴോളം ചിത്രങ്ങള് കരാറായിരിക്കെയാണ് ‘ഒടിയ’ന്‍റെ പശ്ചാത്തല സംഗീതത്തിനായി അണിയറ പ്രവര്‍ത്തകര് സാമിനെ സമീപിക്കുന്നത്. ബോളിവുഡ് സിനിമകള് ഉള്‍പ്പടെ നിരസിച്ച ഈ ചെറുപ്പക്കാരന് എന്നാല് ‘ഒടിയ’ന്‍റെ കഥ കേട്ടതും പശ്ചാത്തല സംഗീതം നിര്‍വ്വഹിക്കാം എന്ന് സമ്മതിക്കുകയായിരുന്നു.\n“എം.ജയചന്ദ്രന് സംഗീതം പകര്‍ന്ന ഗാനങ്ങള് റെക്കോര്‍ഡ് ചെയ്യപ്പെട്ടതിനു ശേഷമാണ് ‘ഒടിയ’ന്‍റെ അണിയറപ്രവര്‍ത്തകര് എന്നെ പശ്ചാത്തല സംഗീതം ചെയ്യാനായി സമീപിക്കുന്നത്. ‘വിക്രം വേദ’യ്ക്ക് ശേഷമായിരുന്നു അത്. പശ്ചാത്തല സംഗീതം (മാത്രമായി) ചെയ്യാന് ബോളിവുഡില് നിന്ന് വരെ ഓഫറുകള് ഉണ്ടായിട്ടുണ്ട്. പക്ഷേ ഒരു സിനിമ പൂര്‍ണമായും ചെയ്യണം എന്ന ആഗ്രഹം കൊണ്ട് അതൊന്നും സ്വീകരിച്ചില്ല.”, ഇന്ത്യന് എക്സ്പ്രസിന് അനുവദിച്ച അഭിമുഖത്തില് സാം പറഞ്ഞു.\nസാമിന്‍റെ അഭിമുഖത്തിന്‍റെ പൂർണ രൂപം ഇംഗ്ലീഷില് വായിക്കാം: Mohanlal’s Odiyan isafilm to be proud of: Sam CS\nഎന്നാല് ‘ഒടിയ’ന്‍റെ കഥ കേട്ട സാം, തന്‍റെ നിലപാട് മാറ്റുകയും ഉടന് തന്നെ ചിത്രം ചെയ്യാം എന്ന് സമ്മതിക്കുകയും ചെയ്യുകയായിരുന്നു.\n“തിരക്കഥ കേട്ടപ്പോള് വേണ്ട എന്ന് പറയാന് തോന്നിയില്ല. അത്രയ്ക്ക് പ്രത്യേകതകളുള്ളതും, ‘നോണ്-ലീനിയറു’മായ ഒരു കഥയാണ് ‘ഒടിയന്’. ‘ത്രില്ലര്’ ഗണത്തില്‍പ്പെടുന്ന ഒരു ചിത്രം. ഒരു (പഴയ) കാലത്തെ, ആ ദേശത്തെ, ‘എത്തിനിക്’ ശബ്ദങ്ങള് ആവശ്യപ്പെടുന്ന ഒരു ചിത്രം. കേരളത്തനിമയുള്ള ശബ്ദങ്ങളും സംഗീതോപകരണങ്ങളും പരീക്ഷിക്കാന് കിട്ടുന്ന ഒരു അവസരമാണ് എന്നെ സംബന്ധിച്ച് ‘ഒടിയന്’.”\nമൂന്നാറില് മലയാള സിനിമ കണ്ടു വളര്‍ന്ന ഒരു കുട്ടിക്കാലമാണ് സാമിന്. അതുകൊണ്ട് തന്നെ മോഹന്‍ലാലിനൊപ്പം മലയാളത്തില് തുടങ്ങാന് സാധിച്ചു എന്നത് വലിയ ഭാഗ്യമായി കരുതുന്നു അദ്ദേഹം.\n“തിരക്കഥയ്ക്കനുസരിച്ച് ഇപ്പോള് തന്നെ കുറച്ചു ഭാഗങ്ങള്‍ക്ക് സംഗീതം നല്‍കിയിട്ടുണ്ട്. അത് കൂടി വച്ചിട്ടാണ് ആ രംഗങ്ങള് ചിത്രീകരിക്കുന്നത്. നമുക്കെല്ലാം അഭിമാനിക്കാനുള്ള വക നല്‍കുന്ന ചിത്രമായിരിക്കും ‘ഒടിയ’നെന്നു തീര്‍ച്ചയാണ്.”, സാം കൂട്ടിച്ചേര്‍ത്തു.\nഅപൂര്‍വ്വമായ, ഇപ്പോള് അധികം പ്രചാരത്തില് ഇല്ലാത്ത സംഗീത ഉപകരണങ്ങള് കൊണ്ടുള്ള പശ്ചാത്തല സംഗീതമാകും ‘ഒടിയ’നില് ഉണ്ടാവുക എന്നും ഇന്ത്യന് എക്സ്പ്രസിനോട് സംസാരിക്കവേ സാം വെളിപ്പെടുത്തി.\n“ബാംബൂ (മുള) എന്ന് കേള്‍ക്കുമ്പോള് നമ്മള് ഓര്‍ക്കുന്നത് ഫ്ലൂട്ടിനെ (പുല്ലാംകുഴല്) കുറിച്ച് മാത്രമാണ്. എന്നാല് മുള കൊണ്ടുള്ള സംഗീതോപകരണങ്ങള് വേറെ ധാരാളമുണ്ട്. ഏതാണ്ട് ആറടി നീളമുള്ള, മുള കൊണ്ടുണ്ടാക്കുന്ന ഒരു സംഗീതോപകരണമുണ്ട്. പുല്ലാംകുഴല് പോലെയേയല്ല അത്. വളരെ പഴയ ഒരു സംഗീതോപകരണമാണത്. അത് ഉപയോഗിക്കാന് അറിയാവുന്ന ഒരേയൊരു സ്ത്രീയേ ഇപ്പോള് ഉള്ളൂ. ‘ഒടിയ’നില് അവരുടെ സംഗീതം ഉപയോഗിച്ചിട്ടുണ്ട്.”\nആശിര്‍വാദ് സിനിമാസിന്‍റെ ബാനറില് ആന്റണി പെരുമ്പാവൂര് നിര്‍മ്മിച്ച് വി.എ.ശ്രീകുമാര് മേനോന് സംവിധാനം ചെയ്യുന്ന ചിത്രമാണ് ‘ഒടിയന്’. ചിത്രത്തിന്‍റെ അവസാന ഷെഡ്യൂള് ചിത്രീകരണം ഇപ്പോള് പാലക്കാട് തേന്‍കുറിശ്ശിയില് നടന്നു വരുന്നു. ‘ഒടിയന്’ മാണിക്യനായി മോഹന്‍ലാല് എത്തുമ്പോള് പ്രഭയായി മഞ്ജു വാര്യരും, രാവുണ്ണിയായി പ്രകാശ് രാജുമെത്തുന്നു. ഒപ്പം സിദ്ധിഖ്, ഇന്നസെന്റ്, സന, നരേൻ, കൈലാഷ് എന്നിവരും.\n‘ഒടിയ’നു വേണ്ടി ഭാരം കുറച്ച മോഹന്‍ലാല് ഒരു പൊതു പരിപാടിയില് പങ്കെടുക്കാന് കൊച്ചിയില് എത്തിയപ്പോള്\nപാലക്കാട്, വാരണാസി എന്നിവിടങ്ങളില് ചിത്രീകരിക്കുന്ന ‘ഒടിയ’ന്‍റെ തിരക്കഥ ഹരികൃഷ്ണന്, ക്യാമറ ഷാജി, സംഗീതം എം.ജയചന്ദ്രന്, കലാസംവിധാനം പ്രശാന്ത് മാധവ്. മൂന്ന് കാലഘട്ടങ്ങളിലൂടെ കടന്നു പോകുന്ന ‘ഒടിയ’ന്‍റെ കഥയ്ക്ക് അതിനനുസൃതമായ കഥാ പരിസരങ്ങള് പാലക്കാട് തേന്‍കുറിശ്ശിയില് പ്രശാന്ത് സൃഷ്ടിച്ചിട്ടുണ്ട്.


വിഷുവിനായി നാണയ കൗണ്ടറുകള് | Coin counters set up for Vishu - Malayalam Oneindia\nവിഷുവിനായി നാണയ കൗണ്ടറുകള്\nതിരുവനന്തപുരം: വിഷുവോട് അനുബന്ധിച്ച് തിരുവനന്തപുരത്ത് തപാല് വകുപ്പ് തുടങ്ങിയ നാണയ കൗണ്ടറുകളില് തിരക്ക് അനൂഭവപ്പെട്ടു.\nജനറല് പോസ്റോഫീസിലും ചാല, മെഡിക്കല് കോളജ് പോസ്റ് ഓഫീസുകളിലുമാണ് നാണയക്കൗണ്ടറുകള് തുറന്നത്. ഒന്ന്, രണ്ട്, അഞ്ച് രൂപാ നാണയങ്ങളാണ് ഈ കൗണ്ടറുകളില് നിന്ന് നല്‍കുന്നത്. 100 രൂപയുടെ മുതല് 500 രൂപയുടെ വരെ നാണയ സഞ്ചികള് ഇവിടെ ലഭ്യമാണ്.\nറിസര്‍വ് ബാങ്കിന്റെ സഹകരണത്തോടെയാണ് നാണയ കൗണ്ടറുകള് തുടങ്ങിയത്. ജനറല് പോസ്റ് ഓഫീസില് ഇതുവരെയായി 75,000 രൂപയുടെ നാണയങ്ങള് വിറ്റു.\nമറ്റ് ജില്ലകളിലും നാണയ കൗണ്ടറുകള് തുടങ്ങുന്നതിന് തപാല് വകുപ്പിന് പദ്ധതിയുണ്ട്.


കണ്ണൂര് വിമാനത്താവളം: സര്‍ക്കാരിന് 26 ശതമാനം ഓഹരി | Government has 26 percent share in Kannur international airport - Malayalam Oneindia\nകണ്ണൂര് വിമാനത്താവളം: സര്‍ക്കാരിന് 26 ശതമാനം ഓഹരി\nതിരുവനന്തപുരം: കണ്ണൂര് വിമാനത്താവള കമ്പനിയില് സംസ്ഥാന സര്‍ക്കാരിന് 26 ശതമാനം ഓഹരിയേ ഉണ്ടാവൂ. ബാക്കിയുള്ളവ പൊതുജനങ്ങളില് നിന്നായിരിക്കും സ്വീകരിക്കുക.\nപൊതുമേഖലാ-യുടെയും സ്വകാര്യ മേഖലയുടെയും കൂട്ടുസംരഭമായി കണ്ണൂര് പദ്ധതി നടപ്പാക്കുമെന്ന് മുഖ്യമന്ത്രി ഉമ്മന്‍ചാണ്ടി അറിയിച്ചു.\nനെടുമ്പാശേരിയിലെ അന്താരാഷ്ട്ര വിമാനത്താവളം കമ്പനി മാതൃകയില് നിന്ന് ചെറിയ വ്യത്യാസവും കണ്ണൂര് വിമാനത്താവളത്തിന് ഉണ്ടാകും. സര്‍ക്കാരിന്റെ താത്പര്യങ്ങള്‍ക്ക് അനുയോജ്യമായ എല്ലാ നിക്ഷേപങ്ങളും സര്‍ക്കാര് സ്വാഗതം ചെയ്യും. വിമാനത്തവാളം പദ്ധതി സംബന്ധിച്ച് ലീലാ ഗ്രൂപ്പ് ചെയര്‍മാന് ക്യാപ്റ്റന് കൃഷ്ണന്‍നായര് മുന്നോട്ടു വച്ച നിര്‍ദേശങ്ങളും സര്‍ക്കാര് പരിഗണിക്കും. കണ്ണൂര് വിമാനത്താവള പദ്ധതിക്ക് അംഗീകാരം ആവശ്യപ്പെട്ട് ഔദ്യോഗിക കത്ത് ഉടന് കേന്ദ്രസര്‍ക്കാരിന് നല്‍കും. മുഖ്യമന്ത്രി ഉമ്മന്‍ചാണ്ടി അറിയിച്ചു.\nവ്യക്തികളുടെയും സ്ഥാപനങ്ങളുടെയും സാമ്പത്തിക, സാങ്കേതിക വശങ്ങള് പരിഗണിച്ച് സുതാര്യ നടപടിക്രമങ്ങളിലൂടെ കണ്ണൂരില് മുതല്‍മുടക്കേണ്ട സ്വകാര്യ വ്യക്തികളെ നിശ്ചയിക്കും.\nകേന്ദ്രസര്‍ക്കാര് പദ്ധതിക്ക് വാക്കാല് അംഗീകാരം നല്‍കിയിട്ടുണ്ട്. ഔദ്യോഗിക അംഗീകാരം ലഭിച്ചാലുടന് വിമാനത്താവളത്തിനായുള്ള സ്ഥലമെടുപ്പ് തുടങ്ങും. ഇത് സംബന്ധിച്ച് നിരവധി പരാതികളുണ്ട്. ഇവയെല്ലാം പരിഹരിച്ച് മുന്നോട്ടുപോകാനാകുമെന്നാണ് കരുതുന്നതെന്നും മുഖ്യമന്ത്രി പറഞ്ഞു.


ലോകകപ്പിനുള്ള വക്‌റ സ്റ്റേഡിയം രൂപകല്‍പ്പന ചെയ്‌ത സഹ ഹദീദ് അന്തരിച്ചു – malabarinews.com\nലോകകപ്പിനുള്ള വക്‌റ സ്റ്റേഡിയം രൂപകല്‍പ്പന ചെയ്‌ത സഹ ഹദീദ് അന്തരിച്ചു\tStory dated:Saturday April 2nd, 2016,12 45:pm\tദോഹ: 2022 ലോകകപ്പിനായുള്ള വക്റ സ്റ്റേഡിയം രൂപകല്‍പന ചെയ്ത പ്രമുഖ വാസ്തുശില്‍പിയായ സഹ ഹദീദ് (65) ഹൃദയാഘാതത്തെ തുടര്‍ന്ന് അന്തരിച്ചു. ശ്വാസനാളത്തിലുണ്ടായ അസുഖത്തെ തുടര്‍ന്ന് മിയാമിയിലെ ആശുപത്രിയിലായിരുന്നു അന്ത്യമെന്ന് ബി.ബി.സി റിപ്പോര്‍ട്ട് ചെയ്തു.\nഇറാഖില് ജനിച്ച ഇവര് പിന്നീട് ബ്രിട്ടീഷ് പൗരത്വം സ്വീകരിക്കുകയായിരുന്നു. ആര്‍ക്കിടെക്ചറല് എന്‍ജിനീയറങില് അസാമാന്യപാടവം തെളിയിച്ച സഹ ഹദീദ്, 2014ല് പ്രിറ്റ്സ്കെര് ആര്‍ക്കിടെക്ചര് അവാര്‍ഡ് നേടിയിരുന്നു. ഈ രംഗത്ത് അവാര്‍ഡ് നേടുന്ന ആദ്യ വനിതയും ആദ്യ മുസ്ലിം വ്യക്തിത്വവും കൂടിയായിരുന്നു സഹ ഹദീദ്.\nവക്റ സ്റ്റേഡിയത്തിന്‍െറ രൂപകല്‍പന സംബന്ധിച്ച് ചില വിമര്‍ശനമുയര്‍ന്നപ്പോള് അത്, കേവലം പരിഹാസം മാത്രമാണെന്നായിരുന്നു അവരുടെ പ്രതികരണം. വാസ്തുവിദ്യരംഗത്ത് വളരെയധികം മികവ് തെളിയിച്ച സഹയുടെ നിര്യാണം ഈ മേഖലയിലെ വലിയ നഷ്ടമാണ്.


യുപിയില് ബിജെപി നേതാവിന് വെടിയേറ്റു - Express Kerala\nഡൽഹി:ഉത്തര്‍പ്രദേശില് ബിജെപി നേതാവിന് വെടിയേറ്റു.ബിജെപിയുടെ പോഷക സംഘടനയായ പട്ടികജാതി മോര്‍ച്ചയുടെ ജില്ലാ പ്രസിഡന്റ് ഗൗതം കതാരിക്ക് നേരെയാണ് അക്രമികള് വെടിയുതിര്‍ത്തത്. ഇന്നലെ രാത്രി വെടിയേറ്റത്. പോലീസ് സ്ഥലത്തെത്തി അക്രമികള്‍ക്കായി തിരച്ചില് ആരംഭിച്ചു.\nഉത്തര്‍പ്രദേശിലെ മെയിന്‍പൂരിയിലാണ് സംഭവം.ഗൗതം കതാരിയുടെ തോളിനാണ് വെടിയേറ്റത്.പരിക്കേറ്റ കതാരിയെ ആശുപത്രിയില് പ്രവേശിപ്പിച്ചിരിക്കുകയാണ്. വിദഗ്ധ ചികില്‍സക്കായി കതാരിയയെ ആഗ്രയിലെ ആശുപത്രിയിലേക്ക് മാറ്റിയിട്ടുണ്ട്. രണ്ട് പേരടങ്ങുന്ന അജ്ഞാത സംഘമാണ് വെടിയുതിര്‍ത്തതെന്നാണ് പോലീസ് അധികൃതര് വ്യക്തമാക്കി.